Sarukaaruge Mashroouthkauge Inthizaarugawi Rayyithun Thibeny...\n1 މަސް,5ދުވަސް, 16 ގަޑި, 33 މިނެޓް, 25 ސިކުންތު ކުރިން 7370މަރިޔަމް އިސްއާދާ\nފިލްމެއްހެން ސަރުކާރުގެ މަޝްރޫއުތައްވެސް އަންނަނީ، އަންނަނީ ކަމަށް ވިދާޅުވެ، ކުރީގެ ރައީސް އަބްދުﷲ ޔާމީން ސަރުކާރަށް ފާޑުވިދާޅުވެއްޖެއެވެ.\nސަރުކާރު ޒިންމާދާރު ކުރުމަށް އިދިކޮޅު ކޯލިޝަނުން ދަވާލައިފިގެ ނަމުގައި ކާނިވާ ސަރަހައްދުގައި ބޭއްވި އެއްވުމުގައި ބައިވެރިވެ ވަޑައިގެން ޕީޕީއެމްގެ ރައީސް ޔާމީން ވިދާޅުވީ، އެންމެ ހިތްގައިމު ތިއޭޓަރަކަށް ގޮސް ސްކްރީނަށް ބަލަހައްޓައިގެން ތިއްބާ އެންމެ މަގުބޫލު ފިލްމު އަންނަނީ، އަންނަނީ ކިޔާ ފަދައިން މި ސަރުކާރުން ޤައުމުގައި ހިންގަން ބުނި ތަރައްގީގެ މަޝްރޫއުތައް ވެސް 'އަންނަނީ، އަންނަނީ' ކަމަށް ވިދާޅުވާ މަންޒަރު ނޫން ކަމެއް ނުފެންނަކަމަށެވެ.\nއަދި ކަން މިހެން ވުމުން ރައްޔިތުންގެ ގާތަށް އަންނަނީ ހިނި ކަމަށް ރައީސް ޔާމީން ވިދާޅުވިއެވެ. އިދިކޮޅު އެއްވުމުގައި ވާހަކަފުޅު ދައްކަވަމުން، މި ސަރުކާރުގެ އިހްލާސްތެރިކަމާ މެދު ސުވާލު އުފައްދަވާ ރައީސް ޔާމީން ވިދާޅުވީ، ރައީސް އިބްރާހިމް މުހައްމަދު ސޯލިހްގެ އިހްލާސްތެރިކަމުގެ ކަންފުޅެއް ވެސް ހުރިނަމަ ރަށްރަށަށް ވަޑައިގެން، ވެ ވަޑައިގެންނެވި ވައުދުފުޅުތައް ފުއްދެވުމަން މަސައްކަތް ކުރައްވާނެ ކަމަށެވެ.\nއަދި އެ ވައުދުފުޅުތައް ފުއްދެވުމަށް އެއްވެސް ކަމެއް ކުރައްވާތަން ފެނިވަޑައި ނުގަންނަވާ ކަމަށް ރައީސް ޔާމީން ވިދާޅުވިއެވެ. އެމަނިކުފާނު ވިދާޅުވީ މިހާރު މި ސަރުކާރަށް އެއް އަހަރު ވެގެން ދާއިރު މި ސަރުކާރުން ބުނަނީ އަދިވެސް 'އަންނަނީ އަންނަނީ' ކަމަށެވެ.\nސަރުކާރަށް ފާޑު ވިދާޅުވަމުން ރައީސް ޔާމީން އިތުރަށް ވިދާޅުވީ ކޮންމެ ކަމެއް ނުވެ އޮންނަނީ ކުރީގެ ސަރުކާރުން އެކަމެއް ނުކުރީމައި ކަމަށް މިސަރުކާރު ބުނާ ކަމަށެވެ. އެގޮތުން، ތަރައްގީގެ މަޝްރޫއުތައް ނުހިންގިގެން އުޅެނީ ކުރީ ސަރުކާރުން 'ތަރައްގީގެ ފޮތް ބާއްވާފައި ނެތީމައި' ކަމަށް ބުނާ ކަމަށެވެ.\nމިމޭރުމުން ވާހަކަ ދައްކަވަމުން ޔާމީން އިތުރަށް ވިދާޅުވީ، ކުރީގެ ސަރުކާރުގެ ތަރައްގީގެ ވިސްނުމަކީ ޖަޒީރާ ވިސްނުމެއް ނޫން ކަމަށާއި، އަދި ގޮނޑުދޮށުގައި މަސް ފެކްޓްރީ ހެދުމަށް ވިސްނުންވެސް ނޫން ކަމަށެވެ.\nއަދި ކުރީގެ ސަރުކާރުން ވިސްނީ ބްރިޖް އެޅުމަށާއި، 25 ބުރީގެ އިމާރާތް ކުރުމަށާއި އޭ 380 ޖައްސާ ވަރުގެ ރަންވޭތައް އެޅުމަށް ކަމަށް ފާހަގަ ކުރައްވާ ރައީސް ޔާމީން ވިދާޅުވީ، ކުރީ ސަރުކާރުން ނިންމީ މެދު އުޑުގައި ފިޔަ ޖެހަން ކަމަށެވެ.\nރޭގެ އެއްވުމުގައި ޕީޕީއެމްއާއި ޕީއެންސީގެ އިސް ބައެއް ބޭފުޅުންގެ އިތުރުން އާންމު ބައެއް މެންބަރުން ބައިވެރިވިއެވެ.\nރައީސް ޔަމީން ރައީސް ޞޯލިހު ސަރުކާރު\n2 ދުވަސް ކުރިން 35 0


Boakoh Vaarey Vehi Addu Fenuge Adeegai - Vaguthu\nބޯކޮށް ވާރޭވެހި އައްޑޫ ފެނުގެ އަޑީގައި\nރާއްޖެއަށް މިހާރު ކުރަމުންދާ ވިއްސާރާގައި އައްޑޫއަށް ބޯކޮށް ވާރޭވެހި މަގުތަކުގައި ފެންބޮޑުވެއްޖެއެވެ.\nމިއަދު ހެނދުނުއްސުރެ ވެހެމުންދާ ބޯ ވާރޭގައި މިހާރު އައްޑޫގެ މަގުތަކުގައިވަނީ ހިނގާ ބިގާވެ އުޅުމަށާއި އުޅަދު ފަހަރުގައި ދަތުރު ކުރުމަށް ދަތިވާ ވަރަށް ފެންބޮޑުވެފައެވެ.\nއައްޑޫގެ މަގުތުގައި ވާރޭ ވެހުމާއެކު ދާދި އަވަހަށް ފެންގަނޑު ބޮޑުވާއިރު، މިމައްސަލަ ހައްލު ކުރުމަށް މަސައްކަތް ކުރަމުންދާކަމަށް މީގެ ކުރިން އައްޑޫ ކައުންސިލްއިން ހާމަކޮށްފައިވެއެވެ. މީގެ އިތުރުން މިހާރު މަގުތަކުގައި ފެންހެދިފައި އޮތުމާއިއެކު ފެންހިންދުމުގެ މަސައްކަތް ކުރަމުންދާ ކަމަށް އައްޑޫ ސިޓީ ކައުންސިލްއިން މަޢުލޫމާތުދެއެވެ.\nމިއަދު އިރުއޮއްސި 18:15 އިން ރޭގަނޑު 21:15 ގެ ނިޔަލަށް މެޓް އޮފީހުންވަނީ އައްޑުއަށް ޔެލޯ އެލާޓް ނެރެފައެވެ.\nޖެނުއަރީ 5, 2019 00:35\nޖެނުއަރީ 5, 2019 08:28\nއައްޑޫގައި އޮތީ އެއްވެސް ކަމެއް ކުރާކައުންސިލެއްނޫން. ބާރުނުލިބިގެން ކަންނުކުރެވިގެން އުޅުނީ ބާރުލިބުނީމަ ކުރެވުނީ ކޮންކަމެއް. ގުދުރަތީ ގޮތުން ހިގާކަންކަމައް އިންސާނުންގެ ބާރެއް ނޯވޭ މިއަދު އައްޑޫ ގައި އުޅޭ އެމްޑީޕީގެ މީހުނައް ވިސްނޭނެ ވަކި ސަރުކާރެއް ނޫނީ ވަކިބަޔަކު ކަން ކަން ބަލަހައްޓަން ތިބެގެން ނޫންކަން ކަން ކަން ދިމާވަނީ\nމާޗް 3, 2019 22:48\nހީވަނީ ކޮންމެ ރަށެއްގަ މަސް ފެކްޓަރީއެއް ހުންނަހެން. ތިޔައީ ނަމެއް ނެތް ތަނަކަސް ކޮން ބަޔަކު ހިންގި ނުވަތަ ހިންގާ ތަނެއްކަން ބުނެލިނަމަ....


ޓެރަރިޒަމްގެ ނުރައްކަލާ ދުނިޔޭގެ އިޤްތިޞާދަށް އަރާ ކޮންމެ ލޮޅުމަކުން ރާއްޖޭގެ ފަތުރުވެރިކަމަށް އަސަރުކުރޭ: ރައީސް | | Sangu News\nޓެރަރިޒަމްގެ ނުރައްކަލާ ދުނިޔޭގެ އިޤްތިޞާދަށް އަރާ ކޮންމެ ލޮޅުމަކުން ރާއްޖޭގެ ފަތުރުވެރިކަމަށް އަސަރުކުރޭ: ރައީސް\n3 އޮކްޓޯބަރ 2019 - 19:42\nދުނިޔޭގެ ފަތުރުވެރިކަމުގެ ދުވަސް ފާހަގަކުރުމަށް ބޭއްވި ރަސްމިއްޔާތުގައި ރައީސް ވާހަކަފުޅު ދައްކަވަނީ. ފޮޓީ: ޓުއަރިޒަމް މިނިސްޓްރީ\nޓެރަރިޒަމްގެ ނުރައްކަލާ ދުނިޔޭގެ އިޤްތިޞާދީ ޙަރަކާތްތަކަށް އަރާ ކޮންމެ ލޮޅުމެއްގެ އަސަރުވެސް، ރާއްޖޭގެ ފަތުރުވެރިކަމަށް ފޯރުމުގެ ފުރުޞަތު އެބަ އޮތް ކަމަށް ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިހު ވިދަޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ ދުނިޔޭގެ ފަތުރުވެރިކަމުގެ ދުވަސް 2019 ފާހަގަކުރުމަށް މިރޭ ކްރޮސްރޯޑްސް މޯލްޑިވްސްގައި ބޭއްވި ރޭގަނޑުގެ ޖާފަތުގައި ދެއްކެވި ވާހަކަފުޅުގައެވެ.\nރާއްޖޭގެ ފަތުރުވެރިކަމުގެ ޞިނާޢަތުގެ ކުރިމަގު، އުޖާލާކޮށް ފެނުނު ނަމަވެސް މި ޞިނާޢަތު އިތުރަށް ތަރައްޤީކުރުމަށް، ކުރަންޖެހޭ މަސައްކަތްތައް އަދިވެސް ވަރަށް ގިނަކަން ރައީސުލްޖުމްހޫރިއްޔާގެ ވާހަކަފުޅުގައި ފާހަގަކުރެއްވިއެވެ. އެގޮތުން ފަތުރުވެރިކަމުގެ ދާއިރާއަށް ހުރި ގޮންޖެހުންތަކުގެ މައްޗަށް އަލިއަޅުއްވާލައްވައި، ތިމާވެށީގެ މައްސަލަތައް އެއީ އޭގެ އެއްބައިކަން ރައީސުލްޖުމްހޫރިއްޔާ ފާހަގަކުރެއްވިއެވެ. އަދި ފަތުރުވެރިކަން ކުރިއެރުވުމަށް އަޅާ ކޮންމެ ފިޔަވަޅަކާ އެކު، ތިމާވެށީގެ ޙިމާޔަތަށް ދެފިޔަވަޅު އަޅަން މަޖުބޫރުވެފައިވާކަން ވެސް ރައީސް ފާހަގަކުރެއްވިއެވެ. މީގެ އިތުރުން ޓެރަރިޒަމްގެ ނުރައްކަލާ ދުނިޔޭގެ އިޤްތިޞާދީ ޙަރަކާތްތަކަށް އަރާ ކޮންމެ ލޮޅުމެއްގެ އަސަރުވެސް، ރާއްޖޭގެ ފަތުރުވެރިކަމަށް ފޯރުމުގެ ފުރުޞަތު އޮތްކަން ރައީސް ފާހަގަކުރެއްވިއެވެ.\nރާއްޖޭގެ ފަތުރުވެރިކަމުގެ މާސްޓަރ ޕްލޭން ފައިނަލްކުރުމުގެ މަސައްކަތްތައް ޓުއަރިޒަމް މިނިސްޓްރީން މިހާރު ކުރައްވަމުން ގެންދަވާކަން ފާހަގަކުރައްވައި އެ ޕްލޭނުގެ މަސައްކަތް ނިމުމުން ރާއްޖޭގެ ފަތުރުވެރިކަން އިތުރަށް ތަރައްޤީކުރެވިގެންދާނެ ގޮތްތައް ކަނޑައެޅިގެން ދާނެކަން ފާހަގަކުރެއްވިއެވެ. އަދި މީގެ އިތުރުން ރާއްޖޭގެ ރިސޯޓްތަކާއި އަދި ރާއްޖޭގައި ވަޒީފާ އަދާކުރާ އެންމެހާ ފަރާތްތަކުގެ އެންމެ ދަށް އުޖޫރަ އަންނަ އަހަރުގެ ތެރޭގައި ކަނޑައަޅައި އެކަން ތަންފީޒުކުރެވިގެން ދާނެކަން ވެސް ރައީސުލްޖުމްހޫރިއްޔާ ފާހަގަކުރެއްވިއެވެ.\nދުނިޔޭގެ ފަތުރުވެރިކަމުގެ ޖަމްޢިއްޔާއިން މިއަހަރަށް ކަނޑައެޅި ޝިޢާރުކަމުގައިވާ "ފަތުރުވެރިކަމާއި ވަޒީފާ: އެންމެންނަށް ބާއްޖަވެރި ކުރިމަގެއް" މި ޝިޔާރުގެ މައްޗަށް އަލިއަޅުއްވާލައްވައި ރައީސުލްޖުމްހޫރިއްޔާ ވިދާޅުވީ މި ޝިޢާރުންވެސް ފަތުރުވެރިކަމުގެ މަންފާ ވީހާ ގިނަ ބަޔަކަށް ލިބޭނެ ގޮތަށް ކަންކަން ރޭވުމުގެ މުހިންމުކަން އެނގިގެންދާކަމަށެވެ. އަދި ރާއްޖޭގެ ފަތުރުވެރިކަން، ޢާންމު ދިރިއުޅުމާއި، ފަރުދީ ފުދުންތެރިކަމާ ގުޅިފައިވާ މިންވަރު މި ޝިޢާރުން ހާމަކޮށްދޭކަމުގައި ވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސްގެ ވާހަކަފުޅުގައި ސަރުކާރުން ބޭނުންފުޅުވަނީ ރިސޯޓްތަކުގެ މަތީ މަޤާމުތަކުން ދިވެހިންނަށް ފުރުޞަތު ފަހިކޮށްދީ މި ސިނާއަތު ކުރިއަރުވަންކަން ފާހަގަކުރެއްވިއެވެ. އަދި ރާއްޖޭގެ ފަތުރުވެރިކަން މިހާރު ހަލުވި ދުވެއްޔެއްގައި ކުރިއަރަމުން އަންނަ މައިގަނޑު ސަބަބަކީ، ސިޔާސީ ގޮތުން ރާއްޖެއަށް ލިބުނު ހަމަޖެހުމާއި އެއާ ގުޅިގެން ދިވެހި ފަތުރުވެރިކަމާ މެދު އިންވެސްޓަރުންނަށް ލިބުނު އިތުބާރާއި ޔަޤީންކަމުންކަން ވެސް ރައީސް ފާހަގަކުރެއްވިއެވެ.\nމިސަރުކާރު އުފެދުނު ފަހުން މިއަދާ ހަމައަށް، ފަތުވެރިކަމުގެ ދާއިރާއަށް ގެނެވުނު ބައެއް ކުރިއެރުންތަކުގެ މައްޗަށްވެސް ރައީސް އަލިއަޅުއްވާލެއްވިއެވެ. އެގޮތުން މިހާތަނަށް މުޅިން އާ 19 ރިސޯޓާއި 1 ޔޮޓް މެރީނާ ހުޅުވާފައިވާކަމަށާއި މިއީ އެނދުގެ ޢަދަދަށް ބަލާނަމަ، 4127 އެނދުކަމަށާއި އެއީ ގާތްގަނޑަކަށް 10000 ވަޒީފާކަމުގައި ރައީސުލްޖުމްހޫރިއްޔާ ވިދާޅުވިއެވެ.\nސަރުކާރުން ކަނޑައަޅާފައިވާ ލަނޑުދަނޑިކަމުގައިވާ، އެއްފަހަރު ބޭނުންކޮށްފައި އުކާލާ ޒާތުގެ ޕްލާސްޓިކް ބޭނުންނުކުރާ ޤައުމަކަށް 2023 ވަނަ އަހަރުގެ ނިޔަލަށް ރާއްޖެ ހެދުމުގެ ލަނޑުދަނޑީގެ މައްޗަށްވެސް ރައީސްގެ ވާހަކަފުޅުގައި އަލިއަޅުއްވާލެއްވިއެވެ.\nދުނިޔޭގެ ފަތުރުވެރިކަމުގެ ދުވަސް ފާހަގަކުމަށް މިރޭ ކްރޮސް ރޯޑްސް މޯލްޑިވްސްގައި ބޭއްވި ރޭގަނޑުގެ މި ޖާފަތަކީ މި މުނާޞަބާ ފާހަގަކުރުމުގެ ގޮތުން އެކި ދުވަސްތަކަށް ބަހާލައިގެން ޓުއަރިޒަމް މިނިސްޓްރީން ކުރިޔަށްގެންދަވާ ޙަރަކާތްތަކުގެ ތެރޭގައި ހިމެނޭ އެއް ޙަރަކާތެވެ.


އަނިޔާވެރި ކަމާއި ހަރުކަށި ކަމަށް ގޮވައެއް ނުލާނަން: ޝޭޙް އިލްޔާސް | | Sangu News\nއަނިޔާވެރި ކަމާއި ހަރުކަށި ކަމަށް ގޮވައެއް ނުލާނަން: ޝޭޙް އިލްޔާސް\n16 އޮކްޓޯބަރ 2019 - 07:45\nޝޭޙް އިލްޔާސް ހުސެއިން: ފައިލް ފޮޓޯ\nދުވަހަކުވެސް އަނިޔާވެރިވާނެ ހަރުކަށި ކަމަށް ގޮވާނުލާނެ ކަމަށް މަޝްހޫރު ދީނީ ޢިލްމްވެރިޔާ އަށްޝޭޙް އިލްޔާސް ހުސެއިން ވިދާޅުވެއްޖެއެވެ.\nކީރިތިމާތް ނަބީއްޔާއަށް ފުރައްސާރަކޮށް ގުރުއާނަށް ހަޖޫޖަހައި އެމްޑީއެންއިން ނެރުނު ރިޕޯޓް ކުށްވެރިކޮށް ދީނީ ޢިލްމްވެރިން ވާހަކަފުޚު ދައްކަވާތީ ރާއްޖޭގެ ބައެއް ދީނީ ޢިލްމެރިން އަނިޔާވެރިކަމާއި ހަރުކަށި ކަމަށް ގިވާ ކަމަށް ބުނެ ބައެއް ފަރާތްތަކުން ކުރަމުންދާ ތުހުމަތުތަކާއި ގުޅިގެން ޝޭޙް އިލްޔާސް ކުރެއްވި ޓުވިޓެއްގައި ވިދާޅުވީ ރާއްޖޭގެ ޢިލްމްވެރިންނަކީ ދުވަކުވެސް އަނިޔާވެރިވާނެ ހަރުކަށި ކަމަށް ގިވާލާނެ ބައެއް ނޫން ކަމަށެވެ.\nއިލްޔާސް ވިދާޅުވީ އެއްވެސް ދިވެހިރައްޔިތެއްގެ މުދަލަށް ނުވަތަ ނަފްސަށް ނުވަތަ ފުރާނަޔަށް ގެއްލުމެއް ދީގެން ނުވާނެ ކަމަށެވެ. އަދި ހަމައެހެންމެ ދިވެހިން ދިވެހިންގެ ދީން ހިމާޔަތް ކުރާނެ ކަމަށް ވެސް ޝޭޙް އިލްޔާސް ވިދާޅުވިއެވެ.\nއިސްލާމްދީނާއި މާތް ﷲ ގެ ރަސޫލާއަށް ނިސްބަތްކޮށް ފުރައްސާރަކޮށް އެމްޑީއެން އިން ރިޕޯޓް ނެރުނު މައްސަލައާ ގުޅިގެން އެ ޖަމިއްޔާއަށް ފިޔަވަޅު އެޅުން އަވަސްކޮށް، އެ ޖަމިއްޔާ އުވާލުމަށް ދީނީ އިލްމުވެރިން ވަނީ ގޮވާލާފައެވެ.\nއިލްމުވެރިން މިކަމަށް ގޮވާލައްވާފައި ވަނީ "އިލްމުވެރިންގެ ގުޅުން" މިނަމުގައި ރާއްޖޭގައި ތިބި މަޝްހޫރު ދީނީ އިލްމުވެރިންގެ ތެރެއިން ގިނަ އަދަދެއްގެ އިލްމުވެރިން ނޫސްވެރިންނާ ބައްދަލު ކުރެއްވުމަށްފަހު އެވެ. ނޫސްވެރިންނާއެކު ބޭއްވި އެ ބައްދަލްވުމުގައި ދީނީ އިލްމުވެރިން ޝާމިލްވާ ހުރިހާ ޖަމިއްޔާ ޖަމާއަތްތަކެއް ވެސް ތަމްސީލްކޮށްފައި ވެއެވެ.


ކޮންމެ ކަމަކަށް އެދި ދުޢާކުރި ނަމަވެސް ހަމައެކަނި ދުނިޔަވީ ބޭނުމުގެ ވާހަކައިން ނިންމައިނުލާށެވެ!: މުފްތީ މެންކް\nކޮންމެ މުސްލިމަކީ ވެސް ކޮންމެ ދުވަހަކުވެސް ﷲ ތަޢާލާގެ ޙަޟްރަތުން އެތައް ކަމަކަށް އެދި ދުޢާކުރަމުން ގެންދާ މީހެކެވެ. އެމީހަކަށް ދަތިވެފައިވާ ކަންކަން ހިނަމަވައި ދެއްވެވުން އެދިއެވެ. ވަޒީފާއަށް އެދިއެވެ. ރިޒުޤަށް އެދިއެވެ. އެވެނި މިވެނި ކަމެއް ހިންމަވައި ދެއްވެވުން އެދިއެވެ.\nދުޢާކުރުމުގައި ގިނަބައަކަށް ހަނދާން ނެތެނީ ފާދފަތައް ފުއްސަވައި ދެއްވެވުމަށާއި އަދި ސުވަރުގެ ވައްދަވައި ދެއްވެވުން އެދި ދުޢާކުރުމަށެވެ. ޢާޚިރަތް ދުވަހުގައި ކާމިޔާބު ލިބިގެންވާ މީހަކު ކަމުގައި ލައްވަވައި ދެއްވެވުން އެދި ދުޢާކުރުމަށެވެ. ގިނަ ބައަކު ދުޢާ ކުރަނީ ހަމައެކަނި ދުނިޔަވީ ބޭނުންތަކަށް އެދިގެންނެވެ.\nމިއީ އެއްގޮތަކަށްވެސް ޢަމަލުކުރަން އޮތް ގޮތެއް ނޫނެވެ! ކޮންމެ ކަމަކަށް އެދިގެން ދުޢާކުރި ނަމަވެސް އެދުޢާގައި ތިމާއަށް ކުރެވިފައިވާ ފާފަތައް ފުއްސަވައި ދެއްވެވުމަށް އެދެންވާނެއެވެ. އަދި އާޚިރަތް ދުވަހު ކާމިޔާބުލިބި ސުވަރުގެ ވައްދަވާ އަޅުންގެތެރޭގައި ހިމަނުއްވަވައި ދެއްވެވުމަށް އެދިދަންނަވަންވާނެއެވެ!\n"އަޅަމެންގެ ވެރިރަސްކަލާކޯއެވެ! ދުނިޔޭގައި ހެޔޮކަން އަދި އާޚިރަތުގައިވެސް ހެޔޮކަން އަޅަމެންނަށް ދެއްވަވާނދޭވެއެވެ. އަދި ނަރަކައިގެ ޢަޛާބުން އަޅަމެން ދިންނަވާނދޭވެ!" އާމީން\nމިދުޢާއަކީ ވަރަށް ޢާންމު ދުޢާއެއް ކަމަށް ބަލައި ދުޢާއަށް ފަރުވާ ކުޑަނުކުރާށެވެ! ކޮންމެ ކަމަށް އެދިގެން ދުޢާކުރިނަމަވެސް ފަހަތުން ނުވތަ ކުރިން މިދުޢާކުރާށެވެ! އެހެނީ އެނެމެ މަތިވެރިވެގެންާ ދުޢާއަކީ މިދުޢާއެވެ. އިންސާނާއަށް ބޭނުންވާނެ ހުރިހާ ކަންކަން މިދުޢާގައި ހިމެނިގެންވާ ކަމަށްޓަކައެވެ.\nއެހެނީ ދުނިޔަވީ ބޭނުން ނުފުދުނު ނަމަވެސް އެއީވެސް ރަޙްމަތަކަށްވެދާނެއެވެ. ނަމަވެސް ފާފަތައް ފުއްސަވައި ދެއްވަވައި ސުވަރުގެ ވައްދަވާ އަޅުންގެ ތެރޭގައި ނުހިމެނިއްޖެ ނަމަ އެއީ އެމީހަކަށް ލިބިގެންދާނެ އެންމެ ބޮޑު ދެރަ ކަމުގައި ނޫނީ ނުވާނެއެވެ!\nވުޟޫ ފުރިހަމަކޮށް "ޣުއްރުލް މުޙައްޖަލޫން" ގެ ދަރަޖަ ލިބިގަތުން!\nބައިވެރިޔާއަށް ކުށެއް ކުރެވޭ އިރަށް ފުންމައި ނުގަންނާށެވެ! އިޞްލާޙްކުރަން މިމަގު އިޚްތިޔާރުކުރާށެވެ!\nއަތުގައި ހުރި ފައިސާ ހުސްވެދާނެކަމަށް ބިރުން މީހުންގެ އެހީތެރިކަމަށް ނޭދޭ މީހާއަށް ރިޒްޤް ތަނަވަސްކޮށްދެއްވަވާނެ! އިން ޝާ ﷲ


Addu City Hithadhoo ge monitoring uvaalaifi - AO News\nއައްޑޫ ސިޓީ ހިތަދޫގެ މޮނިޓަރިންގ އުވާލައިފި\nއައްޑޫ ސިޓީ ހިތަދޫ - ފޮޓޯ: ޕީއެސްއެމް ނިއުސް\nކޮވިޑް-19 އާއި ގުޅިގެން މޮނިޓަރިންގގެ ޙާލަތަށް ގެނެސްފައިވާ އައްޑޫ ސިޓީ ހިތަދޫގެ މޮނިޓަރިންގގެ ޙާލަތު އުވާލައިފި އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން އައްޑޫ ސިޓީ ކައުންސިލްގެ މޭޔަރ، ޢަބްދުﷲ ޞާދިޤަށް ފޮނުވި ލިޔުމުގައި ބުނެފައި ވަނީ މިއަދު ހެނދުނު 11:26 އިން ފެށިގެން އައްޑޫ ސިޓީ ހިތަދޫގެ މޮނިޓަރިންގ އުވާލާފައިވާ ކަމަށެވެ. އަދި މޮނިޓަރިންގ އުވާލެވޭ ސަބަބެއްގެ ގޮތުގައި ބަޔާންކޮށްފައި ވަނީ ކޮވިޑް-19 އިން ރައްކާތެރިވުމުގެ ގޮތުން ޢާއްމު ޞިއްޙަތު ރައްކާތެރިކުރުމުގެ ޤާނޫނުގެ 12 ވަނަ މާއްދާގެ ދަށުން ބަލަން ކަނޑައެޅުނު ކަންކަން ބެލުމުން، މޮނިޓަރިންގ ޙާލަތު އިތުރަށް ދަމަހައްޓަން ޖެހޭ ސަބަބެއް މިވަގުތު ނެތް ކަމަށްވާތީ ކަމަށެވެ.\nއައްޑޫ ސިޓީ ހިތަދޫން ބިދޭސީއަކު ކޮވިޑް-19 އަށް ޕޮޒިޓިވްވުމާއި ގުޅިގެން އިއްޔެ ހެނދުނުން ފެށިގެން އެ އަވަށް ވަނީ މޮނިޓަރިންގގެ ޙާލަތަށް ގެނެސްފައެވެ. އެގޮތުން ހިތަދޫ އަށް މީހުން އަރައި ފޭބުންވެސް މަނާކުރިއިރު، މޮނިޓަރިންގގެ ޙާލަތު އުވާލުމާއި ގުޅިގެން މިހާރު އެ އަވަށް ވަނީ އަނެއްކާވެސް އާންމުކޮށް ހުޅުވާލައިފަ އެވެ.\nހިތަދޫން އިއްޔެ ބިދޭސީއަކު ޕޮޒިޓިވްވެފައިވާއިރު، ފޭދޫގައި ހޯމް ކަރަންޓީނުގައި ހުރި ފުލުހަކުވެސް ވަނީ ކޮވިޑަށް ޕޮޒިޓިވްވެފަ އެވެ. އަދި ހިތަދޫގައި ހޯމް ކަރަންޓީނުގައި ހުރި އިތުރު މީހަކުވެސް ވަނީ ރޭ ކޮވިޑް-19 އަށް ޕޮޒިޓިވްވެފަ އެވެ. އެއީ އުމުރުން 58 އަހަރުގެ ދިވެހި އަންހެނެކެވެ.\nއެކަމާއި ގުޅިގެން “އޭއޯ ނިއުސް” އަށް މައުލޫމަތު ދެއްވަމުން އޭއީއެޗްގެ މެނޭޖަރ، ޝަރަފް ސާދަތު ވިދާޅުވީ ކޮވިޑް-19އަށް އައްޑޫ އިން ޕޮޒިޓިވްވި ތިން މީހުންގެ ކިބައިންވެސް އަދި މިހާތަނަށް ބަލީގެ އެއްވެސް އަލާމާތެއް ފެނިފައި ނުވާކަމަށާއި އެ ތިންމީހުންގެ ހާލުވެސް ރަނގަޅު ކަމަށެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭހެލްތު ޕްރޮޓެކްޝަން އެޖެންސީކޮވިޑް-19ކޮވިޑް-19 އައްޑޫއައްޑޫ ސިޓީއެޗްޕީއޭ


Majileehuge 29 muvazzafeh ekaheri kohffi – Iru\nރައްޔިތުން މަޖިލީހުގެ މުވައްޒަފަކު ކޮވިޑް-19 އަށް ޕޮޒިޓިވްވުމުން މަޖިލީހުގެ 29 މުވައްޒަފަކު އެކަހެރިވާން އަންގާފައި ވާނެ ކަމަށް ނޭޝަނަލް އެމަޖެންސީ އޮޕަރޭޝަން ސެންޓަރ (އެންއޯސީ) އިން ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި އެންއޯސީގެ ތަރުޖަމާން މަބްރޫކް އަޒީޒް ވިދާޅުވީ ކޮވިޑް-19 އަށް ޕޮޒިޓިވްވި މަޖިލިސް މުވައްޒަފާއި ގާތުން ބައްދަލުވި 11 މުވައްޒަފަކު ފާހަގަ ކުރެވިފައިވާ ކަމަށެވެ.\nމަޖިލީހުގެ މެއިންޓެނެންސް ޑިޕާޓްމަންޓްގެ މުވައްޒަފަކު ކޮވިޑް-19 އަށް ޓެސްޓް ކުރުމުން އޭނާގެ ސާމްޕަލް ޕޮޒިޓިވްވެފައިވާ ކަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަންގާފައި ވަނީ އިއްޔެގެ ވަގުތެއްގައެވެ.\nމަޖިލީހުގެ އިދާރާއިން ރޭ ނެރެފައިވާ ނޫސްބަޔާނެއްގައި ބުނެފައިވަނީ އެ އިދާރާގެ މުވައްޒިފަކު ކޮވިޑަށް ޕޮޒިޓިވްވުމާއި ގުޅިގެން އަޅަން ޖެހޭ ރައްކާތެރިކަމުގެ ފިޔަވަޅުތައް އަޅަމުން ގެންދާ ކަމަށެވެ.\nއެގޮތުން ކޮންޓެކްޓް ޓްރޭސިން ހެދުމާއި މަޖިލީހުގެ އިދާތާ ޑިސްއިންފެކްޓް ކުރުމުގެ މަސައްކަތް ވަނީ ފަށާފަ އެވެ. އެގޮތުން ޑިސްއިންފެކްޓް ކޮށް ނިމިފައިވާ ކަމަށް މަޖިލީހުގެ އިދާރާއިން މިއަދު ވަނީ މައުލޫމާތު ދީފައިއެވެ. އަދި ކޮވިޑްގެ-19 އާ ގުޅިގެން އާންމު ކޮށްފައިވާ އުސޫލުތަކާއި އެއްގޮތަށް ރައްްކާތެރިކަމުގެ ފިޔަވަޅު އެޅުމަށްފަހު މަޖިލީހުގެ މަސައްކަތްތައް އިދާރާގައި ކުރިއަށް ގެންދާނެ އެވެ.


Neha Kakkar aai Aditya Narayan kaiveni kuranee baa? | Mihaaru\nނޭހާ ކައްކަރާއި އަދިތިޔާ ނާރަޔަން ކައިވެނިކުުރަނީ؟\n16 ޖެނުއަރީ 2020 - 06:272comments\nމިހާރު ސޮނީ ޓީވީން ދައްކާ އިންޑިއަން އައިޑޮލް ސީޒަން ފެށުނީއްސުރެ، އޭގެ ހޯސްޓް އަދި ލަވަކިޔުންތެރިޔާ އަދިތިޔާ ނާރަޔަން އަންނަނީ، ޝޯގެ އަންހެން ޖަޖް އަދި މަޝްހޫރު ލަވަކިޔުންތެރިޔާ ނޭހާ ކައްކަރާ މައްލަވަކޮށް، އޭނާގެ ހިތް އަތުލެވޭތޯ މަސައްކަތްކުރަމުންނެވެ. މިކަހަލަ ކިތަންމެ ކަމެއް އައިޑޮލްގެ އެޕިސޯޑްތަކުން ބެލުންތެރިންނަށް ފެނިފައި ހުންނާނެ އެވެ.\nއެކަމަކު މި ހަފުތާގެ އެޕިސޯޑްތައްވެގެން ދިޔައީ ވަރަށް ހާއްސަ އެޕިސޯޑްތަކަކަށެވެ. އެގޮތުން އަދިތިޔާގެ ބައްޕަ އަދި މަޝްހޫރު ލަވަކިޔުންތެރިޔާ އުދިތު ނަރަޔަން އަންހެނުންނާއި އޭނާއާ އެކު ހިޓް އެތައް ލަވައެއް ކިޔާފައިވާ އަލްކާ ޔަގްނިކާ އެކު މެހުމާނެއްގެ ގޮތުގައި ޝޯގައި ބައިވެރި އިރު، ގިނަ ބަޔަކަށް ހައިރާންކަން ލިބުނީ ނޭހާގެ މަންމަ އާއި ބައްޕަ ޝޯ އަށް ގޮސް ދަރިފުޅުގެ ކައިވެންޏާ ބެހޭ ގޮތުން ވާހަކަ ދެއްކުމެވެ.\nނޭހާގެ މަންމަ ބުނި ގޮތުގައި އަދިތިޔާ އަކީ ނޭހާ ކައިވެނިކުރަން އާއިލާ ވަރަށް ރުހޭ ޒުވާނެކެވެ. އަދި އެކަން ކުރަން ބައްޕަ ވަކިން ބޮޑަށް ބޭނުންވާ ކަމަށާއި އެ ދެ މީހުންގެ ކައިވެނި ކުރެވުމަކީ ވަރަށް ބޮޑު އުފަލަކަށް ވާނެ ކަމަށް ބުންޏެވެ. އަދި އެ ވާހަކަތަކަށް އުދިތު ވެސް ތާއީދުކޮށް، ދަރިފުޅުގެ ކައިވެންޏަށް ވަރަށް އިންތިޒާރު ކުރެވޭ ކަމަށާއި ނޭހާ އަކީ ވަރަށް ގަޔާވާ ކުއްޖެއް ކަމަށް ބުންޏެވެ.\nMummy Papa toh hai raazi, lekin kya banegi #Neha #TheNaryans ki bahurani? #IndianIdol #IndianIdol11 @iAmNehaKakkar @VishalDadlani #AlkaJiUditjiSpecial #AdityaNarayan pic.twitter.com/ZWzbeDxl3k\nމި ވާހަކަތަކާ ގުޅިގެން ނޭހާ "ހައިރާންވެފައި" އިން އިރު، އަދިތިޔާ ގެންދިޔައީ މައިންބަފައިން ދެއްކި ވާހަތަކުން އުފާ ނަގަމުންނެވެ. ނޭހާ ވަނީ މިދިޔަ އަހަރުގެ އައިޑޮލްގެ ތެރޭގައި އޭނާ ކުރިން ލޯބީގެ ގޮތުން ގުޅިގެން އުޅުނު އެކްޓަރު ހިމާންޝް ކޯލީއާ ވަކިވި ވާހަކަ ވެސް ހިއްސާކޮށްފަ އެވެ. އެކަން ހިއްސާކުރީ ދެ މީހުން ހިތާވެގެން އުޅޭކަން އައިޑޮލްގެ އެޕިސޯޑެއްގައި އެކީގައި ބައިވެރި، ރަސްމީކޮށް އިއުލާންކުރިތާ ވެސް މާ ގިނަ ދުވަހެއް ނުވަނީހެވެ. އެ ގުޅުން ނިމުމަކަށް އައި އިރި، ނޭހާ އަށް ލިބުނު ހިތްދަތިކަމާ ހުރެ ޑިޕްރެޝަންގެ ވޭނު ވެސް ތަހައްމަލުކުރަން ޖެހުމެވެ.\nKya aapko lagta hain ki aaj lekar jayenge #TheNarayans @iAmNehaKakkar ko apni bahu banake? RT and tell us! #IndianIdol #IndianIdol11 @iAmNehaKakkar @VishalDadlani #AlkaJiUditjiSpecial #AdityaNarayan pic.twitter.com/OZruxDDLsb\nކޮންމެއަކަސް އަދިތިޔާ އާއި ނޭހާގެ ކައިވެނީގެ ވާހަކަ އައިޑޮލްގެ ތެރޭގައި ދައްކާލައިފައި ހުއްޓައިލިކީ ވެސް ނޫނެވެ. ކައިވެނިކުރާނެ ކަމަށް ބުނާ ތާރީހު ވެސް ސޮނީން ވަނީ ދައްކާލައިފަ އެވެ. އެ ތާރީހަކީ އަންނަ މަހުގެ 14 އެވެ. މިއާ އެކު ނޭހާއާ އެކު ޝޯގެ ޖަޖުންގެ ގޮތުގައި ތިބޭ ވިޝާލް ދަދުލާނީ އާއި ހިމޭޝް ރޭޝަމިއާ ވެސް ވަނީ ކައިވެންޏަށް ތައްޔާރުވާން އެ މީހުން ވެސް ރެޑީގައި ތިބި ކަމަށް ބުނެ މަޖާ ނަގައިފަ އެވެ. އަދި ހިމޭޝް ވަނީ ކައިވެނި ހަފުލާގެ ކުރިން ބާއްވާ ހީނާފަތް އެޅުމުގެ ހަފުލާ އަންނަ މަހު 1 ގައި ބާއްވަން ކިހިނެއްވާނެތޯ ވެސް އަހައިފަ އެވެ.\nމިކަމާ ގުޅިގެން ފޭނުން ހަގީގަތުގައި މިހާރު ތިބީ ނޭހާ އާއި އަދިތިޔާގެ މައިންބަފައިން ދެއްކި ވާހަކަތަކާ ހެދި، އެ ދެ މީހުންގެ ކައިވެނީގެ ވާހަކަ އަކީ ހަމަ ސީރިއަސް ވާހަކައެއްތޯ ބަލަން ބޭނުންވެފަ އެވެ.\nNeha Kakkar bunanee single koh hurun maa rangalhu kamah\nއންޑިއާގެ ޓީވީ ޝޯތަކުގައި މިކަހަލަ ސަކަރާތްތައް ޖެހުމަކީ އާ ކަމަކަށް ނުވާތީ ފަހަރުގައި އަދިތިޔާ، 32، އާއި ނޭހާ، 31، ގެ ގުޅުމުގެ ވާހަކަ އަކީ ވެސް ސަކަރާތަކަށް ވެދާނެ އެވެ.\nއިތުރު ލިޔުންތައް ބޮލީވުޑް ބޮލީވުޑް ކައިވެނި ސޮނީ އެންޓަޓެއިމަންޓް ނެޓްވޯކް


Running Mate Kamah Vaadha Kurumuge Ehvess Visnumeh Nei - Nahula - Vaguthu\nރަނިން މޭޓް ކަމަށް ވާދަކުރުމުގެ އެއްވެސް ވިސްނުމެއް ނެތް - ނަހުލާ\nއައިޝަތު ނަހުލާ - ފޮޓޯ: ވީ ނިއުސް\nއިދިކޮޅު ކޯލިޝަންގެ ރަނިން މޭޓަކު ހޮވުމަށް ޖުމްހޫރީ ޕާޓީން ބާއްވާ އިންތިހާބުގައި ވާދަކުރުމުގެ ވިސްނުމެއް ނުގެންގުޅުއްވާ ކަމަށް، އެޕާޓީގެ ލީޑަރު ގާސިމް އިބްރާހީމްގެ ހަގު އަނބިކަނބަލުން އާއިޝަތު ނަހުލާ ވިދާޅުވެއްޖެއެވެ.\nޖޭޕީގެ ކައުންސިލްގައި ވެސް ހިމެނިވަޑައިގަންނަވާ ނަހުލާ މިހެން ވިދާޅުވީ ރަނިން މޭޓަކު ހޮވުމަށް ޖުމްހޫރީ ޕާޓީން ބާއްވާ އިންތިހާބުގައި އޭނާ ވާދަކުރަން އުޅޭކަމަށް ބުނެ ސޯޝަލް މީޑިޔާގައި ވާހަކަދެކެވެމުންދާތީ އާއި އަދި ގިނަ ބަޔަކު އެ މަގާމަށް ކުރިމަތިލުމަށް އެދި ޝުއޫރު ފާޅުކުރަމުންދާތީ އެކަން ސާފުކޮށްދިނުމަށް މިއަދު ނެރުނު ބަޔާނެއްގައެވެ.\nނަހުލާ ވިދާޅުވީ ރަނިން މޭޓް ކަމަށް ވާދަކުރުމުގެ އެއްވެސް ވިސްނުމެއް ނުގެންގުޅުއްވާ ކަމަށާއި އަދި އެއްވެސް ސިފައެއްގައި އެކަމަށް ޝައުގުވެރިކަން ވެސް ފާޅުކޮށްފައިނުވާނެ ކަމަށެވެ.\nއަބަދުވެސް ދެމި ހުންނާނީ ދިވެހި ރައްޔިތުންގެ ހައްގުގައި ޖުމްހޫރީ ޕާޓީ އާއި ގުޅިފައިވާ އިއްތިހާދުން ކުރަމުންދާ އިސްލާހީ މަސައްކަތުގައި އެހީތެރިވެ މި ރިޔާސީ އިންތިހާބު ކާމިޔާބުކޮށް ގައުމަށް ހަމަޖެހުން ގެނައުމުގެ މަސައްކަތުގައި ކަމަށްވެސް ނަހުލާ ވިދާޅުވިއެވެ. މީގެއިތުރުން އިޖުތިމާއީ ގޮތުންނާއި ސިޔާސީ ގޮތުން އަންހެނުން ބާރުވެރިކޮށް މުޖުތަމައުގައި އަންހެނުންނަށް ހަމަހަމަ ފުރުސަތު ހޯދައި ދިނުމަށް ވަކާލާތު ކުރުމުގައި ވެސް ދެމި ހުންނަވާނެ ކަމަށް ނަހުލާ ވިދާޅުވިއެވެ.\n"އަޅުގަނޑުގެ ދުއާ އަކީ ނުހައްގުން އަނިޔާ ލިބެމުންދާ ފަރާތްތަކާއި ބޭ އިންސާފުން ޖަލަށްލާން ހުކުމް ކޮށްފައިވާ އެންމެހައި ފަރާތްތައް މިނިވަންވެ، ދައުލަތުގެ މުއައްސަސާތައް ސިޔާސީ ނުފޫޒުން އެއްކިބާވެ، ގައުމަށާއި ރައްޔިތުންނަށް ހަމަޖެހުން ލިބި ދިވެހި ރައްޔިތުން އެދޭ ފަދަ ވެރިކަމެއް ގާއިމު ވުމެވެ" އެ ބަޔާނުގައި ވިދާޅުވެފައިވެއެވެ.\nރަނިން މޭޓަކު ހޮވުމަށް ޖޭޕީން ބާއްވާ އިންތިހާބު އޮންނާނީ އަންނަ ހޮނިހިރު ދުވަހުއެވެ. އެ މަގާމަށް މިހާތަނަށް ވަނީ ހަތަރު ބޭފުޅަކު ކުރިމަތިލައްވާފައެވެ. އެއީ ޖޭޕީގެ ދެ ނައިބު ލީޑަރުން ކަމަށްވާ އަބްދުﷲ އަމީން އާއި ޑރ.ހުސެއިން ރަޝީދު ހަސަން އާއި ކާށިދޫ ދާއިރާގެ މެމްބަރު ފައިސަލް ނަސީމުގެ އިތުރުން ކެންދޫ ދާއިރާގެ މެމްބަރު އަލީ ހުސެއިންއެވެ.\nޖޭޕީގެ އެސްޖީ ކަމުން ސަމީރު އިސްތިއުފާދެއްވައިފި\nމިއަދު އަޔަސް، މާދަމާ އަޔަސް، ޤާބިލް މީހެއްނަމަ ޓިކެޓު ދޭނަން - ޤާސިމް\nޖުލައި 12, 2018 14:43\nޖުލައި 12, 2018 14:48\nކުރިމަތިލިޔަސް ނުހޮވޭނެ މުޅި ޖޭޕީ ހަރާބު ކުރަން ނޫޅޭ\nޖުލައި 12, 2018 14:51\nMeenage real name akee zuhuda..\nKon nahulaa eh tha\nޖުލައި 12, 2018 14:52\nއެެހެން ނޫނަސް ނެތެއް ނޫންތޯ ކުރިމަތި ލެވޭކަށް. ކޯލިޝަނުގެ ބައިވެރިން އެއޮތީ ނޫނެކޭ ބުނެފަ. ދެން ކުރިމަތިލައިގެން ކީއްތޯ ކުރާނީ. ރަނގަޅުވީސް ތިޔަ ކަމުގައި ނޫޅެ ގާސިމާއެކު ޕާޓީހިންގައި ޕާޓީ ވަރުގަދަ ކުރިނަމަ.\nޖުލައި 12, 2018 20:41\nލާރީގެ ދަހިވެތިކަމުގައި އަންބަކަށްވީ މީ ޔަގީން ކަމެއް\nޖުލައި 12, 2018 20:42\nޖުލައި 12, 2018 20:43\nޖުލައި 12, 2018 21:50\nނަހޫ ވަރަށްރީތި ޔޫ ކުރިމަތިލައްވާ އެއިރުން ވަރަށްގިނަވޯޓު ލިބޭނެ ޒުވާން ފިރިހެން ކުދިންގެ އެއިރުން ދެން ޔޫ


Raajjeygau RuPay Card beynun kurevey goi hadhanee\nރާއްޖޭގައި ރުޕޭ ކާޑު ބޭނުން ކުރެވޭ ގޮތް ހަދަނީ\nމި އެއްބަސްވުމުގެ ދަށުން ބީއެމްއެލްގެ އޭޓީއެމްތަކާއި ޕީއޯއެސް މެޝިން އަދި އެހެނިހެން ޑިޖިޓަލް ޗެނަލްތަކުގައި ރުޕޭ ކާޑު ބޭނުން ކުރެވޭނެ\n2019 ވަނަ އަހަރު ރުޕޭ ނެޓްވޯކުން އޮންލައިންކޮށް އަދި މަރޗަންޓުން މެދުވެރިކޮށް 1 ބިލިއަން ޓަރާންސެކްޝަން ވަނީ ހަދާފައި\nކ. މާލެ |4ޑިސެންބަރ 2019 | ބުދަ 18:55 | 3,031\nއެމްއޯޔޫގައި ސޮއިކުރުމުގެ ރަސްމިއްޔާތުގެ ތެރެއިން - ބީއެމްއެލް\nއިންޑިޔާގައި މަގުބޫލުކަން ހޯދާފައިވާ ރުޕޭ ކާޑު ރާއްޖޭގައި ބޭނުންކުރެވޭނެ އިންތިޒާމު ހަމަޖެއްސުމާ ބެހޭ އެއްބަސްވުން ބަދަލުކޮށްފިއެވެ.\nމި ޚިދުމަތް ދިނުމަށް ހަމަޖެހިފައިވަނީ އިންޑިއާގެ ނެޝަނަލް ޕޭމަންޓް ކޯޕަރޭޝަން އޮފް އިންޑިޔާ (އެންޕީސީއައި) އާއި ބޭންކް އޮފް މޯލްޑިވްސް ގުޅިގެންނެވެ. ރާއްޖޭގައި ހުންނަ އިންޑިޔާ އެމްބަސީގެ ބައިވެރިވުމާއެކު އެއްބަސްވުން ބަދަލުކުރުން އޮތީ ބުދަ ދުވަހު ރައީސުލްޖުމްހޫރިއްޔާގެ އޮފީހުގައެވެ.\nމި އެއްބަސްވުމުގެ ދަށުން ބީއެމްއެލްގެ އޭޓީއެމްތަކާއި ޕީއޯއެސް މެޝިން އަދި އެހެނިހެން ޑިޖިޓަލް ޗެނަލްތަކުގައި ރުޕޭ ކާޑު ބޭނުން ކުރެވޭގޮތް ހަމަޖެހިގެންދާނެއެވެ. ރުޕޭ އަކީ އިންޑިޔާގައި ވަރަށް ބޮޑު މަގުބޫލުކަމެއް ހޯދާފައިވާ އެފަދަ ދެވަނައެއް ނެތް ޑެބިޓް އަދި ކްރެޑިޓް ކާޑު ޕޭމަންޓް ނެޓްވޯކެކެވެ. 2019 ވަނަ އަހަރު ރުޕޭ ނެޓްވޯކުން އޮންލައިންކޮށް އަދި މަރޗަންޓުން މެދުވެރިކޮށް 1 ބިލިއަން ޓަރާންސެކްޝަން ވަނީ ހަދާފައެވެ. އަދި ރުޕޭ ކާޑު ބޭނުންކުރެވޭ އޭޓީއެމް އާއި ޕީއޯއެސް އަދި ވެބްސައިޓްތައް އިތުރުކުރުމުގެ ގޮތުން ރުޕޭއިން ވަނީ އިންޑިއާ އަދި ބައިނަލްއަގުވާމީ 600 އަށް ވުރެ ގިނަ ބޭންކާއި ޕާރޓްނާޝިޕް ހަދާފައެވެ.\nއިންޑިއާގެ ނޭޝަނަލް ޕޭމަންޓް ކޯޕަރޭޝަނާ ގުޅިގެން ރާއްޖޭގައި ރުޕޭ ކާޑު ބޭނުން ކުރުމުގެ މަސައްކަތް ފެށުމަށް އެހީތެރިވުމަކީ އަޅުގަނޑުމެންނަށް ލިބޭ ބޮޑު އުފަލެއް. ނަގުދު ފައިސާ ނުގެންގުޅޭ އަދި ޓެކްނޮލޮޖީއާ ރަހުމަތްތެރި މުޖުތަމައަކާ ދިމާލަށް ދަތުރުކުރުމަށް މިއީ އިންޑިއާގެ ސަރުކާރުގެ މުހިންމު އިސްނެގުމެއް. ރާއްޖޭގައި ރުޕޭ ކާޑު ބޭނުންކުރަން ފެށުން ވެގެންދާނީ ރާއްޖެއަށް ދަތުރުކުރާ އިންޑިއާގެ ރައްޔިތުންނަށް ފައިސާގެ މުއާމަލާތް ކުރުމަށް ލިބިގެންދާނެ ވަރަށް ބޮޑު ފަސޭހައަކަށް\n~ މި އެއްބަސްވުމާއި ގުޅޭ ގޮތުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔާރ ވިދާޅުވިއެވެ.\nބޭންކް އޮފް މޯލްޑިވްސް އާ އެންޕީސީއައި އާއެކު މިވެވުނު އެއްބަސްވުމުގެ ދަށުން ކުރިޔަށް އޮތް ތަނުގައި ދެފަރާތް ގުޅިގެން ތައްޔާރުކުރެވޭ ޕްރީޕެއިޑް ކާޑު މެދުވެރިކޮށް އިންޑިއާގެ އޭޓީއެމްއާއި ޕީއޯއެސް މެޝިންތަކުގައި އެ ކާޑު ބޭނުންކުރުމުގެ އިތުރުން އިންޑިޔާގައި ޑިޖިޓަލްކޮށް ޕޭމަންޓް ހެދުމުގެ ފުރުސަތު ފަހިވެގެންދާނެ ކަމަށް ބީއެމްއެލް އިން ބުނެއެވެ.


July 11, 2019 20:12:20\nމިހާރު އެހެން މާނައެއް ދޭހަވާ ގޮތަކަށް ޚަބަރުގަ މި އޮތީ އެޑިއުކޭޝަންގެ ޓީމް ދާދުވަހާ ދިމާކޮށް ޕްރިންސިޕަލް މާލެ އަންނަ ވާހަކަ\nތިގަސް މަ ބޭނުން\nރޫހާނީ ކަމެެއް އުޅެގެން ގަސް ފަދަ ތަކެތި ކަންޑާ ހެދުމަކުއް އެއީ ހައްލެެއް ކަމުގައި ނުބެލެވޭނެ. ހައްލު ހޯދަން ވާނީ ގުޅުން ހުރި ގޮތްކުން. އެއީ ޤުރުޢާން އާއި ސުންނަތުން. ރުގްޔާ ގެ އެހީގައި. ރުގްޔާ ކުރުމުގައި އިތުބާރު ހިފޭ ރާގީން ލައްވާ ފަރުވާ ލިބިގަތުން ބުއްދިވެރި.\nތިޔަ މައްސަލަ ހައްލު ކުރުމައް އަންނަން އުޅޭ ޓީމަކައް ވިއަސް ރަންގަޅު ކޮއްދެވޭނެ ކަމުގެ ޔަގީން ކަމެއް ނުދެވޭނެ. ސަބަބަކީ ޝިފާ ދެއްވުން ވަނީ ﷲ ސުބުހާނަހޫ ވަތަަޢަލާ އަށް ކަން. އާމުކޮއް ސްކޫލް ފަދަ ތަންތަނަށް ތިފަދަ ކަން ކަން ދިމާވަނީ ވޯޓަށް ސިހުރު ހެދުމުން . ނުވަތަ ކޮންމެވެސް ސަބަބުތަކަކާއި ހުރެ ޝައިތާނުން ވަދެ އެތަނުގައި ދިރި އުޅެމުން ދިއުމުގެ ސަބަބުން. ތިޔަ މައްސަލައިގެ ހަގީގަތް ﷲ ސުބުހާނަހޫ ވަތައާލާ މޮޅަށް ދެނެވޮޑިގެންވޭ.\nތިގަހަކީ ބޮޑު އުނދަގުލެއް


REPORT: Aa budget, hama magah dhaan alhaa furathama fiyavalhu\nދިވެހިރާއްޖެ ސިއްހީ ކުއްލި ނުރައްކަލުގެ ހާލަތުގައި\nއާ ބަޖެޓް: ހަމަ މަގަށްދާން ފުރަތަމަ ފިޔަވަޅު\nކޮވިޑް-19 އިގެ ސަބަބުން އިގްތިސޯދު ހީނަރުވި ހިސާބުން މިއަދާ ހަމައަށް، އިގްތިސޯދު ހިންގަން ސަރުކާރުން ބޮޑު އެހީތެރިކަމެއް ދީފި އެވެ. ނަމަވެސް ރާއްޖޭގެ ބޯޑަރު ޖުލައި މަހު ހުޅުވި ނަމަވެސް އެހީތެރިކަމެއް އިތުރަށް ބޭނުންވެ އެވެ. މިފަދަ ދަތި ހާލެއްގައި ރާއްޖެ ވަނިކޮށް އިގްތިސޯދަށް އިތުރު ދިރުމެއް ގެނެސްދިނުމުގެ މަގުސަދުގައި ސަރުކާރުން ވަނީ އަންނަ އަހަރަށް ލަފާކޮށް އާ ބަޖެޓު ހުށަހަޅާފަ އެވެ. މި ބަޖެޓުގެ އަމާޒަކީ ކޮވިޑް-19 ގެ ސަބަބުން އިގްތިސޯށް ވެފައިވާ ތަދަށް ލުއި ކަމެއް ގެނެސް ގެނެސްދީ ރާއްޖެ، ހަމަ މަގަށް ގެންދަން ފުރަތަމަ ފިޔަވަޅު އެޅުމެވެ. ރާއްޖޭގެ އިގްތިސޯދު ހުއްޓުނަ ނުދީ ހިންގުމެވެ.\n"ބަޖެޓުން އިގްތިސޯދު ވެއްޓިފައިވާ ވަޅުގަނޑުން އަރައި ގަތުމަށްޓަކައި އެހީތެރިކަން ދޭނެ. އިންފްރާސްޓްރަކްޗާ ޕްރޮޖެކްޓް ތަކަށް ހަރަދު ކުރީމަ، ވަޒީފާތައް އުފެދޭނެ. މި ބަޖެޓު ފަރުމާ ކުރުމުގައި އިގްތިސޯދީ ގޮތުން އެކްޓިވިޓީތަކެއް ހިންގުމަށް އިސްކަން ދީފައި ވާނެ. މި ހާލަތުން އަރައި ގަންނަން ވަރަށް އުންމީދީ ބަޖެޓެއް މިއީ. އަންނަ އަހަރު ގިނަ މަސައްކަތްތަކެއް ފެށިގެންދާނެ،" އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވި އެވެ.\nއަންނަ އަހަރަށް ލަފާ ކޮށްފައިވާ ބަޖެޓުގެ ޖުމްލައަކީ 34.7 ބިލިއަން ރުފިޔާ އެވެ. މި ބަޖެޓުގައި އާމްދަނީ އާއި ހިލޭ އެހީގެ ގޮތުގައި ލިބޭނެ ކަމަށް އަންދާޒާ ކޮށްފައިވަނީ 17.7 ބިލިއަން ރުފިޔާ އެވެ. އާ ބަޖެޓެއް ހުށަހެޅިއިރު ކޮވިޑް ބަލީގެ ސަބަބުން ދައުލަތުގެ އާމްދަނީގެ ބޮޑުބައި ވަނީ އުނިވެފަ އެވެ.\nއެހެންވެ މި އިން ފޫބައްދަން ސަރުކާރަށް ލޯނު ނެގުމާއި މިނޫން ވެސް ގޮތަކުން ފައިސާ ހޯދަން އިސްކަން ދީފައިވެ އެވެ. މީގެ ސަބަބުން ދަރަނި މަތިވެގެން ދާނެ އެވެ. އަންނަ އަހަރު ބަޖެޓުން 15.5 ބިލިއަން ރުފިޔާ ޑެފިސިޓް ވާނެ އެވެ. މިއީ ގައުމީ އުފެއްދުންތެރިކަން ނުވަތަ ޖީޑީޕީގެ ނިސްބަތުން 23 ޕަސެންޓުގެ ޑެފިސިޓެކެވެ. އަދި ރާއްޖޭގެ ޖުމްލަ ދަރަނި އަންނަ އަހަރު 82.8 ބިލިއަން ރުފިޔާ އަށް އަރާނެ ކަމަށް ބެލެވެ އެވެ. ނަމަވެސް ރާއްޖޭގެ އިގްތިސޯދުގައި ދަރަނި ދެއްކުގެ ފުރިހަމަ ބާރު ހުރިކަމުގެ ޔަގީންކަން ސަރުކާރުން ދެ އެވެ.\nމިނިސްޓަރު އިބްރާހިމް އަމީރު މަޖިލީހުގައި އަންނަ އަހަރުގެ ބަޖެޓް ހުށަހަޅުއްވަނީ -- ފޮޓޯ: މަޖިލިސް\n"ދަރަންޏާއި ދަރަނި އަދާކުރުމުގެ ގާބިލު ކަމާމެދު އެކި ފަރާތްތަކަށް ސުވާލު އުފެދޭނެ. އެ ފަދަ ކަންބޮޑުވުން ތަކަށް އަޅުގަނޑުމެން އެޑްރެސް ކުރާނީ ހާލަތު އިތުރަށް ގޯސް ނުވާނެހެން ވިސްނުންތެރި ކަމާއެކުގައިކަން ޔަގީންކޮށް އަރުވަން،" ފިނޭންސް މިނިސްޓަރު އިބްރާހިމް އަމީރު ވިދާޅުވި އެވެ.\nއޭނާ ވިދާޅުވި ގޮތުގައި ދަރަނި މެނޭޖްކޮށް ބެލެހެއްޓުމަށް ގިނަގުނަ މަސައްކަތްތަކެއް ކުރިއަށް އޮތް ގިނަ އަހަރުތަކުގައި ކުރަން ޖެހޭނެ އެވެ.\n"ސަރުކާރުން ދަނީ ތަޖުރިބާކާރުންގެ ލަޔާއި އިރުޝާދު ބޭނުން ކުރަމުން. މި [ދަރަނި މެނޭޖު ކުރުމުގައި] ކަމުގައި މި އިއްޒަތްތެރި މަޖިލީހުގެ ލަފާ ވެސް ބޭނުން ކުރަމުން ގެންދާނަން. ދަރަނީގެ ނިސްބަތް ދެމެހެއްޓެނިވި މަގަށް ގެނައުމަކީ ކުރަންޖެހޭ ކަމެއް. ދެމިހެއްޓެނިވި މަގަށް ގެނައުމަށް ފިސްކަލް ކޮންސޮލިޑޭޝަން ނުވަތަ ކަމަރު ބާރުކުރުމަކީ މިވަގުތު ބުއްދިވެރިކަމެއް ނޫން. ކަމަރު ބާރުކުރަން ވާނީ ރިކަވަރީއަށް ފަހު."\n"ދެހާސް އެކާވީސް ވަނަ އަހަރު ވަނަ އަހަރު ބަޖެޓުގެ އަމާޒަކީ މިއީ. ސަރުކާރުގެ އަމާޒަކީ ނޮމިނަލް ޖީޑީޕީ ކުރިއަރާ މިންވަރު ދަރަނި މައްޗަށް ދާ މިންވަރަށްވުރެ މަތީގައި ބެހެއްޓުން."\nއިގްތިސޯދު އަނަރޫފަވާން ދުލެއް ނުކުރާނެ\nއަންނަ އަހަރަށް ސަރުކާރުން ހުށަހެޅި 34 ބިލިއަން ރުފިޔާހެ ބަޖެޓް ބެހިފައިވާ ގޮތް-- އަވަސް އިންފޮގްރެފިކްސް\nއިގްތިސޯދު ހީނަރުވެ، މަރުވިޔަ ނުދިނުމަށް ހަރަދު ތަކެއް ކުރަން މަޖުބޫރުވެ އެވެ. އަންނަ އަހަރުގެ ބަޖެޓުން 33,2 ބިލިއަން ރުފިޔާ ހަރަދު ވާނެ އެވެ. މި ހަރަދުގެ ތެރޭގައި ކޮވިޑް-19 ގެ ވެކްސިން ދިވެހިންނާ ހަމައަށް ގެނެސް ދިނުމާއި ގެދޮރުގެ އިމާރާތް ކުރުން ވެސް ހިމެނެ އެވެ. އަންނަ އަހަރު ސަރުކާރުން އެންމެ އިސްކަމެއް ދީފައިވަނީ ޕަބްލިކް ސެކްޓާ އިންވެސްޓްމަންޓް ޕްރޮގްރާމް ނުވަތަ ޕީއެސްއައިޕީ މަޝްރޫއުތައް މެދުވެރިކޮށް އިކޮނޮމީގެ ތެރެއަށް ފައިސާ ޕަންޕު ކުރުމެވެ.\nއަންނަ އަހަރު ޕީއެސްއައިޕީ އަށް 8.3 ބިލިއަން ރުފިޔާ ހަރަދު ކުރާނެ އެވެ. ޕީއެސްއައިޕީ ބަޖެޓުން 2.9 ބިލިއަން ރުފިޔާ ހޭދަ ކުރާނީ ރާއްޖޭގެ އާބާދީގެ 70 ޕަސެންޓް ޖަމާވެފައިވާ މާލެ ސަރަހައްދަށެވެ. ބަޖެޓުން 1.7 ބިލިއަން ރުފިޔާ އަތޮޅުތަކަށް ވަނީ ހާއްސަކޮށްފަ. އަންނަ އަހަރުގެ ބަޖެޓުގައި އެންމެ ފާހަގަ ވަނީ ފެނާ ނަރުދަމާގެ ގިނަ މަޝްރޫއު ތަކެއް ހިންގަން ނިންމާފައިވުމެވެ. އަންނަ އަހަރު 168 ރަށެއްގެ ފެނާއި ނަރުދަމާ ގާއިމް ކުރަން 1.2 ބިލިއަން ރުފިޔާގެ ބޮޑު މަޝްރޫއެއް ފަށާނެ އެވެ.\nބޮޑު އިސްކަން އަތޮޅުތަކަށް\nހަނިމާދޫގައި މީހަކު ހިނގާފައި ދަނީ: އަންނަ އަހަރުގެ ބަޖެޓުން އަތޮޅުތަކަށް އިސްކަން ދޭ -- ފޮޓޯ: އަވަސް\nބަޖެޓުގައި އަތޮޅުތަކަށް ހާއްސަ އިސްކަމެއް ދީފައިވެ އެވެ. ހަތަރު ރަށެއްގައި ސްޓޭޓް އޮފް ދި އާޓް ޓިވެޓް ސެންޓަރު ގާއިމް ކުރުމާއި، ލ. އަތޮޅުގައި ޓުއަރިޒަމް ޓްރެއިނިން ފެސިލިޓީ ގާއިމް ކުރާނެ އެވެ. ޓިވެޓް ސެންޓަރުތައް ގާއިމް ކުރުމަށް ވަނީ 11 މިލިއަން ރުފިޔާ އަދި، ލ. އަތޮޅު ފެސިލިޓީ އަށް 14 މިލިއަން ވަނީ ހަމަޖައްސާފަ އެވެ. މީގެ އިތުރުން، އަތޮޅުތެރޭގައި ތައުލީމީ ދާއިރާގެ އިންފްރާސްޓްރަކްޗާ ތަރައްގީ ކުރުމަށް 249 މިލިއަން ރުފިޔާ ކަނޑައަޅާފައިވެ އެވެ. ސިއްހީ ދާއިރާގެ އިންވެސްޓްމަންޓުގެ ދަށުން، ފަސް ރަށެއްގައި ޓާޝިއަރީ ހޮސްޕިޓަލް ގާއިމް ކުރުމަށް 191 މިލިއަން ރުފިޔާ އާއި ގަމުގައި ކެންސަރު ހޮސްޕިޓަލް ގާއިމް ކުރަން 98 މިލިއަން ރުފިޔާ ވަނީ ކަނޑައަޅާފަ އެވެ. މީގެ އިތުރުން، ހިތަދޫ ރީޖަނަލް ހޮސްޕިޓަލް ޕްރޮޖެކްޓަށް 34 މިލިއަން ރުފިޔާ ބަޖެޓުކޮށްފައިވެ އެވެ. ފިނޭންސް މިނިސްޓަރު ވިދާޅުވީ އިގްތިސޯދީ ކުރިއެރުމަށް ކުރާ ހަރަދުގެ ތެރެއިން، އުތުރުގެ ސަރަހައްދުގައި ހައި ސްޕީޑް ފެރީގެ ނިޒާމަށް 53 މިލިއަން ރުފިޔާ ކަނޑައަޅާފައިވާ ކަމަށެވެ.\nއާމްދަނީ ހޯދަން އާ ކަންތައްތަކެއް\nމިނިސްޓަރު ފައްޔާޒު އިސްމާއީލް -- ފޮޓޯ: އަވަސް އާކައިވް\nއަންނަ އަހަރުގެ ބަޖެޓުގައި ވެސް އާމްދަނީ އިތުރު ކުރުމަށް ހުށަހަޅާ އާ ކަންކަމުން އިތުރަށް 1.21 ބިލިއަން ރުފިޔާ ލިބޭނެ ކަމަށް ސަރުކާރުން އަންދާޒާ ކޮށްފައި ވެއެވެ.\nޓެލްކޮމް ލައިސަންސް ފީއަށް ގެންނަ ބަދަލާއި ފްރިކުއެންސީ ސްޕެކްޓަމް ޗާޖުން 300 މިލިއަން ރުފިޔާ\nޓޫރިޒަމަށް ބިން ދޫކޮށްގެން: 154 މިލިއަން ރުފިޔާ\nމާލެ ސަރަހައްދުން ކޮންޖެކްޝަން ޗާޖެއް / ޕާކިން ފީއިން: 37 މިލިއަން ރުފިޔާ\nދިވެހިންނަށް ބިން ވިއްކައިގެން: 300 މިލިއަން ރުފިޔާ\nރިއަލް އެސްޓޭޓް ޓޫރިޒަމުން: 154 މިލިއަން ރުފިޔާ\nއެއާޕޯޓް ޑިވެލޮޕްމަންޓް ފީ އާއި އެއާޕޯޓް ސާވިސް ޗާޖުގެ ރޭޓްތައް ބަދަލުކޮށްގެން: 273 މިލިއަން ރުފިޔާ\nއާމްދަނީ ހޯދަން ހިމަނާފައި ކަންތައްތަކުގެ ތެރޭގައި ރާއްޖޭގެ ފޯނުގެ ހިދުމަތުގެ ފެންވަރު ރަނގަޅު ކުރުމުގެ ގޮތުން އިތުރު މޮބައިލް އޮޕަރޭޓަކަށް ލައިސަންސް ދިނުން ވެސް ހިމެނެ އެވެ. މީގެ އިތުރުން ދަރަނީގެ މައްޗަށް ދަރަނި އަރަައި ގެއްލުންވަމުންދާ ކުންފުނިތަކުގެ ހިންގުން ހަރުދަނާކޮށް، ހިންގާނެ ގޮތެއް ހެދުމުގެ ގޮތުން ޕްރައިވެޓައިސް ކުރުން ވެސް ހިމެނެ އެވެ.\nރާއްޖޭގެ ފަޅުރަށެއް: އާ ރަށްތަކެއް އަންނަ އަހަރު މާކެޓަށް ނެރޭނެ -- ފޮޓޯ: އެމްބީއާރު\nއިގްތިސޯދު ފުޅާ ކުރުމުގެ ވިސްނުން\nއަންނަ އަހަރުގެ ބަޖެޓުގައި އިގްތިސޯދު ފުޅާކޮށް ސިނާއަތްތައް ކުރިއެރުވުމަށް ހަތް ބިލިއަން ރުފިޔާ ހިމަނާފައި ވުމަކީ ސަރުކާރުން ގެންގުޅޭ އިގްތިސޯދީ ތަސައްވަރުގެ އެނގޭ ކަމެކެވެ. މި ބަޖެޓުގައި އިގްތިސޯދު ޑައިވާސިފައި ކުރުމުގެ ވިސްނުން ގެންގުޅެފައިވެ އެވެ. ބަޖެޓުގައި ޓޫރިޒަމް މާކެޓިން އަށް 154 މިލިއަން ރުފިޔާގެ ބަޖެޓެއް މި އަހަރު ވެސް ދީފައިވެ އެވެ. މުޅި އިގްތިސޯދު ގުޅިފައިވާ ވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ މަސައްކަތް ހަލުވި ކުރުމަށްޓަކައި މި މަޝްރޫއަށް އަންނަ އަހަރުގެ ބަޖެޓުގައި 1.1 ބިލިއަން ރުފިޔާ ހިމަނައިފައިވެ އެވެ. އަދި ސަރުކާރުގެ ސަރަހައްދީ ތަރައްގީގެ ތަސައްވުރުގެ ތެރެއިން ހަނިމާދޫ އިންޓަނޭޝަނަލް އެއާޕޯޓާއި އައްޑޫ އިންޓަނޭޝަނަލް އެއާޕޯޓު ފެންވަރު ރަނގަޅު ކުރުމުގެ މަޝްރޫއުތައް ފެށުމަށް ވެސް އަންނަ އަހަރުގެ ބަޖެޓުގައި ހިމަނާފައިވެ އެވެ.\nރާއްޖޭގެ ވިޔަފާރި ބަނދަރުގެ ތޮއްޖެހުން ކުޑަކޮށް، ރާއްޖޭގައި އިންޓަނޭޝަނަލް ޕޯޓެއް ހެދުމުގެ މަސައްކަތް ވެސް އަންނަ ވެސް އަހަރު ކުރިއަށް ދާނެ އެވެ. ވިޔަފާރި ބަނދަރުގެ ބިން ހިއްކުމުގެ މަސައްކަތުގެ ބޮޑުބައި ނިމިފައިވާއިރު މި މަޝްރޫއަށް 476 މިލިއަން ރުފިޔާ ބަޖެޓުކޮށްފައިވެ އެވެ.\nއިގްތިސާދު ކުރިއެރުވުމަށް ޕަބްލިކް ސެކްޓާގެ އިތުރުން ޕްރައިވެޓް ސެކްޓާ އަށް އެހީވުމުގެ ގޮތުން އެސްއެމްއީ ބޭންކް، އެސްޑިއެފްސީ އިން ކުދި އަދި މެދުފަންތީގެ ވިޔަފާރި ތަކަށް ލޯނު ދޫކުރާއިރު އެސްޑީއެފްސީ އަށް ސީޑް ކެޕިޓަލްގެ ގޮތުގައި 400 މިލިއަން ރުފިޔާ ދޭން ވަނީ ނިންމާފަ އެވެ. މީގެ އިތުރުން އެސްއެމްއީ ގާނޫނުގައިވާ ގޮތުގެ މަތިން އިތުރު 50 މިލިއަން ރުފިޔާ އިންވެސްޓް ކުރާނެ އެވެ.\nއެސްއެމްއީ ބޭންކް: އަންނަ އަހަރުވެސް ބޮޑު އެހީތެރިކަމެއް ދޭނެ -- ފޮޓޯ: އަވަސް\nދިވެހިންގެ ގިނަ ބަޔަކު މަސައްކަތް ކުރާ، މަސްވެރިކަމުގައި ވެލިއު އެޑިޝަންއަށް ކުރަން ޖެހޭ އިންވެސްޓްމަންޓްތައް ކުރުމުގެ ވިސްނުން މި ބަޖެޓުގައި އެބަހުއްޓެވެ. އެގޮތުން މިފްކޯގެ ކޫއްޑޫ އަދި ކަނޑުއޮތްގިރީގައި ހިދުމަތް ފުޅާކޮށް ވަސީލަތްތައް ތަރައްގީކުރުމާއި ޒަމާނީ ޓެކްނޮލޮޖީ ބޭނުންކޮށްގެން ވެލިއު އެޑްކުރުމަށް އައްޑޫ ސިޓީގެ ހަތަރު ރަށެއްގައި ގޭދޮށު މަސްފެކްޓްރީ އަޅާނެ އެވެ. އަދި ރާއްޖޭގެ އެކި ހިސާބުތަކުގައި ވެލިއު އެޑިޝަން އަށް ބޭނުންވާ ވަސީލަތްތަކާއި ސްޓޯރޭޖާއި މަސްފިނި ކުރުމުގެ ނިޒާމްތައް ގާއިމްކުރަން ރާވާފައިވެ އެވެ.\nދަނޑުވެރިކަމުގެ ސިނާއަތެއްގެ ގޮތުގައި ފުޅާ ކުރުމަށްޓަކައި ސަރުކާރުން އުފައްދާފައިވާ، އެގްރޯ ނެޝަނަލް ކޯޕަރޭޝަނަށް އަންނަ އަހަރުގެ ބަޖެޓުން ކެޕިޓަލް ކޮންޓްރިބިއުޝަން ގޮތުގައި 84 މިލިއަން ރުފިޔާ ދޫކުރަން ވަނީ ނިންމާފަ އެވެ. މީގެ ބޭނުމަކީ "ކޮންޓްރެކްޓް ފާމިން" ފަދަ އާ ކަންކަން ތައާރަފު ކުރުމެވެ.\nއަންނަ އަހަރުގެ ބަޖެޓު ސަރުކާރުން ރައްޔިތުނަށް ދައްކާފައިވާއިރު، ދެން އޮތީ ބަޖެޓު ތަންފީޒު ކުރުމެވެ، ބަޖެޓު ފާސްވެގެންދާއިރު މެންބަރުންގެ ބޭނުންތައް އިތުރަށް ހިމަނާނެ އެވެ. ނަމަވެސް މިހާރު މި ބަޖެޓު އޮތް ގޮތުންވެސް ރައްޔިތުންނަށް ފައިދާ ލިބޭނެ ގިނަ ބައިތަކެއް ހިމެނެ އެވެ. ބަޖެޓުގެ މައިގަނޑު އަމާޒަކީ ކޮވިޑް-19 އަށްފަހު އިގްތިސޯދު ރަނގަޅުވެ، ހަމަ މަގަށްދާން ފުރަތަމަ ފިޔަވަޅު އެޅުމެވެ.\nދައުލަތުގެ ބަޖެޓް އިސްލާމިކް ފައިނޭންސް އިބްރާހިމް އަމީރު + މޯލްޑިވްސް ޕޯޓްސް ލިމިޓެޑް ރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އިކޮނޮމިކް ޑިވެލޮޕްެމަންޓް ގުޅިފަޅު ފައްޔާޒް އިސްމާއީލް އިގްތިސޯދު ތިލަމާލެ ބްރިޖް ކޮވިޑް-19\nއަޑުއަހައިފިން، ދެން ރައްޔިތުންގެ އަޑުއައްސަވާ!\nގޯތިންގޯތި، ފަޅުންފަޅު: ޖަވާބު ނެތް ސުވާލުތައް!\nރާއްޖެއަށް ކިހާ ދުވަހަކު ހިފަހައްޓާ ލެވޭނެ؟\nފައިސާ ޖެހުން ؛ ގުޅިގެން ކުޅުނު ޑްރާމާއެއް!\n54 އަހަރުގެ މާމަ ޅަކަމުން އެންމެންނަށް އޮޅޭ\nނަޝީދު ވިދާޅުވީ އަލީ ހަމީދު ނޫން ކަމަށް\nރައީސް ރަނގަޅެއް ނޫން، ޝާހިދު ރުކުން ހަމަ\nއާލިއާ ބަނޑުބޮޑުވުމުން ދީޕިކާ އާއި ކެޓުރީނާ އަށް މަލާމާތް


Euro Final: Meercats Thah Bunanee England Ge Thahteh Kamah! - Vaguthu\nޔޫރޯ ފައިނަލް: މިއަކެޓުތައް ބުނަނީ އިންގްލެންޑް ތައްޓެއް ކަމަށް!\nޔޫރޯ ފުޓްބޯޅަ މުބާރާތުގެ ފައިނަލް މެޗުގައި އަންނަ އާދިއްތަ ދުވަހުގެރޭ އިޓަލީ، އާއި އިންގްލޭންޑް ބައްދަލު ކުރާ އިރު، ފައިދާ ބޮޑީ އިނގިރޭސި ވިލާތަށެވެ. އެންމެ ބޮޑު، އަދި އެންމެ މުހިންމު ސަބަބަކީ މުބާރާތުގެ ފައިނަލް މެޗު އިނގިރޭސި ވިލާތުގެ ލަންޑަންގައި ހުންނަ ވެމްބްލީ ސްޓޭޑިއަމްގައި ކުޅުމެވެ. އިޓަލީއާ އަޅާ ބަލާ އިރު، އިނގިރޭސި ކުޅުންތެރިންނަކީ މި ސްޓޭޑިއަމަށް ކުޅެން ފަރިތަ ކުޅުންތެރިންތަކެކެވެ.\nގިނަ ބައެއްގެ ލޯތައް މި މެޗަށް އަމާޒުވެފައިވާ އިރު، ފައިނަލް މެޗުން މޮޅުވާނެ ބަޔަކު ބެލުމަށް ބައެއް މީހުން ބޭނުން ކުރަނީ އެކި އުކުޅުތަކެވެ.\nއެގޮތުން އިނގިރޭސި ވިލާތުގެ ލަންޑަނުގައި ހުންނަ ޒުލެއްގައި ދިރިއުޅޭ މިއަކެޓުތަކެއް ވަނީ ފައިނަލް މެޗުގައި އިޓަލީގެ މައްޗަށް އިނގިރޭސީން ކުރި ހޯދާނެ ކަމަށް ބުނެފައެވެ. ޒޫ ބަލަހައްޓާ މީހާ ކުރިކަމަކީ ބިންމަތީގައި ކުޑަ ވަޅުގަނޑެއް ކޮނުމަށްފަހު މިއަކެޓުތައް ކައިރީގައި އިންގްލެންޑް ދިދަ އާއި އިޓަލީ ދިދަ ޖެހުމެވެ. ގާތްގަނޑަކަށް ފަސް މިނެޓް ތެރޭގައި މިއަކެޓްތައް ވަނީ އިންގްލެންޑް ދިދަ ބިން މައްޗަށް ވައްޓާލައިފައެވެ.\nމިފަހަރުގެ ޔޫރޯގައި މީގެކުރިން ޖަރުމަނުގެ ޒުލެއްގައި ވަނީ އެތެއް ބޭނުންކޮށްގެން ޖަރުމަނު ކުޅުނު މެޗްތަކުގެ ނަތީޖާ ލަފާކޮށްފައެވެ. އުމުރުން 42 އަހަރުގެ މިއެތް ވަނީ ޖަރުމަނު ގްރޫޕް ސްޓޭޖްގައި ކުޅުނު ހުރިހާ މެޗްތަކެއްގެ ނަތީޖާ ދިމާކޮށްފައެވެ.\nނަމަވެސް މުބާރާތުގެ ދެ ވަނަ ބުރު (ރައުންޑް އޮފް 16) ގައި ޖަރުމަނު، އިނގިރޭސީންނާ ވާދަކުރި މެޗުގައި ޖަރުމަނު މޮޅުވާނެ ކަމަށް މި އެތް ބުނެފައިވެއެވެ. އެކަމަކު، އެ މެޗު ކާމިޔާބުކޮށްފައި ވަނީ 1 -0ގެ ނަތީޖާއަކުން އިނގިރޭސި ވިލާތެވެ.\nބޮޑެތި ފުޓްބޯޅަ މުބާރާތްތަކުގެ މިގޮތަށް ޖަނަވާރުން ބޭނުންކޮށްގެން އަންނަނީ މެޗްތަކުގެ ނަތީޖާ ކުރީބައިގައި ދެނެގަތުމުގެ މަސައްކަތްކުރަމުންނެވެ. އެގޮތުން 2010 ގައި ބޭއްވި ވޯލްޑް ކަޕްގައި ޕައުލް ކިޔާ ބޯވައެއް ވަނީ އެފަހަރުގެ މުބާރާތުގައި ޖަރުމަނު ކުޅުނު އަށް މެޗްގެ ނަތީޖާވެސް ދިމާކޮށްފައެވެ.\nތުރުކީގައި ރޯވި އަލިފާނުގެ އަސަރު ގްރީސް އާއި އިޓަލީގެ ރިސޯޓްތަކަށް ފޯރައިފި\nއިޓަލީ އަށް ދިރިއުޅުން ބަދަލުކޮށްލަން ބޭނުން ދިވެހިންނަށް ރަނގަޅު ފުރުސަތެއް!\nޖުލައި 12, 2021 09:35\nދިދަ ވައްޓާލީމަ އޭނގރން އެނގެނީ ބަލިވާނޭކަމޭ


ރާއްޖޭގެ މީހުން ދިރިއުޅޭ ރަށްރަށުގައި ބަނގުރާ ވިއްކުން ހުއްދަކުރަން މަޖިލީހަށް ހުށަހެޅި ތޮއްޑޫ ދާއިރާގެ މެންބަރު އޭނާ ދެއްކި ޝައިޠޯނީ ވާހަކަތައް ދޮގުކުރަން ފަށައިފިއެވެ. އޭނާ ދެއްކި ވާހަކައިން އަމިއްލައަށް ބައިތައް އުނިކޮށް ދޮގުމައުލޫމާތު ފަތުރަން ފަށައިފިއެވެ.\nޚަބަރުގައިވާ ވީޑިއޯ ފެށޭތަން އަޑުއައްސަވައިލެއްވިނަމަވެސް އިވިވަޑައިގަންނަވާނީ "މީހުން ދިރިއުޅޭ ރަށްރަށުގަވިޔަސް" ކަމަށް ބުނާއަޑެވެ. މިހާރު އެކަން ބަދަލުކުރަން ދެން ފަހަތުން ދެއްކި ވާހަކަތައް ދެއްކުމަކުން ވާހަކައިގެ ޙަޤީޤަތް ބަދަލެއް ނުކުރެވޭނެއެވެ. ބުނި ބަސް ކަންފަތަށް ވަރަށް ރަނގަޅަށް އެބަ އަޑު އިވެއެވެ.\nޝައިޠޯނާއަށް ވަކާލާތުކޮށްދޭ އެއްވެސް ޢިއްޒަތްތެރިކަމެއް ނެތް މެންބަރު ނިކަން މި5ސުވާލަށް ޖަވާބުދީބަލާށެވެ!\n1 - "މީހުން ދިރިއުޅޭ ރަށްރަށުގަވިޔަސް ރަށުން ބޭރުގަވިޔަސް އެފެސިލިޓީ ޤާއިމު ކުރެވޭނެ ގޮތް" ޤާއިމުކުރެވެން ޖެހޭނެ ކަމަށް ވިދާޅުވެފައި ތިމަންނަ މީހުން ދިރިއުޅޭ ރަށްރަށުގަ ބަނގުރާ ވިއްކަން ތާއީދުކޮށްފައި ނުވާނެކަމަށް ތިއަ ބުނަނީ ކޮން ގޮތަކަށް ތާއީދު ނުކުރާ ވާހަކަތޯ؟"\n2- "ރަށްރަށުގެ ފަޅުތަކަކީ އެރަށުގެ ބައެއް ކަމުގައި ނުވަނީތޯ؟"\n3- "އެންމެ ފުލުހުން ގިނަ މާލެ ސަރަހައްދުގަ އޮތް ހުޅުމާލެ ބަނދަރުގައި އަޅާފައި ހުންނަ ސަފާރީތަކުން ހުޅުމާލެއަށް ބޭލުން ނުހުއްޓުވޭކަމާއި އެކަން އަބަދުވެސް ދަނީ ކުރަމުންކަން ނޭނގެނީތޯ؟ ތޮއްޑޫގަ ތިބީ ކިތައް ފުލުހުންތޯ؟"\n4- "ޤާނޫނާ ޤަވާއިދު ހެދުމުން މަސްތުވާތަކެތި ހުއްޓުވޭނަމަ މަސްތުވާތަކެތިން މުޅި ރާއްޖެ ފުރިފައިމިވަނީ ކީއްވެގެންތޯ؟"\n5- މަޖިލީހުގެ މެންބަރުން ބަސްބުނުމަށްފަހު އޭނާ ދެއްކި ވާހަކަ ބަދަލުކުރަން އެއީ އޭނާގެ އަމިއްލަ އިޚްތިޔާރަކާ ނުލައި އޭނާގެ ދޫ ދެއްކި ވާހަކައެއް ކަމަށް ބުނާނަމަ މިހާރު ތިއަ ދައްކާ ވާހަކަދައްކަނީ އަމިއްލައަށްތޯ؟ ނުވަތަ ތިއީ ވެސް ހަމަ ދޫ ދައްކާ ވާހަކައެއްތޯ؟ ތިއައަށްވުރެ ޒިންމަދާރުކަން ކުޑަވުމަކީ ކޮބައިތޯ؟\nމީހުން ދިރއުޅޭ ރަށްރަށުގަ ބަނގުރާ ވިއްކުން ހުއްދަކުރަން ހުށަހަޅަން ދެއްކި ވާހަކައިގެ ވީޑިއޯ:


MDP Chairperson Ge Magaamah Mahloof Kurimathilavvanee - Vaguthu\nއެމްޑީޕީގެ ޗެއާޕާސަންގެ މަގާމަށް ޔޫތު މިނިސްޓަރ އަހްމަދު މަހްލޫފް ކުރިމަތިލައްވަން ނިންމަވާފައިވާ ކަމަށް ބައެއް މީޑިއާތަކުން ރިޕޯޓް ކޮށްފިއެވެ.\nއެމްޑީޕީގެ ޗެއާޕާސަންގެ މަގާމަށް ކުރިމަތިލުމުގެ ފުރުސަތު އަންނަ މަހު ހުޅުވާލާނެ ކަމަށް އެޕާޓީން ވަނީ ބުނެފައެވެ. މަހްލޫފް ފިޔަވައި އެހެން ބޭފުޅަކު އެމްޑީޕީގެ ޗެއާޕާސަންގެ މަގާމަށް ކުރިމަތިލައްވާނެ ކަމަށް ޚަބަރު ފެތުރިފައެއް ނުވެއެވެ.\nއެމްޑީޕީގެ ޗެއާޕާސަންގެ މަގާމުގައި މިވަގުތު ހުންނެވީ ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެމްބަރު ހަސަން ލަތީފެވެ. ހަސަން ލަތީފް އެމްޑީޕީގެ ޗެއާޕާސަންގެ މަގާމު ކާމިޔާބުކުރައްވާފައިވަނީ 11 ފެބްރުއަރީ 2017 ގައެވެ. އަންނަ ފެބްރުއަރީ ވަނަ ދުވަހު އޭނާގެ ދައުރު ހަމަވާނެއެވެ. ހަސަން ލަތީފް ކުރިއަށް އޮތް ދައުރުގައި އެމްޑީޕީގެ ޗެއާޕާސަން ކަމަށް ކުރިމަތިލައްވާނެ ކަން ނުވަތަ ނޫން ކަމެއް ވެސް އަދި އިއުލާނެއް ނުކުރައްވައެވެ.\nއެމްޑީޕީގެ އަސާސީ ގަވައިދު ބުނާ ގޮތުގައި އެޕާޓީގެ ޗެއާޕާސަން އަކީ ޕާޓީގެ އެތެރޭގެ ކަންތައްތައް ރާވާ އިންތިޒާމްކޮށް ހިންގާ ބެލެހެއްޓުމުގެ އެންމެ އިސް ފަރާތެވެ.\nއެމްޑީޕީގެ ޗެއާޕާސަންގެ އިންތިހާބަށް މަހްލޫފް ކުރިމަތިލައްވާނެ ކަމުގެ ޚަބަރު ފެތުރެމުން ދާއިރު މަހްލޫފަކީ ރައީސް ސޯލިހް ފެކްޝަންގެ ބޭފުޅެކެވެ.\nމަހްލޫފް ޗެއާޕާސަން ކަމަށް ކުރިމަތިލައްވާއިރު އެމްއެމްޕީއާރްސީ ހިޔާނާތުގެ މައްސަލައިގައި މަހްލޫފްގެ މައްޗަށް ވަނީ ރިޝްވަތު ހިފުމުގެ ދައުވާ އުފުލާފައެވެ. ނަމަވެސް ކޮވިޑާއި ގުޅިގެން ކަމަށް ބުނެ އެމައްސަލައިގެ ޝަރީއަތް ފެށުން ވަނީ މުއްދަތެއް ނެތް ގޮތައް ފަސްކޮށްފައެވެ.\nއެމްޑީޕީގެ ގައުމީ މަޖިލިސް އިންތިހާބަށް މަހްލޫފް ކުރިމަތިލެއްވިއިރު ވެސް އެމްއެމްޕީއާރްސީ މައްސަލައިގެ ސަބަބުން ވާދަނުކުރެވޭނެ ކަމަށް އެޕާޓީން ފުރަތަމަ ނިންމިއެވެ. ނަމަވެސް ފަހުން ނިންމުން ބަދަލުކޮށް މަހްލޫފަށް އިންތިހާބުގައި ވާދަކުރުމުގެ ފުރުސަތު ދިނެވެ. މަހްލޫފް ވަނީ ގައުމީ މަޖިލިސް އިންތިހާބުގައި ވާދަކޮށް އިންތިހާބު ކާމިޔާބު ވެސް ކުރައްވާފައެވެ.\nހިޔާނާތާ ގުޅުންހުރި އެއްވެސްމީހަކައް ޖާގަ ދެވިގެންނުވާނެ މެންބަރުންވިސްނަވާ އަދިވެސް މަގާމުގަ ބަގުޑިބައްދައިގެން\nޖެނުއަރީ 27, 2022 10:01\nތިގޮތް ސަޅި ) މަހޭއަށް ކާމިޔާބީ އެދެން ،،\nޖެނުއަރީ 27, 2022 10:07\nފައިނަލީ ޔޫއަރ ގެޓިން ދެއަރ. މަރުހބާ ވަޒީރު.\nޖެނުއަރީ 27, 2022 10:13\nކުރިމަތިލާންވީ މަހޭ ހޮވޭނެ މަހޭއަކީ ގަދަ ސިޔާސީ މީހެއް ކަރެޕްސަނުން ޕީއެޗުޑީ އޮންނާނެ އެމްޑީޕިއަށް ބޭނުންވާނީ ލާދީނީ މީހުންނާއި ކަރެޕްޓު މީހުންނާއި ވަގުން!\nޖެނުއަރީ 27, 2022 10:19\nސީދާ ސޯލިހުގެ ރޭވުމެއް\nޖެނުއަރީ 27, 2022 10:20\nހައް ހައް ހާ، ދެން ނުވެއޮތީ ތިޔަކަން\nޖެނުއަރީ 27, 2022 10:35\nވަރަށް ރަގަޅު. ކަރަޕްޝަނާއި ފިތުނަފަސާދައިން ތަތްތެޅިފައިވާ މީހަކު މެނުވީ ކަމަކުވެސްނުދާނެ!\nޖެނުއަރީ 27, 2022 10:38\nމަހުލޫފު އައްވާނެ މަހުލޫފު ކުރިމަތިލާންވީ ރިޔާސީ ޕުރައިމަރީ ގަވެސް ހޮވާނެ އެވަރައްމަހުލޫފުއައް ޒުވާނުންގެ ތާއީދު އެބައޮތް....\nޖެނުއަރީ 27, 2022 10:40\nމަހުލޫފު އައްވާނެ މަހުލޫފު ކުރިމަތިލާންވީ ރިޔާސީ ޕުރައިމަރީ ގަވެސް ހޮވާނެ އެވަރައްމަހުލޫފުއައް ޒުވާނުންގެ ތާއީދު އެބައޮތް....މިހާރު ވޯޓެއްނެގިއަސް އަންނި އިބޫގެ މައްޗައް މަހުލޫފުކުރިހޯދާނެކަމީ ސައްކެއްއޮތްކަމެއްނޫން...\nއެމްޑީޕީއޭ ބުންޏަސް މިހާރު އޯކަށް ދެމޭ!! ވިޔާނުދާ ވިސްނުން ގެންގުޅޭ ބައެއް!! ކުޑަކޮށް އެމްޑީޕީއޭ މިކިޔާ ޕާޓީގެ މާޒީއިން ފެށިގެން މިއަދާ ހަމަޔަށް ދިރާސާ ކޮށްލީމަ ހަމަ ހޮޑު ލެވުނީ ފުރަތަމަވެސް! އެމްޑީޕީއަކީ ހަމަ ޙަގީގަތުގައިވެސް އުފެދުމުގައިވެސް ގައުމީ ވަންތަކަނެއްނެތް ބޭރުގެ ލާދީނީ ފަންޑު ފޮށިތަކުން ފަންޑު ލިބިގެން އުފެދުނު ޕާޓީއެއް!! ދޮގުހެދުމާ މަކަރު ހެދުމާ ބައިބައިވުން އުފެއްދުމާ އަނިޔާވެރިކަން އިސްކުރި ޕާޓީއެއް!! މިކަން އެނގޭނެ މިޕާޓީ އުފެދުނީއްސުރެން މިހާތަނަށް ކަންކަން ކޮށްފައިވާގޮތަށް ނަޒަރު ހިންގާލުމުން!! އެމްޑީޕީގެ މާޒީގެ ސަފްތާކުން ފެންނާނީ ގިނައިން ކަޅު އަނދިރި ކަން!! އަލިފާން ބޯޅަ އުކުމާ، ފުލުހުންނާ ތަޅާނެ ކުދިން ހޯދުމާ، ހުޅުޖެހުމާ، އައްޑޫސިޓީގައި ބުދު ބެހެއްޓުމާ، ކުރިމިނަލް ކޯޓުގެ ފަނޑިޔާރަކު ގާނޫނާ ޚިލާފަށް ހިފާ ހައްޔަރުކުރުމާ، އުތުރުގެ ރަށެއްގެ ރަށުއޮފީހަށް މަސްތައް އެޅުމާ، މިރާއްޖޭގެ މައި އެއަރޕޯޓް އިންޑިޔާގެ ކުންފުންޏަކަށް ކަރަޕްޝަންގެ ތެރެއިން ރާއްޖެއަށް ގެއްލުންވާގޮތަށް ދިނުމާ އިންޑިޔާ ސިފައިން ގާނޫނުތަކާ ޚިލާފަށް މިރާއްޖޭގައި ބޭތިއްބުމާ ޒީރޯ ޓޮލަރެންސްގައިން ކޮރަޕްޝަނާ ވައްކަންކުރުން ފަދަ އެތައްކަމެއް މިއީ އެމްޑީޕީގެ ހަގީގަތް!! މިކަން ކަން މިހާރު މިރާއްޖޭގެ ރައްޔިތުންނަށް އޮޅިފައި ނޮއޮންނާނެ!! ދެން ރައްޔިތުން އެމްޑީޕީއަކަށް އަދި ގާރޫނު ބުރުމާއަކަށް ތާޢީދު ނުކުރާނެ!! ދޮގުވެރި މަކަރުވެރި ބައެއް!!\nޖެނުއަރީ 27, 2022 12:16\nއެމްޑީޕީއަށް ތިކަހަލަ ވަގުންލާފަބަހައްޓާތި އޭރަށް ތިޕާޓީ ފުރިހަމަވާނީވެސް، މިހާރު ލާދީނީމީހުން، ޚުދުމުޚުތާރުމީހުން، އަވަގުރާނާގޮވާމީހުން، ގަމާރުންލައި ތިޕާޓީ ފުރިއްޖެއެވެ.\nޖެނުއަރީ 27, 2022 12:34\nމިމީހުން މިއުޅެނީ އެމްޑީޕީގެ ދުވަސް ދުއްވާލަންދޯ، ކޮރަޕްޓް މީހުން ޕާޓީގެ މަގާމު ތަކަށް ލައިގެން، އެމްޑީޕީއަކީ ކޮރަޕްޝަނާ ދެކޮޅަށް މަސަކަތް ކުރަމުން އައި ޕާޓީއެއް.\nޖެނުއަރީ 27, 2022 12:59\nއޭނާގެ މައްސަލަ ކޯޓުގައި އޮތްވައި ތިމަގާމަށް ހޮވުމަކީ ވަރަށްބޮޑު ލަދެއް.\nޖެނުއަރީ 27, 2022 13:19\nހެހޭ ބޮރޯ ބޮރު މީހާ، އެމްއެމްޕީއާރުސީ އެންޑް ވައްކަން ލާދީނީ ފިކްރު ޝަރުތު ހަމަވޭ\nޖެނުއަރީ 28, 2022 02:49\nއަނހާ އިއްތިފާގަކުން ސަރިޔައްލަސްވީވެސް މިހެންވެގެންތޯ މިހާރު އަބަހީވޭ އމއމޕއރ ސީގެ ހާދަފައިސާއެކޭ އޮޅިގެން މީހެއްގެ އެކައުންޓައް ބޭބެޔައް ފޮނުވުނީ ވިޔަފާރިކުރަން


ގއ. ކަނޑުހުޅުދޫ ޞިއްޙީ މަރުކަޒަށް ލެބޯރެޓަރީ ޓެކްނޮލޮޖިސްޓް\n01 (އެކެއް) – ގއ. ކަނޑުހުޅުދޫ ޞިއްޙީމަރުކަޒު\nސަޕޯޓިންގ ކޯ އެލަވަންސްގެ ގޮތުގައި -/700\nއޯ ޕީ ޑީ އާއި އައި ޕީ ޑީ އަށް އަންނަ ބަލިމީހުންގެ ސާމްޕަލް ތަކާއި، އެހެން މުއައްސަސާތައް މެދުވެރިވެގެން އަންނަ ސާމްޕަލްތައް އައިޑެންޓިފިކޭޝަންތައް ޗެކްކުރުމަށްފަހު ބަލައިގަތުން.\nކުރަންޖެހޭ ތަޚްލީލް ތަކުގައި ލަފާހޯދަންޖެހޭ ފަރާތް ތަކާއި ގުޅައިގެން ލަފާހޯދާ، ބަލިމީހާއަށް އެންމެ ފުރިހަމައަށް ޚިދުމަތެއް ފޯރުކޮށްދީ ބަލިމީހާއަށް ބޭނުންވާ މަޢުލޫމާތު ސާފުކޮށް ދިނުން.\nމެޑިކަލް ލެބޯޓްރީ ޓެކްނޮލޮޖީ ނުވަތަ މެޑިކަލް ސައެންސް އިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ނުވަތަ ލެވެލް6ގެ ސަނަދެއް ހާސިލްކޮށްފައިވުން.\n9. މުއްދަތު ހަމަނުވާ ރެޖިސްޓްރޭޝަން ސެޓްފިކެޓުގެ ކޮޕީ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 އޮގަސްޓް 2019 ވަނަ ދުވަހުގެ 13:30 ގެ ކުރިން، ގއ.ކަނޑުހުޅުދޫ ޞިއްޙީމަރުކަޒަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު، 2019 ވަނަ އަހަރުގެ ސެޕްޓެމްބަރ މަހު ކުރީކޮޅު ގއ.ކަނޑުޅުދޫ ޞިއްޙިމަރުކަޒުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާއި ގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ 6820115 ނަންބަރު ފޯނަށެވެ.


Rangalhah hidhumai dheyn 800 fuluhun ithurah beynunvey: Imran\nރަނގަޅަށް ހިދުމަތް ދޭން 800 ފުލުހުން އިތުރަށް ބޭނުންވޭ: އިމްރާން\nމުޒާހަރާއެއް ކޮންޓްރޯލް ކުރުމަށް ފުލުހުން ހަރަކާތްތެރިވަނީ -- ފޮޓޯ: އަވަސް\nއެެދެވޭ ގޮތެއްގައި ފުލުުހުންގެ ހިދުމަތް ދިނުމަށް އަދިވެސް 800 އެއްހާ ފުލުހުން ބޭނުންވާ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިނިސްޓަރު މިހެން ވިދާޅުވީ މިއަދު ރައްޔިތުންގެ މަޖިލީހުގެ ޖަލްސާގައި އިތުރު ސުވާލުކުރުމުގެ ވަގުތުގައި ވެލިދޫ ދާއިރާގެ މެމްބަރު މުހައްމަދު އަބްދުﷲ ޝަފީގު ކުރެއްވި ސުވާލަކަށް ޖަވާބު ދެއްވަމުންނެެވެ.\nމެންބަރު މުހައްމަދު، އިމްރާނާ ސުވާލުކުރެއްވީ ރަށްތަކުގައި ހަދާ ޕޮލިސް ސްޓޭޝަންތަކުގެ ތެރެއިން ނ. ހޮޅުދޫ ޕޮލިސް ސްޓޭޝަންގެ މަސައްކަތްތަކާ ގުޅޭ ގޮތުންނެވެ.\nއެ ސުވާލަށް ޖަވާބު ދެއްވަމުން އިމްރާން ވިދާޅުވީ 2023 ގައި ރާއްޖޭގެ ހުރިހާ ރަށެއްގައި ފުލުހުންގެ މަރުކަޒުތައް ގާއިމުކުރަން ނިންމާފައިވާ ކަމަށާއި އަދި މިއަހަރު 14 ރަށެއްގައި އަދި އަންނަ އަހަރު 25 ރަށެއްގައި ފުލުހުންގެ ހިދުމަތް ފެށޭނެ ކަަމަށެވެ. ބާކީ ހުރި ރަށްތަކަށް 2023 ގައި ހިދުމަތް ފެށޭނެ ކަމަަށެވެ.\nފުލުހުންގެ ހިދުމަތް ރަށްތަކަށް ދިނުމުގައި ވަކި ގޮތަކަށް ތަރުތީބުކުރަން ޖެހޭ ކަންވެސް އިމްރާން ފާހަަގަކުރެއްވި އެވެ. އެގޮތުން ރަށްރަށުގެ އާބާދީއާއި ކުށްތައް ރިޕޯޓްކުރެވޭ މިންވަރަާއި އަދި އެންމެ ކައިރީގައި ޕޮލިސް ސްޓޭޝަން ހުރި ރަށްތަކާއި ހިދުމަތް ދިނުމުގައި ފަސޭހައާއި ދަތިތައް ހުންނަ މިންވަރަށް ބަލަން ޖެހޭ ކަމަށެވެ. އަދި އެ ކަންކަމަށް ބެލުމަށްފަހު ހިދުމަތް ނުދެވި ހުރި ހުރިހާ ރަށެއް އެއް ލިސްޓަކަށް ތަރުތީބުކޮށްފައިވާ ކަމަށް ވިދާޅުވި އެވެ.\n".... އެހެންވީމާ އެ ތަރުތީބުން އިރާދަކުރެއްވިއްޔާ ހިދުމަތް ރާއްޖޭގެ ހުރިހާ ރަށަކަށް ހިދުމަތް ފޯރުކޮށްދޭނަން. އަދިވެސް ހުރިހާ ރަށެއްގައި މި ކަނޑައަޅާ މިންވަރަށް ހިދުމަތް ދިނުމަށް ދިނުމަށްޓަކައި 800 އެއްހާ ފުލުހުން ރެކްރޫޓްކުރަން ޖެހޭ. މިއީ ދައުލަތަށް ބުރަ ބޮޑުކަމެއް. މިއީ ފަސޭހަކަމެއް ނޫން. ދައުލަތުގެ ކެރި ފޯރުންތެރިކަން ހުރި މިންވަރުން ކުރިއަށް ގެންދެވޭނީ. އެހެން ނަމަވެސް މިއަންނަ އަހަރު އަޅުގަނޑުމެން އުއްމީދުކުރަން ގާތްގަނޑަކަށް 130އަކަށް ފުލުހުން ރެކްރޫޓްކުރެވޭނެ ކަމަށް. " މިނިސްޓަރު ވިދާޅުވި އެވެ.\nއަންނަ އަހަރު ރެކްރޫޓްކުރާ ފުލުހުންނާއެކު މިހާރު ފުލުުހުންގެ ހިދުމަތްތައް ދިނުމުގައި ދަތިވާ ރަށްތަކަށް ކޮންމެވެސް ވަރެއްގެ ހައްލެއް ލިބިގެންދާނެ ކަަމަށް އުއްމީދުކުރައްވާ ކަމަށް މިނިސްޓަރު ވިދާޅުވި އެވެ.\nމިއަހަރު މިހާތަނަށް އެއްވެސް ފުލުހަކު ރެކްރޫޓްކޮށްފައެއް ނުވެއެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް އިމްރާން އަބްދުﷲ + މިނިސްޓްރީ އޮފް ހޯމް އެފެއާޒް\nއަލުން ވަޒީފާއަށް ނުކުތުމުގެ ހިތްވަރު އެބަހުރި


Rayyithunge Majleehuge Membarunnah Fonuvi Sity | Dhiislam\nފަޟީލަތުއްޝައިޚް އަޙްމަދު ސަމީރު އިބްރާހީމް މެއި 16, 2013\n------ ދާއިރާގެ ޢިތްޒަތްތެރި މެންބަރު އަލްފާޟިލް --------\nމިސިޓީ ލިޔަންޖެހުނު ސަބަބަކީ މިހާރަކަށް އައިސް ބައެއް ވެރިންނާއި ޤާޟީންނާއި މުޙާމީންނާއި ޤާނޫނީ މީހުންނާއި، ޤާނޫނު ހަދާމީހުނާއި،އަދި ޢާންމުންކަމުގައިވިޔަސް އެބައިމީހުންގެ ތެރޭގައި ޙުކުމް ކުރެވޭ ނުވަތަ ފައިސަލާކުރެވޭ މަގަކީ މާތް ﷲ ބާވައިލެއްވި ގޮތާއި އެކަލާނގެ ރަސޫލާގެ ސުންނަތާއި ޚިލާފަށް ކަމުގައިވުމެވެ. އަދި ކޮންމެކަމެއްގައިމެ މާތް ﷲ ބާވައިލެއްވިގޮތަށް ޢަމަލުކުރުމަކީ ހަމަ ކޮންމެ މުސްލިމެއްގެ މައްޗަށް ވާޖިބުކަމެއްކަމުގައި ވީހިނދުވެސް އެކަމަކީ މާބޮޑުކަމެއްކަމުގައި މިއަދު ބައެއް މީހުން ނުދެކުމެވެ. ކަން މިހެން ހުރިއިރު ނަޞީޙަތުގެ ގޮތުން އަޅުގަނޑުގެ ޝަރުޢީ ޛިންމާ އަދާކުރުމަށް މިފަދަ ކަމެއްކުރުން ލާޒިމުކަމުގައި ދެކެ މިސިޓީ ލިޔުނީއެވެ. ޤިޔާމަތް ދުވަހު މާތް ﷲ ގެ ޙަޟްރަތުގައި އަޅުގަނޑުމެންގެ ޒިންމާ އަދާކުރިންކަމުގައި ދެންނެވުމުގެ ޙުއްޖަތެއްގެ ގޮތުންނެވެ. އަދި ނަޞީޙަތަކީ މުއުމިނުން އެކަކު އަނެކަކަށް ދޭންޖެހޭ އެއްޗެއްކަމުގައިވެ،އެނަޞީޙަތުން މުއުމިނުންނަށް ފައިދާ ކުރާނެ ކަމުގައި ކީރިތި ޤުރްއާނުގައި ބަޔާންކުރައްވާފައިވާތީއެވެ.\nއަޅުގަނޑު ބެލިބެލުމުން ބައެއްމީހުން ﷲ ގެ ޝަރީޢަތުން އެއްކިބާވެ ފައިސަލާކުރުމާއި،ޤާނޫނުތައް ހަދަމުންދާ ބައެއް ސަބަބުތައް ތިރީގައި މިވަނީއެވެ.\n1- މާތް ﷲ ގެ ޝަރީޢަތާއި ޚިލާފަށް ކަންކަން ކަނޑައެޅުމުގެ ޙުކުމް ނޭނގުމާއި މާތް ﷲ ގެޙުކުމްފުޅާ ޚިލާފުވެވޭ ގޮތަކީ ކޮބައިކަން އެނގިފައި ނުވުން.\n2- މާތް ﷲ ބާވައިލެއްގޮތާ ޖަދަލުކޮށް އިންކާރުކުރުމުގެ ގޮތުން.\n3- އަމިއްލައަށް ﷲ ގެ ޝަރީޢަތުން އެއްފަރާތްވެ ހަދާ ޤާނޫނުތަކާއި ޤަވާޢިދުތައް ޝަރީޢަތަށްވުރެ މިޒަމާނުގެ ޙާލަތަށް މާބޮޑަށް ފެތޭކަމަށް ދެކުން.\n4- އެޙުކުމްތަކުން އެއްކިބާވެ އަމިއްލައަށް ގޮތެއްކަނޑައެޅުން އެއީ ދީނީގޮތުން މައްސަލައެއް ނޫންކަމުގައި ދެކުން.\n5- މީސްތަކުންގެ ތޭރޭގައި ޙުކުމް ކުރެވެންޖެހޭނީ އެބައިމީހުންގެ ތެރެއިން ގިނަމީހުން ތާއީދުކުރާގޮތް ބަލައިގެންކަމުގައި ދެކުން.\n6- ޣައިރު މުސްލިމުންގެ ނުރުހުންތެރިކަން އައިސް ތިމާމެންގެ ރިޒްޤު ބަންދުވެ ދަތި އުނދަގޫ ކަންކަމާ ކުރިމަތިލާން ޖެހިދާނެކަމުގެ ބިރުހީވުން.\n7- ތިމާމެންނަކީ ޙައްދުފަހަނައަޅާފައިވާ ނާތަހުޒީބީ ބައެއްކަމުގައި ލޭބަލްކުރެވިދާނެއަތީ.\n8- ޝަރީޢަތުގެ ޙުކުމްތަކަށް ތާއީދުކޮށް،ވަކާލާތުކުރުމަކީ މީހާގެ ނާތަހުޛީބުކަމާއި ކަޓުކަންކަމުގައި "ތަހުޛީބު"މީހުން ދެކި ، ތިމާއަކީ އެމީހުން ކުރިމަތީގައި ދަށްމީހަކަށް ވެދާނެތީ.\nއަޅުގަނޑު އުއްމީދުކުރަނީ މިނަޞީޙަތަކީ އޭގެސަބަބުން ކަމުގެ ޙުކުމް އެނގިފައިނުވާ މީހަކަށް އެކަމުގެ ޙުކުމް އަންގައިދޭ އަދި ޣާފިލުވެ ހަނދާން ނެތިފައިވާ މީހަކަށް ހަނދާންކޮށްދޭ އެއްޗެއްކަމުގައި ވުމެވެ. އަދި މި ނަޞީޙަތަކީ ﷲ ގެ އަޅުތަކުން ސީދާވެގެންވާ ތެދުމަގުގައި ސާބިތުވެ ހިނގުމުގެ ސަބަބެއްކަމުގައި ވުމެވެ. އެއީ މާތް ﷲ ވަޙީކުރައްވާފައިވާ ފަދައިންނެވެ.\nوَذَكِّرْ فَإِنَّ الذِّكْرَى تَنْفَعُ الْمُؤْمِنِينَ (الذاريات: 55) މާނައީ " ކަލޭގެފާނު ހަނދާންކޮށްދެއްވާށެވެ! ފަހެ، ހަމަކަށަވަރުން، ހަނދާންކޮށްދިނުމަކީ، مؤمنންނަށް މަންފާކުރާނޭ ކަމެކެވެ."\nމާތް ﷲ ވަޙީކުރެއްވިއެވެ. وَإِذْ أَخَذَ اللَّهُ مِيثَاقَ الَّذِينَ أُوتُوا الْكِتَابَ لَتُبَيِّنُنَّهُ لِلنَّاسِ وَلَا تَكْتُمُونَهُ (آل عمران : 187) މާނައީ " ފޮތް ލިބުނު މީހުންގެ ކިބައިން اللَّه، عهد ކަށަވަރު ހިއްޕެވިހިނދު ހަނދުމަ ކުރާށެވެ! އެ عهدއަކީ ތިޔަބައިމީހުން މީސްތަކުންނަށް އެ ފޮތް بيانކޮށް ދިނުމަށާއި، އެ ފޮތް ވަންހަނާ ނުކުރުމަށް ހިއްޕެވި عهدއެވެ.\nއަޅުގަނޑުގެ ދުޢާއަކީ މާތް ﷲ އަޅުގަނޑުގެ މިޢަމަލުގައި ބަރަކާތްލައްވައި، އިޚްލާޞްތެރިކަން މިންވަރުކޮށްދެއްވުމެވެ. އަދި އެންމެހާ މުސްލިމުތަކުންނަށް މާތް ﷲ އާއި އެކަލާނގެ ރަސޫލާ صلى الله عليه وسلم ގެ ޙުކުމް ފުޅަށް ޙުކުމް ކުރުމުގެ ހެޔޮތައުފީޤުދެއްވުމެވެ.\nއިސްލާމްދީނުގެ ސަބަބުން މާތް ﷲ ޢިތްޒަތާއި ޝަރަފު ދެއްވާފައިވާ ލޮބުވެތި މެންބަރުން!\nއަޅުގަނޑުމެން އެންމެންނީ މާތް ﷲ ނެތުމުގެ ތެރެއިން ވުޖޫދަށް ގެންނަވާފައިވާ އެކަލާނގެ އަޅުންކަން މިއީ އެއްވެސް ބޭފުޅަކު ދެކޮޅުހައްދަވާނެކަމެއް ނޫނެވެ. އަދި އެކަލާނގެ އަޅުގަނޑުމެން ދުނިޔޭގައި ވުޖޫދުކުރެއްވުމުގެ މަޤުޞަދަކީވެސް އެކަލާނގެ އެއްކައުވަންތަކަމަށް،ހެކިވެ އެކަލާނގެ އެންގެވިގޮތަށް ދުނިޔޭގެ ޙަޔާތް ވެއިތުކުރުން ކަމުގައި،ތިޔަ އެންމެހާ ބޭފުޅުން ޤަބޫލުކުރާނެކަމީ އަޅުގަނޑު ޝައްކު ކުރާކަމެއް ނޫނެވެ. މާތް ﷲ ވަޙީކުރެއްވިއެވެ.\nوَمَا خَلَقْتُ الْجِنَّ وَالْإِنْسَ إِلَّا لِيَعْبُدُونِ (الذاريات :56) " މާނައީ " ތިމަންރަސްކަލާނގެއަށް އަޅުކަންކުރުމަށް މެނުވީ، ތިމަންރަސްކަލާނގެ ޖިންނީންނާއި، އިންސީން ނަހައްދަވަމެވެ. "\nއިސްވެދިޔަ އާޔަތުން އެނގި ސާފުވެ ބަޔާންވަނީ މާތް ﷲ އިންސާނާ އުފެއްދެވީ އެކަލާނގެއަށް އަޅުކަން ކުރަންކަމެވެ. އަދި މާތް ﷲ އާއި އެއްވެސް މާނައެއްގައި އެއްވެސް ފަރާތެއް ބައިވެރިކުރުމަކީ އެކަލާނގެ އެންމެ ބޮޑަށް ޙަރާމްކުރައްވާގައި ޢަމަލުކަމެވެ. އަދި އެއީ އަޅުތަކުން އުފެއްދެވި މަޤުޞަދާ މުޅިން ފުށުއަރާ ޢަމަލެއްކަމެވެ.\nމާތް ﷲ އަޅުގަނޑުމެން އުފެއްދެވީ އެކަލާނގެއަށް އަޅުކަންކުރުމަށްކަން އަޅުގަނޑުމެން ޤަބޫލުކުރާއިރު އަޅުކަމުގެ މާނައަކީ ކޮބައިތޯ ބަލާލަން ޖެހެއެވެ. އަޅުކަމުގެ މާނައިގައި شيخ الإسلام ابن تَيْمِية رحمه الله ވިދާޅުވެފައިވެއެވެ. އެއީ " އެތެރެފުށުގެ ޢަމަލެއްކަމުގައިވިޔަސް އަދި ބޭރުފުށުގެ ޢަމަލެއްކަމުގައިވިޔަސް އެކަމަކަށް މާތް ﷲ ގެ ލޯބިވެވޮޑިގަތުމާއި ރުއްސެވުން ހުރި ކޮންމެ ޢަމަލަކާއި ކޮންމެ ބަހަކަށްކިޔާ ނަމެކެވެ."\nއިސްވެދިޔަ ތަޢާރަފުން އެނގިސާފުވެ ބަޔާންވަނީ އަޅުކަމަކީ އިންސާނާގެ ހިތުން ޤަބޫލުކުރާ ޢަޤީދާއާއި ގުންނަންތަކުން ކުރާ އެންމެހާ ޢަމަލުތަކާއި ބޭރުކުރާ އެންމެހާ ބަސްތަކާއި މިހުރިހާކަމެއް މާތް ﷲ އެންގެވި ގޮތުގެ މަތީގައި ބެހެއްޓުންކަމެވެ. ވީމާ މާތް ﷲ އަށް އަޅުކަންކުރުމުގެ މާނައަކީ އިސްވެދެންނެވި ހުރިހާކަމެއް މާތް ﷲ ގެ އަމުރުފުޅުތަކާއި ނަހީގެ މައްޗަށް ބިނާކުރުމެވެ. އަމުރުފުޅުތަކަށް ކިޔަމަންތެރިވުމާއި ނަހީކުރެއްވި އެންމެހާ ކަންކަމުން ދުރުވެ ރައްކާތެރިވުމެވެ. މާތް ﷲ ގެ ޙަޟްރަތުންދަރުމަޔާއި ޘަވާބަށް އެދޭ ޙާލުގައެވެ. ވީމާ އިންސާނާގެ މުޅިޙަޔާތް ޤާއިމުވެފައި އޮންނަން ޖެހޭނީ ﷲ ގެ ޝަރީޢަތުގެ މަތީގައެވެ. ތިމާގެ ނަފްސުގެ އެދުންތަކުން އެއްކިބާވެ، އެ ޝަރީޢަތުގައިވާ ޙަލާލުކަންކަން އެއީ ޙަލާލުކަމުގައި ޤަބޫލުކޮށް ޙަރާމްކުރެވިފައިވާ އެންމެހާ ކަންކަން އެއީ ޙަރާމްކަންކަންކަމުގައި ދެކިގެންނެވެ. މިކަމުގައި އިންސާނާގެ ހިތުގައި އެއްވެސް ކުރަކިކަމެއް،ނުރުހުންތެރިކަމެއް ހުރެގެން ނުވާނެއެވެ. މިކަމުގައި ފަރުދުންނާއި މުސްލިމު ޖަމާޢަތާއި ފިރިހެނުންނާއި އަންހެނުން ހަމަހަމަވެގެންވެއެވެ.\nއިންސާނާ އޭނާގެ ޙަޔާތުގެ ބައެއްކަންކަމުގައި ﷲ އެންގެވިގޮތަށް ކިޔަމަންތެރިވެ އަނެއްބައި ކަންކަމުގައި ﷲ ގެ އެންގެވުމާ ޚިލާފަށް އެކަލާނގެ މަޚުލޫޤުންނަށް ކިޔަމަންތެރިވާމީހާ އެއީ ﷲ އަށް އަޅުވެތިވާ އަދި ﷲ އަށް ކިޔަމަންތެރިވާ ފަރާތެއްކަމުގައި ނުވާނެއެވެ. މި މާނަ އަންނަނިވި އާޔަތުގައި މާތްﷲ ވަނީ ތައުކީދު ކުރައްވާފައެވެ.\nމާތް ﷲ ވަޙީކުރެއްވިއެވެ. فَلَا وَرَبِّكَ لَا يُؤْمِنُونَ حَتَّى يُحَكِّمُوكَ فِيمَا شَجَرَ بَيْنَهُمْ ثُمَّ لَا يَجِدُوا فِي أَنْفُسِهِمْ حَرَجًا مِمَّا قَضَيْتَ وَيُسَلِّمُوا تَسْلِيمًا ( النساء :65) މާނައީ " އެހެންނަކުން ނޫނެވެ! ފަހެ، ކަލޭގެފާނުގެ ވެރިރަސްކަލާނގެ ގަންދެއްވައި وحىކުރައްވަމެވެ. އެއުރެންގެ މެދުގައި އުފެދިފައިވާ ދެކޮޅުވެރިކަމުގައި، ކަލޭގެފާނު حكمވެރި ކޮށްފުމަށް ދާނދެން، އެއުރެން إيمانއެއް ނުވާނެތެވެ. އެހިނދު، ކަލޭގެފާނު ނިޔާކުރެއްވި ގޮތާމެދު އެއުރެންގެ ހިތްތަކުގައި، ދަތިކަމެއް ވާކަމުގައި އެއުރެން ނުދެކޭނެތެވެ. އަދި އެއުރެން (އެ ނިޔާއަށް) ފުރިހަމަވެގެންވާ ކިޔަމަންވުމަކުން ކިޔަމަންވާނެތެވެ. "\nއެހެން އާޔަތެއްގައި ވަޙީކުރެއްވިއެވެ." أَفَحُكْمَ الْجَاهِلِيَّةِ يَبْغُونَ وَمَنْ أَحْسَنُ مِنَ اللَّهِ حُكْمًا لِقَوْمٍ يُوقِنُونَ (المائدة :50 ) ފަހެ، އެއުރެން އެދެނީ ޖާހިލީ ޒަމާނުގެ حكم ހެއްޔެވެ؟ يقينކުރާ ބަޔަކަށް اللَّهއަށްވުރެ حكم ކުރެއްވުމަށް މޮޅީ ފަހެ ކާކުހެއްޔެވެ؟ "\nވީމާ މާތް ﷲ އަށް ފުރިހަމައަށް އީމާންވެ އެކަލާނގެ ޙުކުމްފުޅަށް ހުރިހާ ޙާލަތެއްގައިވެސް ރުހި ކިޔަމަންތެރިވެ ތިމާގެ ޙަޔާތުގެ ހުރިހާކަމެއްގައިމެ، އެއީ ތިމާގެ ފުރާނަޔާއި ގުޅުންހުރި މައްސަލައެއްކަމުގައިވިޔަސް ، ނުވަތަ މުދަލާއި ގުޅުންހުރި މައްސަލައެއްކަމުގައިވިޔަސް، ނުވަތަ އަބުރާއި ގުޅުންހުރި މައްސަލައެއްކަމުގައި ވިޔަސް އަދި މިނޫން މައްސަލައެއްކަމުގައިވިޔަސް ހުރިހާ ޙާލަތެއްގައިވެސް މަތިވެރިވަންތަ ﷲ ގެ ޝަރީޢަތް އެއީ އޭގެމައްޗަށް ފައިސަލާކުރެވޭ ޙުކުމްކަމުގައި ރުހިއްޖައުމަށް ދާންދެން އެއްވެސްމީހަކު އީމާންވީކަމުގައި ނުވާނެތެވެ. އެހެން ނޫންކަމުގައިވާނަމަ އޭނާ އެއީ ﷲ ފިޔަވާ އެހެން ފަރާތަކަށް އަޅުވެތިވާމީހެކެވެ.\nމާތް ﷲ ވަޙީކުރެއްވިއެވެ.وَلَقَدْ بَعَثْنَا فِي كُلِّ أُمَّةٍ رَسُولًا أَنِ اعْبُدُوا اللَّهَ وَاجْتَنِبُوا الطَّاغُوتَ ( النحل : 36) މާނައީ " ހަމަކަށަވަރުން، ތިމަންރަސްކަލާނގެ ކޮންމެ أمّةއަކަށްމެ رسولއަކު ފޮނުއްވީމެވެ. އެއީ، اللَّهއަށް އަޅުކަންކުރުމަށާއި، ބުދުތަކާ(އެކަލާނގެފިޔަވައި އަޅުކަންކުރެވޭ އެންމެހާ ތަކެތީން) ދުރުހެލިވުމަށް އެންގެވުމަށެވެ.\nއިސްވެދިޔަ އާޔަތުން އެނގި ސާފުވެ ބަޔާންވަނީ ﷲ އަށް ކިޔަމަންތެރިވެ އެކަލާނގެ ޝަރީޢަތުގެމައްޗަށް ފައިސަލާކޮށްފި މީހާ އެއީ ﷲ އަށް އަޅުކަންކުރާމީހާކަމެވެ. އަދި ﷲ ފިޔަވާ އެހެން ފަރާތަކަށް ކިޔަމަންތެރިވެ އެކަލާނގެ ބާވައިލެއްވި ޝަރީޢަތް ނޫން އެހެން އެއްޗަކަށް މައްސަލައިގައި ފައިސަލާކުރަން ރުހޭ މީހާ އެ އަޅުކަންކުރަނީ ޠޯޣޫތަށް (ޝައިޠޯނާއަށް)ކަމެވެ. މާތް ﷲ ވަޙީކުރެއްވިއެވެ. أَلَمْ تَرَ إِلَى الَّذِينَ يَزْعُمُونَ أَنَّهُمْ آمَنُوا بِمَا أُنْزِلَ إِلَيْكَ وَمَا أُنْزِلَ مِنْ قَبْلِكَ يُرِيدُونَ أَنْ يَتَحَاكَمُوا إِلَى الطَّاغُوتِ وَقَدْ أُمِرُوا أَنْ يَكْفُرُوا بِهِ وَيُرِيدُ الشَّيْطَانُ أَنْ يُضِلَّهُمْ ضَلَالًا بَعِيدًا (النساء : 60) މާނައީ " ކަލޭގެފާނަށް ބާވައިލައްވާފައިވާ ފޮތަށާއި، ކަލޭގެފާނުންގެ ކުރިން ބާވައިލައްވާފައިވާ ފޮތްތަކަށް، إيمانވެގެން ތިބިކަމަށް ބުނާ މީހުން ކަލޭގެފާނު ދެކެވަޑައިނުގަންނަވަމުތޯއެވެ؟ އެއުރެން حكمލިބިގަންނާން، މާތް ﷲ ފިޔަވާ ފައިސަލާކުރާ އެހެންފަރާތެއްގެ(ޠާޣޫތުގެ) ފައިސަލާއަށް ދިޔުމަށް އެއުރެން އެދެތެވެ. ހަމަކަށަވަރުން، އެފަރާތަށް كافرވުމަށް އެއުރެންނަށް أمرކުރައްވާފައިވާ حالގައެވެ. އަދި، شيطانއާ އެދެނީ، (حق މަގުން) ދުރުވެގެންވާ މަގުފުރެދުމަކުން، އެއުރެން މަގުފުރެއްދުމަށެވެ."\nޢިތްޒަތްތެރި މެމްބަރުން !\nހަމައެކަނި ﷲ އަށް އަޅުވެތިވެ،އެކަލާނގެއަށް ކިޔަމަންތެރިކަން ޚަލާޞްކޮށް، ޝައިޠޯނާއަށް އަޅުވެތިނުވުމާއި ، ﷲ ތަޢާލާފިޔަވާ އަޅުކަންކުރެވޭ އެހެނިހެން ފަރާތްތަކުން ބަރީއަވުމާއި، އެކަލާނގެ ބާވައިލެއްވި ޝަރީޢަތުގެ މައްޗަށް ފައިސަލާކޮށް ޙުކުމްކުރުމަކީ ޝަހާދަތުގެ ދެކަލިމަ އަޅުގަނޑުމެންގެ މައްޗަށް ލާޒިމްކުރާކަމެކެވެ.\nފަހެ ﷲ ތަޢާލާ އެއީ އަޅުތަކުންގެ ވެރި ރަސްކަލާނގެއެވެ. އެއީ އަޅުކަން ޙައްޤުވާ ހަމައެކަނި ފަރާތެވެ. އެބައިމީހުން އުފެއްދެވީ މަތިވެރިވަންތަ ﷲ އެވެ. ވީމާ ކަންކަމަށް އެއިންސާނާއަށް އަމުރުކުރައްވާނީވެސް އެކަލާނގެއެވެ. އަދި ކަންކަން މަނާކުރައްވާނީވެސް އެކަލާނގެއެވެ. އެބައިމީހުން މަރުގަންނަވާނީވެސް ހަމަ އެކަލާނގެއެވެ. އަދި އެބައިމީހުންގެ ހިސާބުބައްލަވައި ޢަމަލުތަކުގެ ޖަޒާދެއްވާނީވެސް ހަމަ އެކަލާނގެއެވެ. އެކަލާނގެއީ އަޅުކަން ޙައްޤު ހަމައެކަނިފަރާތެވެ. އެނޫން ފަރާތަކަށް އަޅުކަންކުރުން ހުއްދަވެގެން ނުވެއެވެ. މާތް ﷲ ވަޙީކުރެއްވިއެވެ. أَلَا لَهُ الْخَلْقُ وَالْأَمْرُ تَبَارَكَ اللَّهُ رَبُّ الْعَالَمِينَ ( الأعراف: 54) މާނައީ " ދަންނާށެވެ! ހެއްދެވުމާއި أمرކުރެއްވުންވަނީ، އެކަލާނގެއަށް خاصވެގެންނެވެ. عالمތަކުގެ ވެރި اللَّه މަތިވެރިވެ ވޮޑިގެންފިއެވެ."\nވީމާ އަމުރުކުރުން ޙައްޤުފަރާތަކީ ހުރިހާ ތަނަކާއި ހުރިހާ ކަމަކާއި ހުރިހާ ތަކެއްޗެއްގެ މިލްކުވެރި ރަސްވަންތަ ރަސްކަލާނގެއެވެ. ޙަރާމް ކަންކަމާއި ޙަލާލުކަންކަން ކަނޑައެޅުމުގެޙައްޤު ލިބިގެންވާ ހަމައެކަނި ފަރާތަކީވެސް މަތިވެރިވަންތަ ﷲ އެވެ. އެނޫން އެއްވެސް ފަރާތަކަށް ކަންކަން ޙަރާމްކުރުމާއި ޙަލާލުކުރުމުގެ އިޛްނަ މާތް ﷲ ދެއްވާފައެއް ނުވެއެވެ. ނަބީބޭކަލުންނާއި ރަސޫލުބޭކަލުންވެސް އެއީ އެބޭކަލުން އަމިއްލަފުޅަށް ދައްކަވާ ވާހަކަތަކެއް ނޫނެވެ. އަދި ކިއެއްތަ އެބޭކަލުން ޙަރާމްކަންކަމާއި ޙަލާލުކަންކަން އެބަޔާންކޮށްދެއްވަނީ މާތް ﷲ އެބޭކަލުންނަށް އަންގަވާގޮތުގެ މަތިންނެވެ. މާތް ﷲ އެކަލާނގެ ރަސޫލުބޭކަލުންގެ ދޫފުޅުމަތިން އަޅުގަނޑުމެންނަށް އަންގަވާފައިވާ ގޮތްނޫން އެހެން ގޮތަކުން ނުވަތަ އެހެން ފަރާތަކަށް ކަންކަން ޙަރާމްކުރުމާއި ޙަލާލުކުރުމުގެ ބާރުލިބިފައިވާކަމަށް ޤަބޫލުކުރުމަކީ މާތް ﷲ ފިޔަވާ އެފަރާތްތަކަށް އަޅުކަން ކުރުމެވެ. މާތް ﷲ ވަޙީކުރެއްވިއެވެ. اتَّخَذُوا أَحْبَارَهُمْ وَرُهْبَانَهُمْ أَرْبَابًا مِنْ دُونِ اللَّهِ وَالْمَسِيحَ ابْنَ مَرْيَمَ وَمَا أُمِرُوا إِلَّا لِيَعْبُدُوا إِلَهًا وَاحِدًا لَا إِلَهَ إِلَّا هُوَ سُبْحَانَهُ عَمَّا يُشْرِكُونَ (التوبة : 31) މާނައީ " އެއުރެންގެ علمވެރިންނާއި، ފާދިރީންނާއި، مريمގެފާނުގެ ދަރިކަލުން المسيح (عيسىގެފާނު) އަކީ، اللَّه ފިޔަވައި إلهން ކަމުގައި އެއުރެން ހެދޫއެވެ. (ނަމަވެސް) އެއްކައުވަންތަ إلهއަށް، އަޅުކަން ކުޅައުމަށް މެނުވީ އެއުރެންނަށް أمرކުރައްވާފައި ނުވެތެވެ. އެކަލާނގެ މެނުވީ إلهއަކު ނުވެތެވެ. އެއުރެން އެ شريكކުރާ ތަކެތިން، އެކަލާނގެ ހުސްطاهرވެ ވޮޑިގެންވެތެވެ."\nވީމާﷲ ނޫންފަރާތަކަށް އަޅުކަންކުރުމަކީ ހަމައެކަނި އެފަރާތްތަކަށް ސަޖިދަޖަހައި، ތަކެތި ކަތިލައި ޤުރްބާންކުރުމެއް ނޫނެވެ. މާތް ﷲ ރުއްސުންލެއްވި ޢަދިއްޔުނިބް ހާޠިމް ކިބައިން ރިވާވެގެންވެއެވެ. ޢަދިއްޔު ބިން ޙާތިމް ސަލާމާއި ޞަލަވާތްލެއްވި ކީރިތިރަސޫލާގެ އަރިހަށް މަދީނާއަށް ވަޑައިގަތުމުން އިސްވެދިޔަ އާޔަތް އެކަލޭގެފާނު ކިޔަވާތީ އަޑުއިވި ވަޑައިގެން ދެންނެވިއެވެ. އަހަރުމެން އެމީހުންނަކަށް އަޅުކަމެއް ނުކުރަމެވެ. ދެން ސަލާމާއި ޞަލަވާތްލެއްވި ކީރިތި ރަސޫލާ ޙަދީޘްކުރެއްވިއެވެ. އެމީހުން މާތް ﷲ ޙަލާލުކުރެއްވިކަންކަން އެއީ ޙަރާމްކަންކަން ކަމުގައި ހެދުމުން އެގޮތް ތިޔަބައިމީހުން ޤަބޫލުކުރީމުނޫންހެއްޔެވެ؟ އަދި އެމީހުން މާތް ﷲ ޙަރާމްކުރެއްވި ކަންކަން އެއީ ޙަލާލުކަންކަންކަމުގައި ހެދުމުން އެގޮތް ތިޔަބައިމީހުން ބަލައިގަތީމު ނޫންހެއްޔެވެ؟ ޢަދިއްޔުބިން ޙާތިމް ދެންނެވިއެވެ. ތިކަން ތިޔަގޮތަށް އަހަރުމެން ކުރީމުއެވެ. ދެން ޙަދީޘްކުރެއްވިއެވެ. އެބައިމީހުންނަށް އަޅުކަން ކުރުމަކީ އެއީއެވެ. ( رواه أحمد والترمذي وحسنه )\nމާތް ﷲ ގެ ޙުކުމްފުޅާ ޚިލާފަށް ގޮތް ކަނޑައެޅުމަކީ އީމާންކަމާ ފުށުއަރާކަމެއް:\nމާތް ﷲ ބާވައިލެއްވިމަގުން ޙުކުމް ނުކުރާ މީހުން ކީރިތި ޤުރްއާނުގައި ބަޔާންވެފައިވާ ތިންބައިންގެ ތެރެއިން ކޮންމެވެސް އެއްބައެއްގައި ހިމެނޭނެއެވެ. އެއްގޮތަކީ މުރުތައްދުވެ ކާފަރުވުމެވެ. އަނެއްގޮތަކީ އެމީހަކީ އަނިޔާވެރިއެއްކަމުގައި ވުމެވެ. އަނެއްގޮތަކީ ފާސިޤެއްކަމުގައި ވުމެވެ.\nމާތް ﷲ ވަޙީކުރެއްވިއެވެ. وَمَنْ لَمْ يَحْكُمْ بِمَا أَنْزَلَ اللَّهُ فَأُولَئِكَ هُمُ الْكَافِرُونَ (المائدة :44) މާނައީ " اللَّه ބާވައިލެއްވި حكمން حكم ނުކުރާމީހާ (ދަންނާށެވެ!) ފަހެ، އެއުރެން އެއީ ހަމަ كافرންނެވެ.\nއެހެން އާޔަތެއްގައި ވެއެވެ. وَكَتَبْنَا عَلَيْهِمْ فِيهَا أَنَّ النَّفْسَ بِالنَّفْسِ وَالْعَيْنَ بِالْعَيْنِ وَالْأَنْفَ بِالْأَنْفِ وَالْأُذُنَ بِالْأُذُنِ وَالسِّنَّ بِالسِّنِّ وَالْجُرُوحَ قِصَاصٌ فَمَنْ تَصَدَّقَ بِهِ فَهُوَ كَفَّارَةٌ لَهُ وَمَنْ لَمْ يَحْكُمْ بِمَا أَنْزَلَ اللَّهُ فَأُولَئِكَ هُمُ الظَّالِمُونَ (المائدة : 45) އެ توراةގައި އެއުރެންގެ މައްޗަށް ތިމަންރަސްކަލާނގެ (قصاصގެ أصول) ކަނޑައެޅުއްވީމެވެ. ހަމަކަށަވަރުން، نفسއަކަށް نفسއެކެވެ. ލޮލަކަށް ލޮލެކެވެ. ނޭފަތަކަށް ނޭފަތެކެވެ. ކަންފަތަކަށް ކަންފަތެކެވެ. ދަތަކަށް ދަތެކެވެ. زخمތަކަކީ قصاصހުރި ކަމެކެވެ. ފަހެ، އެކަން މާފުކޮށްފި މީހާޔަށް އެއީ كفّارةއެކެވެ.އަދި اللَّه ބާވައިލެއްވި حكمން حكم ނުކުރާމީހާ (ދަންނާށެވެ!) ފަހެ، އެއުރެން އެއީ، ހަމަ އަނިޔާވެރިންނެވެ.\nއެހެން އާޔަތެއްގައި ވެއެވެ. وَلْيَحْكُمْ أَهْلُ الْإِنْجِيلِ بِمَا أَنْزَلَ اللَّهُ فِيهِ وَمَنْ لَمْ يَحْكُمْ بِمَا أَنْزَلَ اللَّهُ فَأُولَئِكَ هُمُ الْفَاسِقُونَ (المائدة:47) إنجيلގެ أهلވެރިން އެ إنجيلގައި اللَّه ބާވައިލައްވާފައިވާ حكمން حكمކުރާހުށިކަމެވެ! އަދި اللَّه ބާވައިލެއްވި حكمން حكم ނުކުރާމީހާ (ދަންނާށެވެ!) ފަހެ، އެއުރެން އެއީ ހަމަ فاسقންނެވެ.\nމާތް ﷲ ގެ ޙުކުމްފުޅާ ޚިލާފުވުމަކީ ޖާހިލިއްޔަތަށް ޙުކުމްކުރުން، އަދި ﷲ ގެ ޙުކުމްފުޅުން މޫނުއަންބުރާލުމަކީ އަނިޔާވެރިންނަށް ނައިސްނުދާނޭ މާތް ﷲ ގެ ކޯފާއަށްހުށައެޅުމުގެސަބަބެއް.\nމާތް ﷲ ވަޙީކުރެއްވިއެވެ. " وَأَنِ احْكُمْ بَيْنَهُمْ بِمَا أَنْزَلَ اللَّهُ وَلَا تَتَّبِعْ أَهْوَاءَهُمْ وَاحْذَرْهُمْ أَنْ يَفْتِنُوكَ عَنْ بَعْضِ مَا أَنْزَلَ اللَّهُ إِلَيْكَ فَإِنْ تَوَلَّوْا فَاعْلَمْ أَنَّمَا يُرِيدُ اللَّهُ أَنْ يُصِيبَهُمْ بِبَعْضِ ذُنُوبِهِمْ وَإِنَّ كَثِيرًا مِنَ النَّاسِ لَفَاسِقُونَ (المائدة : 49) އަދި اللَّه ބާވައިލައްވާފައިވާ حكمން އެއުރެންގެ މެދުގައި ކަލޭގެފާނު حكمކުރައްވާށެވެ! އަދި އެއުރެންގެ އަމިއްލަ އެދުންތަކަށް ކަލޭގެފާނު تبعވެވަޑައި ނުގަންނަވާށެވެ! އަދި اللَّه، ކަލޭގެފާނަށް ބާވައިލެއްވި ބައެއް آيةން ކަލޭގެފާނު އެއްކިބާކޮށްފާނެކަމަށް އެއުރެންނާމެދު ރައްކާތެރިވެ ވަޑައިގަންނަވާށެވެ! ފަހެ، އެއުރެން ފުރަގަސްދީފިނަމަ، ކަލޭގެފާނު ދެނެވަޑައިގަންނަވާށެވެ! ހަމަކަށަވަރުން، اللَّه އިރާދަކުރައްވަނީ، އެއުރެންގެ ބައެއް ފާފަތަކުގެ ސަބަބުން،އެއުރެންނަށް عقوباتދެއްވުމަށެވެ. އަދި ހަމަކަށަވަރުން، މީސްތަކުންގެ ތެރެއިން ގިނަމީހުންނީ فاسقންކަން ކަށަވަރެވެ.\nأَفَحُكْمَ الْجَاهِلِيَّةِ يَبْغُونَ وَمَنْ أَحْسَنُ مِنَ اللَّهِ حُكْمًا لِقَوْمٍ يُوقِنُونَ (لمائدة : 50) ފަހެ، އެއުރެން އެދެނީ ޖާހިލީ ޒަމާނުގެ حكم ހެއްޔެވެ؟ يقينކުރާ ބަޔަކަށް اللَّهއަށްވުރެ حكم ކުރެއްވުމަށް މޮޅީ ފަހެ ކާކުހެއްޔެވެ؟\nއިސްވެދިޔަ އާޔަތްތަކަށް ވިސްނާ ފިކުރުކޮށްލުމުން މާތް ﷲ ޙުކުމްފުޅަށް ޙުކުމް ކުރެއްވުމަށް ކުރެއްވި އަމުރުފުޅު 8 ގޮތަކުން ތައުކީދުކުރައްވާފައިވާތަން ފެންނާނެއެވެ.\n1- އެކަމަށް ކުރެއްވި ސީދާ އަމުރުފުޅު: وَأَنِ احْكُمْ بَيْنَهُمْ بِمَا أَنْزَلَ اللَّهُ " މާނައީ: "އަދި اللَّه ބާވައިލައްވާފައިވާ حكمން އެއުރެންގެ މެދުގައި ކަލޭގެފާނު حكمކުރައްވާށެވެ! "\n2- އެއްވެސް ޙާލެއްގައި މީސްތަކުންގެ ހަވާނަފުސުގެ އެދުންތައް އެއީ މާތް ﷲ ގެ ޙުކުމްފުޅަށް ޢަމަލުކުރުމުން އެއްކިބާކުރާ ކަމެއްކަމުގައި ނުހެދުމަށް އަންގަވާފައިވުން: وَلَا تَتَّبِعْ أَهْوَاءَهُمْ " މާނައީ: "އަދި އެއުރެންގެ އަމިއްލަ އެދުންތަކަށް ކަލޭގެފާނު تبعވެވަޑައި ނުގަންނަވާށެވެ! "\n3- މަދުކަންކަމާއި ގިނަކަންކަމާއި، ކުދިކަންކަމާއި ބޮޑެތިކަންކަމުގައިވެސް ﷲ ގެ ޝަރިޢަތުން އެއްކިބާވުމުން މާތް ﷲ އިންޒާރުދެއްފާފައިވުން: وَاحْذَرْهُمْ أَنْ يَفْتِنُوكَ عَنْ بَعْضِ مَا أَنْزَلَ اللَّهُ إِلَيْكَ " މާނައީ: "އަދި اللَّه، ކަލޭގެފާނަށް ބާވައިލެއްވި ބައެއް آيةން ކަލޭގެފާނު އެއްކިބާކޮށްފާނެކަމަށް އެއުރެންނާމެދު ރައްކާތެރިވެ ވަޑައިގަންނަވާށެވެ! "\n4- މާތް ﷲ ގެ ޙުކުމްފުޅުން އެއްކިބާވެ އެއިން އެއްވެސްކަމަކުން މޫނު އަނބުރާލުމަކީ ވޭންދެނިވި ޢުޤޫބާތް ޙައްޤުވާ ބޮޑުވެގެންވާ ފާފައެއްކަން: فَإِنْ تَوَلَّوْا فَاعْلَمْ أَنَّمَا يُرِيدُ اللَّهُ أَنْ يُصِيبَهُمْ بِبَعْضِ ذُنُوبِهِمْ " މާނައީ: "ފަހެ، އެއުރެން ފުރަގަސްދީފިނަމަ، ކަލޭގެފާނު ދެނެވަޑައިގަންނަވާށެވެ! ހަމަކަށަވަރުން، اللَّه އިރާދަކުރައްވަނީ، އެއުރެންގެ ބައެއް ފާފަތަކުގެ ސަބަބުން، އެއުރެންނަށް\n5- ގިނަމީހުންގެ ގޮތަށް ތަބާވެގެން އެޙުކުމްފުޅުން އެއްކިބާވުމުގެ ނުބައިކަން ބަޔާނުކުރައްވާފައިވުން. އެހެނީ އަޅުތަކުންކުރެ މާތް ﷲ އަށް ޝުކުރުކުރަނީ މަދުބައެއްކަން: وَإِنَّ كَثِيرًا مِنَ النَّاسِ لَفَاسِقُونَ " މާނައީ: "އަދި ހަމަކަށަވަރުން، މީސްތަކުންގެ ތެރެއިން ގިނަމީހުންނީ فاسقންކަން ކަށަވަރެވެ. "\n6- މާތް ﷲ ބާވައިލެއްވި ޙުކުމްފުޅުން އެއްކިބާވެ ކުރާ ޙުކުމަކީ ޖާހިލީ ޙުކުމެއްގެ ގޮތުގައި ޞިފަކުރެވިފައިވުން: أَفَحُكْمَ الْجَاهِلِيَّةِ يَبْغُونَ " މާނައީ: "ފަހެ، އެއުރެން އެދެނީ ޖާހިލީ ޒަމާނުގެ حكم ހެއްޔެވެ؟"\n7- މާތް ﷲ ގެ ޙުކުމްފުޅު އެއީ އެންމެ ޢަދުލުވެރި އެންމެ ރަނގަޅު އެންމެ ފުރިހަމަ ޙުކުމްފުޅުކަން ބަޔާންކުރެއްވުން: وَمَنْ أَحْسَنُ مِنَ اللَّهِ حُكْمًا " މާނައީ: " اللَّهއަށްވުރެ حكم ކުރެއްވުމަށް މޮޅީ ފަހެ ކާކުހެއްޔެވެ؟"\n8- މާތް ﷲ ގެ ޙުކުމްފުޅު އެއީ އެންމެ ފުރިހަމަ ޙުކުމްފުޅުކަން ޔަޤީންވުން ބިނާވެފައިވަނީ ތިމާއަށް އެޙުކުމްފުޅުތަކުގެ މަތިވެރިކަން އަންގައިދޭ ޢިލްމުގެމައްޗައްކަން: وَمَنْ أَحْسَنُ مِنَ اللَّهِ حُكْمًا لِقَوْمٍ يُوقِنُونَ " މާނައީ: "اللَّهއަށްވުރެ حكم ކުރެއްވުމަށް މޮޅީ ފަހެ ކާކުހެއްޔެވެ؟ އެއީ ޔަޤީންކުރާ ބަޔަކަށެވެ."\nއިސްވެދިޔަ މާނަތައް ކީރިތި ޤުރްއާނުގެ އެތައް އާޔަތްތަކެއްގައި މާތް ﷲ ބަޔާންކުރައްވާފައިވެއެވެ. އަދި ސަލާމާއި ޞަވާތްލެއްވި ކީރިތި ރަސޫލާގެ ބަސްފުޅުތަކާއި ޢަމަލުފުޅުތަކުން އިސްދެ ދެންނެވި މާނަތައް ތައުކީދުކުރައްވާފައިވެއެވެ.\nއިސްވެ ދެންނެވި މާނަ ތައުކީދުކުރާ ބައެއް އާޔަތްތައް:\n1- فَلْيَحْذَرِ الَّذِينَ يُخَالِفُونَ عَنْ أَمْرِهِ أَنْ تُصِيبَهُمْ فِتْنَةٌ أَوْ يُصِيبَهُمْ عَذَابٌ أَلِيمٌ (النور:63) މާނައީ" ފަހެ، އެކަލޭގެފާނުގެ أمرފުޅާ خلافވާމީހުންނަށް ބަލާއެއް ނުވަތަ ވޭންދެނިވި عذابއެއް ޖެހިދާނެކަމަށް، އެއުރެން ބިރުވެތިވާހުށިކަމެވެ!"\n2- فَلَا وَرَبِّكَ لَا يُؤْمِنُونَ حَتَّى يُحَكِّمُوكَ فِيمَا شَجَرَ بَيْنَهُمْ ثُمَّ لَا يَجِدُوا فِي أَنْفُسِهِمْ حَرَجًا مِمَّا قَضَيْتَ وَيُسَلِّمُوا تَسْلِيمًا (النساء:65) މާނައީ" އެހެންނަކުން ނޫނެވެ! ފަހެ، ކަލޭގެފާނުގެ ވެރިރަސްކަލާނގެ ގަންދެއްވައި وحىކުރައްވަމެވެ. އެއުރެންގެ މެދުގައި އުފެދިފައިވާ ދެކޮޅުވެރިކަމުގައި، ކަލޭގެފާނު حكمވެރި ކޮށްފުމަށް ދާނދެން، އެއުރެން إيمانއެއް ނުވާނެތެވެ. އެހިނދު، ކަލޭގެފާނު ނިޔާކުރެއްވި ގޮތާމެދު އެއުރެންގެ ހިތްތަކުގައި، ދަތިކަމެއް ވާކަމުގައި އެއުރެން ނުދެކޭނެތެވެ. އަދި އެއުރެން (އެ ނިޔާއަށް) ފުރިހަމަވެގެންވާ ކިޔަމަންވުމަކުން ކިޔަމަންވާނެތެވެ."\n3- اتَّبِعُوا مَا أُنْزِلَ إِلَيْكُمْ مِنْ رَبِّكُمْ(الأعراف :3) މާނައީ" ތިޔަބައިމީހުންގެ ވެރިރަސްކަލާނގެ حضرةން، ތިޔަބައިމީހުންނަށް ބާވައިލެއްވި ފޮތަށް ތިޔަބައިމީހުން تبعވާށެވެ!"\n4- وَمَا كَانَ لِمُؤْمِنٍ وَلَا مُؤْمِنَةٍ إِذَا قَضَى اللَّهُ وَرَسُولُهُ أَمْرًا أَنْ يَكُونَ لَهُمُ الْخِيَرَةُ مِنْ أَمْرِهِمْ وَمَنْ يَعْصِ اللَّهَ وَرَسُولَهُ فَقَدْ ضَلَّ ضَلَالًا مُبِينًا (36) މާނައީ" އަދި اللَّهއާއި، އެކަލާނގެ رسولއާ ކަމަކަށް ނިޔާކުރައްވައިފިހިނދު، مؤمن ފިރިހެނަކަށްވެސް، އަދި مؤمن އަންހެނަކަށްވެސް، އެއުރެންގެ އެކަމުގައި އެއުރެންނަށް اختيار އޮތުމަކީ ނެތްކަމެކެވެ. އަދި اللَّهއަށާއި، އެކަލާނގެ رسولއާއަށް އުރެދިއްޖެ މީހާ (ދަންނާށެވެ!) ފަހެ، ފާޅުވެގެންވާ މަގުފުރެދުމަކުން އެމީހަކު ފުރެދިއްޖެކަން ކަށަވަރެވެ."\nއިސްވެދިޔަ ބަސްފުޅުތަކުން އެނގިފާޅުވަނީ ﷲ އާއި އެކަލާނގެ ރަސޫލާ صلى الله عليه وسلم ގެ ޙުކުމްފުޅުގެ މައްޗަށް އެއްވެސް މީހަކަށް ބަސްނުކިޔޭނެކަމެވެ. އެއީ ކޮންމެ މީހެއްގެ ބަސްކަމުގައިވީނަމަވެސް މެއެވެ.\nޢަބްދުﷲ ބުނު ޢައްބާސް رضي الله عنهما އެކަލޭގެފާނާ ޖަދަލުކުރި ބައެއް ބޭކަލުންނާ މުޚާތަބުކުރައްވައި ވިދާޅުވިއެވެ. " މާތް ﷲ ގެ ރަސޫލާ صلى الله عليه وسلمޙަދީޘްކުރެއްވިޔޭ އަހުރެން ބުނީމާ އޭގެ މައްޗަށް " އެކަމަކު އަބޫބަކުރުގެފާނާއި ޢުމަރުގެފާނު ވިދާޅުވީ މިވެނި ގޮތަކަށޭ، ތިޔަބައިމީހުން އެބަބުނަމުއެވެ. އެއީ ތިޔަބައިމީހުންގެ މައްޗަށް އުޑުން ހިލައިގެ ކޯފާއެއް އަތުވެދާނެފަދަ ބޮޑުބަހެކެވެ."\nޤާނޫނުހައްދަވާބޭފުޅުން ސަމާލުވާންޖެހޭ ބައެއް ނުކުތާތައް:\n1- ކޮންމެ ކަމެއްގައިވެސް މާތް ﷲ ގެ ޝަރީޢަތާ އެއްގޮތަށް ގޮތް ކަނޑައެޅުން އެއީ ވާޖިބެއްކަމަށް ހިތުގެ އަޑިން ޤަބޫލުކުރުމާއި މާތް ﷲ ޙުކުމްފުޅު އެއީ އަޅުތަކުންނަށް ހުރިހާ ޒަމާނެއްގައިވެސް އެންމެ މަޞްލަޙަތުހުރިގޮތްކަން ޔަޤީންކުރުން.\n2- އިންސާނުން އެމީހުން ނިސްބަތްވާ މަޖްލީސްތަކާއި ވުޒާރާތަކާއި ސްކޫލު މަދަރުސާތަކާއި ކުލަބުތަކާއި އަދި މިނޫންވެސް ތަންތަނުގައި އަމަލުކުރެވޭނެ ޤަވާޢިދާއި ޤާނޫނުތައް އަމިއްލައަށް ހަދައި އޭގެމައްޗަށް ޢަމަލުކުރުން ލާޒިމުކޮށް އެއާ ޚިލާފުވާމީހަކަށްއަދަބުދީ ، އެ ޤާނޫނީ ނިޒާމާ ޚިލާފަށް ޢަމަލުކުރެވޭ ކޮންމެފަހަރަކު އެކަން ހަނދާންކޮށްދެވެމުންދާއިރު، މާތް ﷲ އުޑާއި ބިން އުފައްދަވައި ބިމުގައި އިންސާނާލެއްވީމާ،އިންސާނާ އެކަލާނގެ ބިމުގައި ހިތުހުރިހައި ގޮތަކަށް ޢަމަލުކުރަން ދޫކުރެވިފައި ނުވާނެކަން ދެނެހުރުން.\n3- މާތް ﷲ ގެ ޙުކުމްފުޅަށް ޙުކުމްކުރާމީހުންނަކީ ޤިޔާމަތްދުވަހު ﷲ ގެ ޢަރުޝީގެ ހިޔާވަހިކަން ނޫން އެހެން އެއްވެސް ހިޔާވަހިކަމެއް ނުވާދުވަހު އެކަލާނގެ ޢަރުޝީގެ ހިޔާވަހިކަން ލިބޭނެ މީހެއްކަން ހަނދުމަކޮށް މާތް ﷲ ގެ ޙަޟުރަތުން މަތިވެރި ދަރަޖައަށް އެދުން. އަދި އެދުވަހުން ﷲ ގެ ހިޔާވަހިކަމުން ފައްސާލެވިއްޖެ މީހަކަށް ހިޔާވަހިކަން ދެވޭނެ އެއްވެސް ފަރާތެއް ނުވާނެކަން ދެނެހުރުން.\n4- ކޮންމެކަމެއްގައިވެސް ﷲ ގެ ދީނުގައި ކަން އޮތްގޮތް ބެލުން، އެހެނީ ކަންކަމުގެ ޙުކުމް ދީނުގައި އޮތްގޮތް ނުބަލާނަމަ އެކަންކަމުގައި ތިމާއަށް ދީނާ ޚިލާފަށް ވާހަކަދެއްކުނަސް ނޭނގޭނެއެވެ.\n5- ﷲ ގެ ޝަރީޢަތާޚިލާފަށް ޤާނޫނެއް ފާސްކުރުމަކީ ބޮޑުވެގެންވާ ޖަރީމާއެއްކަން ދަތުން، އަދި އެފަދަ ކަމެއްގައި ބައިވެރިވެ ތައުބާނުވެ ދުނިޔެ ދޫކޮށްފިނަމަ މަރުވުމަށް ފަހުގައިވެސް އެޤާނޫނަކަށް ޢަމަލުކުރެވޭހާ ހިނދަކު އެކަމުގެ ސުންޕާކަން ކަށްވަޅުގައިވެސް ތިމާއަށް ކުރިމަތިވާނެކަން ދަތުން.\n6- މާތް ﷲ ގެ ޢަދުލުވެރިކަމުގެ ދަރުބާރުގައި ތިމާހުންނަންޖެހޭދުވަހުގެ ބިރުވެރިކަން ހިތްމައްޗަށް ގެނެސް ހުރިހާ ޙާލަތެއްގައިވެސް ﷲ އަށް ތަޤުވާވެރިވުން.\n7- މާތް ﷲ ގެ ޙުކުމްފުޅު އޮއްވައި އެނޫންގޮތަކަށް ޤާނޫނެއް ފާސްކުރުމަށް ވޯޓުދިނުން ވެގެންދާނީ މާތް ﷲ ގެ ޙުކުމްފުޅަށްވުރެ ތިމާ ތާއީދުކުރިގޮތް އަޅުތަކުންނަށް ފައިދާބޮޑުކަން ޤަބޫލުކުރުންކަމުގައިވެ، އެފަދަ ޙާލަތުގައި ތިމާ އިސްލާމްދީނުގެ ތަރަހައިން ބޭރުވެގެންދާނެކަން ދެނެހުރުން.\n8- ﷲ ގެ ދީނުގެ މަތިވެރިކަން ވަކިމީހެއްގެ ޝަޚްޞިއްޔަތަށްވުރެ ނުވަތަ ވަކި ޖަމާޢަތަކަށް ނަޞްރުދިނުމަށް ތިމާގެ ހިތުގައި އޮންނަ ލޯތްބަށްބުރެ ، ނުވަތަ ތިމާގެ އަމިއްލަ ނަފްސުގެ އެދުންތަކަށްވުރެ މަތިވެރިވެގެންވާކަން ދެނެހުރުން.\nދަންނައެވެ! މާތް ﷲ ގެ ޙުކުމްފުޅަކީ އިންސާނާގެ މެދުގައި ފައިސަލާނިންމޭނެ އެންމެ ފުރިހަމަ މަގެވެ. އެހެނީ މާތް ﷲ ޝަރީޢަތް ބާވައިލައްވާފައިވަނީ އަޅުތަކުންގެ ޙާލު މޮޅަށް ދެނެވޮޑިގަންނަވާ ޙާލުގައެވެ. އަދި އިންސާނުންނަކީ ތިމާފަދަ އިންސާނުންގެ ޙުކުމަށް ރުހޭނެބައެއް ނޫނެވެ. ވީމާ އަބަދުވެސް ޖެހެނީ އެ ޤާނޫނުތައް ބަދަލުކުރާށެވެ! އޭގެ ބަދަލުގައި ތިމާގެމައްޗަށް އިއްވިފައިވާ ޙުކުމަކީ މާތް ﷲ ގެޙުކުމްފުޅުކަން އެނގުމުން ދެން އެކަމުގައި ދައްކާނެ ވާހަކައެއް ނޯންނާނެއެވެ.\nއަޅުގަނޑާއި ތިޔަ އެންމެ ބޭފުޅުންނަކީ ﷲ ގެ ފޮތާއި އެކަލާނގެ ރަސޫލާ صلى الله عليه وسلم ގެ ގޮތުގައި ފިސާރި ވަރުގަދައަށް ހިފަހައްޓަވައިގެންތިއްބެވި އިޚްލާޞްތެރިންކަމުގައި މާތް ﷲ ލައްވާށި! وَمَا عَلَيْنَا إِلَّا الْبَلَاغُ.\n14 ޝަޢުބާން 1433\nއަޙްމަދު ސަމީރު އިބްރާހީމް ޙުސައިން\n(ދީނީ ނަޞޭޙަތް ދިނުމުގެ ހުއްދަ ނަމްބަރު2007/3:)


Kolhigandehggai Jehi Gellunu Supply Dhoani Fenijje - Vaguthu\nކޮޅިގަނޑެއްގައި ޖެހި ގެއްލުނު ސަޕްލައި ދޯނި ފެނިއްޖެ\nމިހާރު ކުރަމުންދާ ވިއްސާރާގައި އައި ކޮޅިގަނޑެއްގައި "ނޫރު" ނަމަކަށް ކިޔާ ސަޕްލައި ދޯންޏެއް ގެއްލިގެން އެމްއެންޑީއެފުން ހަރަކާތްތެރިވާން ފަށައިފިއެވެ.\nއެމްއެންޑީއެފުން ބުނީ މި ހާދިސާގައި ގެއްލުނީ ގއ.އަތޮޅުގައި ހިންގާ ރޮބިންސަން ކްލަބް މޯލްޑިވްސް ރިސޯޓެ ދޯންޏެއް ކަމަށެވެ.\nމީގެ އިތުރުން މި ހާދިސާގެ މައުލޫމާތު އެމްއެންޑީއެފް ކޯސްޓްގާޑުގެ މެރިޓައިމް ރެސްކިއު ކޯޑިނޭޝަން ސެންޓަރަށް މިއަދު ހެނދުނު 07:10 ލިބުމާއެކު އެމްއެންޑީއެފް ސަދަން އޭރިއާ ކޯސްޓްގާޑް ސްކޮޑްރަންއިން އެ ދޯނި ހޯދުމުގެ މަސައްކަތްކުރަމުންދާ ކަމަށް އެމްއެންޑީއެފް އިން މައުލޫމާތު ދެއެވެ.\nއެމްއެންޑީއެފުން ބުނީ ދިގުމިނުގައި 75 ފޫޓު ހުރި މިދޯނި ގެއްލުނު އިރު އެއްވެސް މީހަކު ދޯނީގައި ހުރިކަމުގެ މައުލޫމާތެއް ލިބިފައެއް ނުވާ ކަމަށެވެ.\nމިހާރު ރާއްޖެ އަށް ކުރަމުންދާ ވިއްސާރާގައި ދެކުނުގެ އަތޮޅު ތަކުގެ ރަށްތަކަށް ދަނީ ބޮޑެތި ގެއްލުންތަކެއް ވަމުންނެވެ. ވިއްސާރައާއި ގުޅިގެން މޫސުމާއި ބެހޭ ގައުމީ އިދާރާއިން ވަނީ ރީނދޫ އިންޒާރު ރޭ 5:00 ހަމައަށް ފަސް އަތޮޅަކަށް ނެރެފައެވެ.\nމެޓް އޮފީހުން ނެރުނު އިންޒާރުގައި ބުނެފައި ވަނީ، ލ. އަތޮޅުން ފެށިގެންް އައްޑޫ ސިޓީގެ ރަށްތަކަށް ބޯކޮށް ވާރޭ ވެހުމާއެކު ގުގުރާނެ ކަމަށެވެ. އަދި ވިލާގަނޑުގައި 55 މޭލަށް ވައިގަަދަވާނެ ކަމަށް މެޓް އޮފީހުން ބުނެފައި ވެއެވެ.


Rapekollumahfahu Ellaalee Kudadhorun Beyrah - Vaguthu\nރޭޕްކޮށްލުމަށްފަހު އެއްލާލި ކުޑަދޮރުން ބޭރަށް\n9 މަސް ކުރިން ( ޖޫން 20, 2018 )\nރޭޕްކޮށްލުމަށްފަހު ކުޑަދޮރުން ބޭރަށް އެއްލާލި 17 އަހަރުގެ އަންހެން ކުއްޖަކު ސަލާމަތްކޮށްފިއެވެ.\nރިޕޯޓްތައް ބުނާގޮތުގައި، އެ ކުއްޖާ އެއްލާލާފައި ވަނީ ތިން ބުރީގެ އިމާރާތެއްގެ ދެވަނަ ބުރީގައި ހުންނަ ކޮޓަރިއެއްގެ ކުޑަދޮރުންނެވެ. އެ ކުއްޖާ ކުޑަދޮރުން ބޭރަށް އެއްލާލާފައި ވަނީ އެ ކުއްޖާގެ ބޮޑުދައިތަ އޭނާ ހޯދުމުގެ މަސައްކަތް ކުރަމުންދަނިކޮށް އަވައްޓެރިންތަކެއް ބުނެގެން އެ އެޕާޓްމެންޓްގެ ދޮރުގައި ތެޅުމުން އެ ފިރިހެން މީހާގެ ސަލާމަތަށްޓަކައެވެ.\nއޭނާ އެ ކުއްޖާ އެއްލާލީ މަރާލުމުގެ ނިޔަތުގައެވެ. އެހެން ނަމަވެސް އެ ކުއްޖާ ވަނީ ސަލާމަތްވެފައެވެ. އެ ހާދިސާއާ ގުޅިގެން އަތް ބިންދައިގެން ގޮސްފައިވާއިރު، އޭނާއަށް ކޫޕާ ހޮސްޕިޓަލްގައި ދަނީ ފަރުވާދެމުންނެވެ\nއެ ކުއްޖާ ކުޑަދޮރުން އެއްލާލުމަށްފަހު އޭނާ ވަނީ ފިލާފައެވެ.\nއެ އަންހެން ކުއްޖާ ފުލުހަށް ބުނީ، އޭނާއަކީ އެ އިމާރާތުގެ ތިން ވަނަ ބުރީގައި އުޅޭ މީހެއްކަމަށާއި، ބޮޑުދައިތަ ބުނެގެން ފިހާރައަކަށް ދާން ވެގެން ހަވީރު 5:00 ޖެހިއިރު، ނުކުތުމުން، އެ މީހާ އޭނާ ހިފަހައްޓައިގެން ގެންގޮސް ކޮޓަރިއަށްވައްދާ ރޭޕް ކުރީ ކަމަށެވެ. އަދި އޭނާ ކުޑަދޮރުން އެއްލާލީ ބޮޑުދައިތަ އޭނާ ބަލާ އައުމުންކަމަށްވެސް އޭނާ ބުންޏެވެ.\nފުލުހުން ވަނީ އެ މީހާ ފިލައިގެން އެހެން ސަރަހައްދަކަށް ދިޔުމުގެ ކުރިން ހައްޔަރުކޮށްފައެވެ.\nމިހާދިސާ ހިނގީ އިންޑިއާގެ މުމްބާއީގައެވެ.\nޖޫން 20, 2018 22:35\nޚކަންތައް ވެސް ހަމަ ފަލައީ މި އިންޑިއާގަ... މި ނޫން ކަމެއް ކުރަން ނޭންގެނީ ބާވޭ ހިތައްއަރާ\nޖޫން 21, 2018 10:31\nޖޫން 21, 2018 14:10\nޖޫން 21, 2018 14:58\nއިންޑިއާގައި ރޭޕް ކުރުން ނޫން ކަމެއް އެބަ ކުރޭބާ؟ އިންޑިއާ އޭ ބުންޏަސް މިހާރު ވަރަށް ފޫހިވޭ.....!؟!\nޖުލައި 3, 2018 11:44\nޖުލައި 3, 2018 11:43\nތިނޫން ކަމެއް ކުރަން ނޭގެނީ ތަ!!\nޖުލައި 3, 2018 11:45


Maruge Group ge gothuga Group - 1\nމަރުގެ ގްރޫޕްގެ ގޮތުގައި ގްރޫޕް – 1\nނ.އަތޮޅުގެ ތާރީޙްގައި ބޭއްވޭ އެންމެ އަގުބޮޑު އަދި އެންމެ ބޮޑު ފުޓްބޯޅަ މުބާރާތްކަމަށްވާ ޝިޔާމް-މަޢުރޫފް ސޮކަކަޕްފުޓްބޯޅަ މުބާރާތުގެ ، މިއަހަރުގެ މުބާރާތުގެ ގުރުއަތުލުންރޭ ބޭއްވިފައިވާއިރު އެންމެ ވަރުގަދަ ގްރޫޕެއްގެ ގޮތުގައިނުވަތަ ގްރޫޕް އޮފް ޑެތުގެ ގޮތުގައި އެންމެ ގިނަބަޔަކު ފާހަގަ ކުރަނީ ގްރޫޕް 1 އެވެ.\nކުލަގަދަ ރަސްމިއްޔާތަކަކާއި އެކު މާލޭގައި ބޭއްވުނު މިފަހަރުގެ ގުރުއަތުލުމުން ޓީމުތައް ގްރޫޕްތަކަށް ބެހިގެން ދިޔައިރު އަތޮޅުގެ ނިސްބަތުން ފުޓްބޯޅައިގެ ބޮޑަތި ބާރުންގެ ގޮތުގައި ބެލެވޭ މިލަދޫ ،މާފަރު ، ކެނދިކޮޅު އަދި ލަންދޫ ހިމެނިފައިވަނީ ގްރޫޕް 1 އެވެ. މިގްރޫޕުގައި މި ހިމެނޭ ކޮންމެ ޓީމަކީވެސް ވަރަށް ވާދަވެރި އަދި އެއްޓީމު އަނެއް ޓީމަށް ދޫނުކުރާފަދަ ވަރުގަދަ ޓީމުތަކެކެވެ. މިފަހަރުގެ މުބާރާތަށް އަމާޒުކޮށް ދުރާލާ ޕްރެކްޓިސްފަށާ ފުރިހަމައަށް ތައްޔާރުވަމުން އަންނަ ޓީމުތަކެކެވެ.\nމުބާރާތުގެ ގުރުއަތުލުމުގެ ރަސްމިއްޔާތުގެ ތެރެއިން / ފޮޓޯ: ސަން އޮންލައިން\nއަންނަމަހުގެ 15 ގައި ނ.މާޅެންދޫގައި ފެށުމަށް ހަމަ ޖެހިފައިވާ މިއަހަރުގެ މުބާރާތްވެސް3ގްރޫޕަކަށްބަހާލެވިގެން ކުރިއަށް ގެންދިއުމަށް ހަމަޖެހިފައިވާ އިރު އެންމެފަހުން ބޭއްވުނު ދެ މުބާރާތް ކާމިޔާބުކޮށް ތަށި މިލުކުކުރަން ނުކުންނަ ހޮޅުދޫޓީމު ހިމެނިފައިވަނީ އެޓީމުގެ އެންމެ ބޮޑު ވާދަވެރިން ކަމަށްވާ ވެލިދޫ އާއިއެކު ގްރޫޕް –3ގައެވެ. މި ގްރޫޕްގައި ހިމެނޭ އަނެއް ދެޓީމަކީ މިފަހަކަށް އައިސް ނ.އަތޮޅުގައި މޮޅުކުޅުމެއް ދައްކަމުން އަންނަ މާޅެންދޫގެ އިތުރުން ޅޮއްސެވެ.\nމިފަހަރުގެ މުބާރާތަށް ޓީމުތައް ގްރޫޕްތަކަށް ބެހިގެންދިޔައިރު އެންމެ އާދައިގެ ގްރޫޕެއްގެ ގޮތުގައި އެންމެ ގިނަ ބަޔަކު ފާހަގަކުރަނީ ގްރޫޕް-2އެވެ. މިގްރޫޕްގައި ހިމެނޭ ޓީމުތަކަކީ މަގޫދޫ ، މަނަދޫ ، ހެނބަދޫ އަދި ކުޑަފަރިއެވެ.\nޗެމްޕިއަންޓީމަށް ފަސްލައްކަ ރުފިޔާގެ އަގުހުރި ފައިސާގެ އިނާމެއް ހުށައެޅިފައިވާ މިމުބާރާތް ހުޅުވައި ދިނުމުގެ ގޮތުން ފުރަތަމަމެޗުގައި ބައްދަލު ކުރާނީ ގްރޫޕް 1 ގެ ދެޓީމު ކަމަށްވާ ކެނދިކުޅުދޫ އާއި ލަންދޫއެވެ. މީގެ ތެރެއިން ކެނދިކުޅުދޫއަކީ އެންމެފަހުގެ ރަނަރަޕް ޓީމުކަން ފާހަގަކޮށްލަން ޖެހެއެވެ.\nމި މަހުގެ 15 އިން އަންނަ ޑިސެމްބަރ މަހުގެ 13 އާއި ހިސާބަށް ނ.މާޅެންދޫ ފުޓްބޯޅަ ދަނޑުގައި ކުރިއަށް ގެނަދިއުމަށް ހަމަޖެހިފައިވާ މި މުބާރާތް ރޭވިފައިވަނީ ތިންގުރޫޕްވަކިން ކޮންމެ ގްރޫޕެއްގެ އެއް ވަނަ އަދި ދެ ވަނަ ހޯދާ ޓީމުތަކަށް ކުއާޓާ ފައިނަލުގެ ޖާގަތައް ލިބިގެންދާއިރު ، ތިން ވަނަ ހޯދާ ޓީމުތަކުގެ ތެރެއިން އެންމެ ރަނގަޅު ނަތީޖާ ހޯދާ ދެ ޓީމަށް ވެސް ކުއާޓާގެ ފުރުސަތެއް ލިބިގެންދާނެ ގޮތަށެވެ.\nމިއަހަރުގެ ސިޔާމް-މައުރޫފް ސޮކަރ ކަޕްގެ ޗެމްޕިއަން ޓީމަށް 500،000 ރުފިޔާގެ ފައިސާގެ އިނާމް ހުށަހަޅާފައި ވާއިރު، މުބާރާތުގެ ރަނަރަޕް ޓީމަށް 100،000 ރުފިޔާ، ފެއަރ ޕްލޭ ޓީމަށް 25،000 ރުފިޔާ އަދި ބެސްޓް ސަޕޯޓަރުންގެ ޓީމަށް 10،000 ރުފިޔާގެ ފައިސާގެ އިނާމެއް ހުށަހަޅާފައިވެ އެވެ.


23 އޯގަސްޓް 2019\nއަންހެނުންނަށް ފަނޑިޔާރުކަން ކުރެވޭނެކަމަށް ކުރީގެ ގިނަ އިލްމުވެރިންނާއި މިހާރުގެ ގިނަ އިލްމުވެރިންވެސް ވިދާޅުވާކަމަށް ކުރީގެ ރައީސް މައުމޫނު އަބްދުލްގައްޔޫމް ވިދާޅުވެއްޖެ އެވެ.\nރައީސް މައުމޫމު މިހެން ވިދާޅުވީ ސްޕްރީމް ކޯޓްގެ ފަނޑިޔާރުކަމަށް ދެ އަންހެން ބޭފުޅެއްގެ ނަން ނޮމިނޭޓޭޓް ކޮށްފައިވަނިކޮށް އަންހެނުން ފަނޑިޔާރުކަން ކުރުމާއި ގުޅޭގޮތުން ބަހުސްއަކަށް ގޮސްފައިވަނިކޮށް ކުރެއްވި ޓްވިޓެއްގައެވެ. ރާއްޖޭގައި ފުރަތަމަ އަންހެނަކު ފަނޑިޔާރުކަމަށް އިސްކޮށްފައިވަނީ ރައީސް މައުމޫނުގެ ވެރިކަމުގައެވެ. އޭގެ ފަހުން ދަށުކޯޓްތަކާއި ހައިކޯޓްގައި އަންހެން ފަނޑިޔާރުންވަނީ ފަނޑިޔާރުކަން ކުރައްވާފައެވެ.\nރައީސް މައުމޫން މިއަދު ކުރެއްވި ޓްވީޓެއްގައި ވިދާޅުވީ އަންހެނުންނަށް ފަނޑިޔާރުކަން ކުރެވޭނެ ކަމަށް ކުރީގެ އިލްމުވެރިންނާއި މިހާރުގެ އިލްމުވެރިން ވެސް ވިދާޅުވާ ކަމަށެވެ. އޭގެ ތެރޭގައި މުހައްމަދު އިބުނު ޖަރާރު ތަބާރީ އާއި ހަސަނުލް ބަސްރީ އާއި އަބްދުލް ކަރީމް ޒައިދާން ފަދަ އިލްމުވެރިން ހިމެނޭ ކަމަށް މައުމޫން ވިދާޅުވި އެވެ.Anhenun fan’diyaarukan kurumakee Islam dheenugai hudhdha kameh kamah kureege ilmuveringe therein Al-Tabari, Ibn Hazm, Hasanul Basri fadha beyfulhun vidhaalhu vefai vey. Yusuf al-Qaradhawi, Abdul Kareem Zaidan, Saeed Ramadan fadha mihaaruge gina ilmuverin ves vidhaalhuvanee ehen.— Maumoon Abdul Gayoom (@maumoonagayoom) August 23, 2019 ސުޕްރީމް ކޯޓުގެ ފަނޑިޔާކަމަށް ޑރ. އަޒްމިރަލްދާ ޒާހިރު އާއި އައިޝާ ޝުޖޫން މުހައްމަދު އައްޔަން ކުރުމަށް ރައީސް އިބްރާހިމް މުހައްމަދު ސޯލިހް ހުށަހެޅުއްވި ހުށަހެޅުން ބަލައިގަތުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން މިއަދު ވަނީ ނިންމާފަ އެވެ.\nސްޕްރީމް ކޯޓްގެ ފަނޑިޔާރުކަމަށް ނޮމިނޭޓްކޮށް ރައީސް ފޮނުއްވި ދެ ބޭފުޅުންގެ ތެރެއިން ޑރ. އަޒްމިރަލްދާ އަކީ މިހާތަނަށް ރާއްޖޭގެ ހައި ކޯޓުގައި ފަނޑިޔާރު ކަން ކުރެއްވި ހަމައެކަނި އަންހެން ފަނޑިޔާރެވެ. އަދި ޕީއެޗްޑީ ހައްދަވައިގެން ރާއްޖޭގައި ފަނޑިޔާރުކަން ކުރެއްވި ދެ ބޭފުޅުންގެ ތެރޭގައި ވެސް ޑރ. އަޒްމިރަލްދާ ހިމެނެ އެވެ. އަޒްމިރަލްދާގެ އިތުރުން ޕީއެޗްޑީ ހައްދަވައިގެން ހުންނެވި ފަނޑިޔާރަކީ މިހާރުގެ އުއްތަމަފަނޑިޔާރު ޑރ. އަހުމަދު އަބްދުﷲ ދީދީ އެވެ.\nސިވިލް ކޯޓުގެ ކުރީގެ ގާޒީ ޝުޖޫން އަކީ ރާއްޖޭގައި އައްޔަން ކުރެވުނު ފުރަތަމަ އަންހެން ދެ ފަނޑިޔާރުންގެ ތެރެއިން އެއް ބޭފުޅެކެވެ. އަދި އޭނާ އަކީ މިހާރު ދާދިފަހުން އިންތިހާބު ކުރެވުނު ބާ ކައުންސިލްގެ މެމްބަރެކެވެ.\nޑރ. އަޒްމިރަލްދާ އާއި ޝުޖޫން އަކީ ކުރިން އަމިއްލަ އަށް މަގާމުން އިސްތިއުފާ ދެއްވި ފަނޑިޔާރުންނެވެ. އެގޮތުން ޑރ. އަޒްމިރަލްދާ ހައިކޯތުގެ ފަނޑިޔާރުކަމުން އިސްތިއުފާ ދެއްވީ 2016ގަ އެވެ. އަދި ސިވިލް ކޯޓުގެ ގާޒީ ކަމުން ޝުޖޫން އިސްތިއުފާ ދެއްވީ 2015ގަ އެވެ.\nގާނޫނު އަސާސީގައި އޮންނަ ގޮތުން ސްޕްރީމް ކޯޓަށް ފަނޑިޔާރުން އައްޔަން ކުރާނީ، ޖޭއެސްސީގެ ލަފާގެ މަތިން ރައީސުލްޖުމްހޫރިއްޔާ، މަޖިލީހަށް ފޮނުއްވާ ނަންތައް މަޖިލީހުގެ ތަޅުމުން ފާސްކޮށްގެންނެވެ.\nއަޒްމިރަލްދާއާއި ސުޖޫން ސްޕްރީމް ކޯޓްގެ ފަނޑިޔާރުކަމަށް އައްޔަން ކުރުމަށް ލަފަޔަކަށް އެދި ރައީސް ފޮނުވިފަހުން އިސްލާމީ ފަތުވާދޭ މަޖިލީހުންގެ ރައުޔެއް މިހާރުވަނީ އާއްމު ވެފައެވެ. އެނިންމުމަކީ އަންހެނުން ފަނޑިޔާރުކަން ކުރުން ހުއްދަ ނޫންކަމަށް ކަނޑއަޅާފައުވާ ނިންމުމެކެވެ.\nމި ފަތުވާއަކީ މިދިޔަ ޖުލައި މަހުގެ ނުވަ ވަނަ ދުވަހު ނެރެފައިވާ ފަތުވާއެކެވެ. މި ފަތުވާ މިހާތަނަށް އާއްމުވެފައި ނުވި ނަމަވެސް ސްޕްރީމް ކޯޓްގެ ފަނޑިޔާރުކަމަށް ހައިކޯޓްގެ ކުރީގެ ފަނޑިޔާރު ޑރ އަޒްމިރަލްޑާ ޒާހިރު އަދި ސިވިލް ކޯޓްގެ ކުރީގެ ގާޒީ އައިޝާ ޝުޖޫން މުހައްމަދު އައްޔަންކުރުމާ މެދު ޖޭއެސްސީގެ ލަފަޔަކަށް ރައީސް ސޯލިހު އިއްޔެ އެދިވަޑައިގެންނެވު ހަބަރާއިއެކު މި ފަތުވާ މިހާރުވަނީ އާއްމު ވެފައެވެ.\nފަތުވާ މަޖިލީހުގެ ނިންމުމުން ނިންމާފައިވަނީ ކީރިތި ޤުރުއާނާއި، ރަސޫލާގެ ސުންނަތާއި، އިލްމުވެރިންގެ އިޖުމާއުއާއި ބަސްފުޅުތަކުގެ އަލީގައި އަންހެނުން ފަނޑިޔާރުކަން ކުރުމާ ބެހޭގޮތުން އޮންނަ ގޮތް ހޯދުމަށް ދިރާސާއެއް ކޮށްފައިވާ ކަމަށެވެ.\nއަންހެނުން ފަނޑިޔާރުކަން ކުރުމާ ބެހޭގޮތުން އިސްލާމީ ޝަރީއަތުގައި ތިން ރައުޔެއް އައިސްފައިވާއިރު އެ ތިން ރައުޔުވެސް ފަތުވާގައި ހިމަނާފައި ވެއެވެ. އަދި ތަފުވާ މަޖިލީހުގެ ނިންމުމުގައި އަންހެނުން ފަނޑިޔާރުކަން ކުރުން ދުއްދަ ނޫންކަމަށް ކަނޑައަޅާފައިވަނީ އޭގެތެރެއިން އެންމެ ދަލީލުގެ ގޮތުން އެންމެ ބާރުގަދަ ރައުޔު ކަމުގައިވާ ފުރަތަމަ ރައުޔަށް ބުރަވެއެވެ.\n1. ފުރަތަމަ ރައުޔު\nފުރަތަމަ ރައުޔަކީ ސުންނަތް ޖަމާއަތުގެ ހަތަރު މަޒުހަބުގެ ގިނަ އިލްމުވެރިންނާއި، ސުންނަތް ޖަމާއަތުގައި ނުހިމެނޭ ޝީޢާއީންގެ އަލްއިމާމިއްޔާއިންނާއި، ޒައިދީންނާއި، ޚަވާރިޖުންގެ ތެރޭގައި ހިމެނީ އިބާޟީންގެ ރައުޔެވެ.\nއެ ރައުޔުގެ ހުލާސާގައި މުދަލާއި ގުޅޭ ކަމަކަށް ވިޔަސް، ނުވަތަ ގިސާސާއި ހައްދުތަކާ ގުޅުންހުރި ކަމެއްގައި ވިޔަސް، ނުވަތަ އެނޫން މައްސަލައެއްގައި ވިޔަސް އެ މައްސަލަތައް ބަލައި ހުކުމްކުރުމަށް، އަންހެނަކާ ހަވާލު ކުރުމަކީ ހުއްދަ ނޫން ހަރާމް ކަމެއް ކަމަށް ބުނެފައިވާ ކަމަށް ފަތުވާ މަޖިލީހުގެ ނިންމުމުގައިވެއެވެ.\nއެ ނިންމުމުގައި ބުނެފައި ވަނީ ގަޟިއްޔާއެއް ނިންމުމަށް އަންހެނަކާ ހަވާލުކުރާ މީހާވެސް އަދި ހަވާލުކުރެވުނު މީހާވެސް ފާފަވެރިވާނެ ކަމަށާއި، އެ ހުކުމަކީ ހައްގަށް ވާސިލްވި ކަމުގައިވާނަމަވެސް ތަންފީޒު ކުރެވޭނެ ހުކުމެއް ނޫން ކަމަށެވެ.\nއޭގެ އިތުރުން ކީރިތި ރަސޫލާއާއި އެކަލޭގެފާނުގެ ހަތަރު ހަލީފާއިން ވެސް ފަނޑިޔާރުކަމަށް އެއްވެސް އަންހެނަކު އިސްކުރައްވާފައި ނުވާކަމަށް އެ ރައުޔުގައިވެއެވެ.\n2. ދެވަނަ ރައުޔު\nދެވަނަ ރައުޔުގައި ބުނެފައި ވަނީ އިސްލާމްދީނުގައި ކަނޑައަޅައިފައިވާ ހައްދުތަކާއި، ގިސާސް ހިފުމުގެ ގަޟިއްޔާތައް ފިޔަވައި އެހެން ހުރިހާ (މާލީ މައްސަލަތަކާއި، އަންހެނުން އާދަކޮށް ދެކެއުޅޭ މައްސަލަތަކާއި އެނޫނަސް އެފަދަ) މައްސަލަތަކުގައި އަންހެނުންނަށް ފަނޑިޔާރުކަން ކުރެވިދާނެ ކަމަށެވެ. އެއީ ހަނަފީ މަޒުހަބުގެ މަދު އިލްމުވެރިންގެ ރަޢުޔެކެވެ.\n3. ތިންވަނަ ރައުޔު\nތިންވަނަ ރައުޔުގައި ބުނެފައި ވަނީ އިސްތިސްނާއެއް ނެތި ހުރިހާ ބާވަތެއްގެ މައްސަލަތަކުގައި އަންހެނުންނަށް ފަނޑިޔާރުކަން ކުރެވޭނެ ކަމަށެވެ. މިއީ އަލްއިމާމުއްތަބަރީގެ ރައުޔެކެވެ. މި ރައުޔަށް ތާއީދު ކުރާ އެއްވެސް ދަލީލެއް ނެތް ކަމަށާއި، އަދި އެއީ އިމާމުއްތަބަރީގެ ރަޢުޔެއް ކަން އެނގޭ އެއްވެސް ލިޔުމެއް ނެތް ކަމަށް ވެސް ފަތުވާ މަޖިލީހުގެ ނިންމުމުގައިވެއެވެ. އަދި އިމާމުއްތަބަރީއަކީ ތަފްސީރާއި ތާރީހުގެ ގިނަ ފޮތްތަކެއް ލިޔުއްވާފައިވާ އިލްމުވެރިއަކަށް ވާއިރު، އެއިން އެއްވެސް ފޮތެއްގައި މި ރަޢުޔުގެ ވާހަކަ އައިސްފައި ނުވާ ކަމަށެވެ.\nމި ތިން ރައުުގެ އޭގެތެރެއިން އެންމެ ހަރުދަނާ ރައުޔަކީ ފުރަތަމަ ރައުޔު ކަމަށް ފަތުވާ މަޖިލީހުން ނިންމާފައިވަނީ އެ ރައުޔުގެ ދަލީލުތަކާއި ހުއްޖަތުތަކުގެ ވަރުގަދަކަމުންނެވެ. އަދި އެއީ ކީރިތި ޤުރުއާނާއި ކީރިތި ރަސޫލާގެ ސުންނަތުން ސާބިތުވާ ރަޢުޔަށް ވާތީކަމަށް ނިންމުމުގައި ވެއެވެ. އެީ ޖުމްހޫރު އިލްމުވެރިންގެ ރައުޔުވެސް މެއެވެ.\nފަތުވާ މަޖިލީހުން ނިންމާފައި ވަނީ އަނެއް ދެ ރަޢުޔަކީ ދަލީލުގެ ގޮތުން ބަލިކަށި ބުރަދަނެއް ނެތް ދެ ރަޢުޔު ކަމަށެވެ.\nއަރުޝީފަށް ނެގީ 23/08/2019 23:03\nއެންމެފަހުން އަޕްޑޭޓްކުރީ 23/08/2019 23:03\nނ. އަތޮޅު ހޮސްޕިޓަލުގައި ދަތުގެ ފަރުވާގެ ހިދުމަތް ފަށައިފި\nކޮވިޑް-19ގެ ސަބަބުން ބޮޑު ކަންނެލީގެ އަގު ވެއްޓިދާނެ\nނަޖާހު މަސްއޫދު 21 މިނެޓު ކުރިން\nރާއްޖޭގައި ގެދޮރުވެރިކަމަށް ދޫކުރާ ލޯނުތަކުގެ އިންޓަރެސްޓް ރޭޓް މާބޮޑަށްވެސް ބޮޑު: މިނިސްޓަރު އަސްލަމް\nއަލީ ޔާމިން 51 މިނެޓު ކުރިން\nނާޒިމް ހަސަން 56 މިނެޓު ކުރިން


ކޮވިޑް 19 – ފުޑްކޯޓުތަކުގެ ކުލި އެސްޓީއޯ އިން މާފު ކޮށްދީފި – Haftha\nTue,7April, 2020, 6:14 pm\nކޮވިޑް 19 – ފުޑްކޯޓުތަކުގެ ކުލި އެސްޓީއޯ އިން މާފު ކޮށްދީފި\nސަރުކާރުން ކެފޭ އަދި ރެސްޓޯރެންޓްތައް ބަންދުކުރަން ނިންމާފައިވާ ދުވަހުން ފެށިގެން އެކަމަށް ވަކި ގޮތެއް ނިންމަންދެން ފުޑްކޯޓް ޔުނިޓްތަކަށް ދައްކަންޖެހޭ ކުލި އެސްޓީއޯއިން މާފުކޮށްދޭން ނިންމައިފިއެވެ.\nއެސްޓީއޯ އިން މިއަދު ބުނީ، ކޮވިޑް 19 ގެ ސަބަބުން ކެފޭ އަދި ރެސްޓޯރެންޓް ފަދަ ތަންތަން ބަންދުކުރުމަށް ސަރުކާރުން ނިންމެވި ނިންމެވުމާ ގުޅިގެން އެސްޓީއޯ ފުޓްކޯޓްތަކުގެ ވިޔަފާރިވެސް މިވަގުތު ހުއްޓުމަކަށް އައިސްފައިވާ ކަމަށެވެ.\nއެހެންކަމުން ކެފޭ އަދި ރެސްޓޯރެންޓުތައް ބަންދުކުރަން ނިންމި ދުވަހުން ފެށިގެން އެކަމަށް ވަކި ގޮތެއް ނިންމަންދެން އެތަނުގެ ކުލި މާފުކޮށްދޭން އެސްޓީއޯގެ މެނޭޖްމަންޓުން ނިންމީ އެ ފުޓްކޯޓްތައް ހިންގާ ފަރާތްތަކަށް މިދަނޑިވަޅުގައި ލިބޭނެ ގެއްލުން ކުޑަކުރުމަށާއި އެފަރާތްތަކަށް މިފަދަ ދަނޑިވަޅެއްގައި އެއްބާރުލުން ދިނުމަށް ކަމަށް އެސްޓީއޯ އިން ބުނެއެވެ.\nއެސްޓީއޯ އިން ގާތްގަނޑަކަށް 30 މިލިޔަން ރުފިޔާ ހަރަދުކޮށްގެން މާލޭގެ ހުޅަނގު ދެކުނު ފަރާތުގައި ތަރައްގީކޮށްފައިވާ ފުޓްކޯޓުގައި 26 ފުޓްކޯޓެއް ހުރެއެވެ. ގިނަ ފުޓްކޯޓްތައް މިހާރު ވެސް ދަނީ ހިންގަމުންނެވެ.


COVID: furathama case thah report kurumu ge maa kurin China inn PCR test ah invest kuri! | ThePress\nLast Updated 13:40, 27 October\nކޮވިޑް: ފުރަތަމަ ކޭސްތައް ރިޕޯޓް ކުރުމުގެ މާ ކުރިން ޗައިނާއިން ޕީސީއާރް ޓެސްޓަށް އިންވެސްޓްކުރި!\n06 October 2021, 14:24\nޗައިނާގެ ވޫހާން ސިޓީގެ ހޮސްޕިޓަލެއްގައި ކަމާބެހޭ ފަރާތްތަކުން ހަރަކާތްތެރިވަނީ /ފޮޓޯ: ޗައިނާ ޑެއިލީ\nކޮރޯނާވައިރަހުގެ އާ ބާވަތެއް ފެތުރެމުން ދާ ކަން، ބައިނަލްއަގުވާމީ ކަމާ ބެހޭ ފަރާތްތަކަށް ޗައިނާގެ ސަރުކާރުން ރިޕޯޓް ކުރުމުގެ އެތައް މަހެއް ކުރިން، ގައިން ގައަށް އަރާ ބަލިތަކަށް ޓެސްޓު ކުރަން ބޭނުން ކުރާ އާލާތްތައް ގިނަ އަދަދަކަށް އެ ގައުމުން ގަނެފައި ވާ ކަމަށް، ސައިބާ ސެކިއުރިޓީ ކުންފުންޏަކުން ހާމަކޮށްފިއެވެ.\nއޮސްޓްރޭލިއާ އަދި އެމެރިކާ ހިއްސާވާ އިންޓަނެޓް ޓޫ ޕޮއިންޓް އޯ އިން ބުނާ ގޮތުގައި، ގައިން ގައަށް އަރާ ބަލިތަކަށް ޓެސްޓު ކުރަން ބޭނުން އާލާތްތައް ގިނަ އަދަދަކަށް ގަނެފައި ވަނީ، ކޮރޯނާވައިރަސް ޑިޒީޒް (ކޮވިޑް-19)ގެ ކޭސްތައް އެންމެ ފުރަތަމަ ރިޕޯޓް ކުރި ހޫބޭ ޕްރޮވިންސުންނެވެ.\nއެގޮތުން ޕޮލީމަރޭޒް ޗެއިން ރިއެކްޝަން ނުވަތަ ޕީސީއާރް ޓެސްޓު ހަދާ އާލާތްތައް ގަތް މިންވަރު، 2019 ވަނަ އަހަރު އާދަޔާ ހިލާފަށް އިތުރު ވެފައި ވާ ކަމަށް އިންޓަނެޓް ޓޫ ޕޮއިންޓް އޯ އިން ބުނެއެވެ. މި އާލާތަކީ، ގައިން ގައަށް އަރާ ބަލިތަކަށް، ޑީއެންއޭގެ އެހީގައި ސްކްރީން ކުރުމަށް ނުބަތަ އެނޫންވެސް ޖެނެޓިކް މާއްދާތަކަށް ސްކްރީން ކުރަން ބޭނުން ކުރާ އާލާތްތަކެކެވެ.\nމި ކަމާ ބެހޭ އިތުރު ތަފްސީލުތަކެއް އަދި ނުލިބެއެވެ.\nކޮވިޑް-19ގެ ކޭސްތައް އެންމެ ފުރަތަމަ ފެންނަން ފެށި ވޫހާން ޕްރޮވިންސް އޮންނަނީ ހޫބޭ ޕްރޮވިންސްގައެވެ.\nގޮތް ނޭނގޭ މަސްދަރަކުން ފޭތުރޭ، ނިއުމޯނިއާ ހުމެއް، ޗައިނާގައި ފެތުރެމުން ދާ ކަމުގެ މެސެޖު، ދުނިޔޭގެ ސިއްހަތު ޖަމިއްޔަ (ޑަބްލިއުއެޗްއޯ)ގެ ޗައިނާ އޮފީހަށް ލިބުނީ ޑިސެމްބަރު 31، 2019ގައެވެ. ޖެނުއަރީ 7، 2020ގައި ޗައިނާގެ އޮފިޝަލުން ވަނީ، ކޮރޯނާވައިރަހުގެ އާ ސްޓްރެއިންއެއް ދެނެގެންފައެވެ. އެއީ ކޮރޯނާވައިރަސް ޑިޒީޒް (ކޮވިޑް-19) ޖެހެން މެދުވެރިވާ ސިވިއާ އެކިއުޓް ރެސްޕިރޭޓަރީ ސިންޑްރޯމް ކޮރޯނާވައިރަސް2(ސާސްކޮވް-2) އެވެ.\nއޭގެ ފަހުން ދުނިޔޭގެ ހުރިހާ ހިސާބަކަށް މި ބަލި ފެތުރި، އާލަމީ ބަލިމަޑުކަމަށް ބަދަލުވެފައި ވާއިރު، ކޮވިޑް ޖެހިގެން މަރުވި މީހުންގެ އަދަދު ވަނީ 4.8 މިލިއަނަށް ވުރެ މައްޗަށް އަރާފައެވެ.\nކަން މިހެން އޮތް އިރު ކޮވިޑް ޖައްސާ ވައިރަހުގެ ހަގީގީ އަސްލަކީ ކޮބައިކަން އަދާ ޖެހުނު އިރުވެސް ހޯދިފައެއް ނުވެއެވެ. ޗައިނާއަކީ ކޮވިޑްގެ ހަގީގީ ފެށުމަށް ނުވެދާނެ ކަމަށް އެގައުމުން ވަކާލާތު ކުރާއިރު، ކޮވިޑްގެ އަލާމާތްތަކެއް، 2019 ވަނަ އަހަރުގެ ފަހުކޮޅު ވިލާތުގެ ހިސާބުތަކަކުން ފެނުނު ކަމުގެ ރިޕޯޓްތަކެއްވެސް މީގެ ކުރިން ވަނީ އާންމު ވެފައެވެ.\nކޮވިޑް-19 ދުނިޔެ ދުނިޔޭގެ ސިއްހަތު ޖަމިއްޔާ (ޑަބްލިއު.އެޗް.އޯ) ޑަބްލިއުއެޗްއޯއިން ކޮވިޑް-19 ވައިރަސް ދިރާސާ ކުރުން ޕީސީއާރް ޓެސްޓް ޗައިނާ


Cyryx in shrimp aalaakuraa farm eh hadhanee | ThePress\nސައިރިކްސްއިން ޝްރިމްޕް އާލާކުރާ ފާމެއް ހަދަނީ\n10 September 2019, 10:56\nތައިލެންޑްގައި ހަދާފައިވާ މީރުފެން ޑިނގާ ފާމެއް\nސައިރިކްސް ކޮލެޖުން އައްޑޫސިޓީ ހުޅުމީދޫގައި ޝްރިމްޕް ނުވަތަ ޑިނގާ އާލާކުރާ ފާމެއް ގާއިމް ކުރުމުގެ މަސައްކަތް ފަށައިފިއެވެ.\nސައިރިކްސްއިން ބުނީ ތައިލެންޑްގެ އަވަށެއްގައި ކުރިއަށްގެންދާ މޮޑެލް އެއް އަސްލަކަށް ބަލައިގެން އައްޑޫ ސިޓީ ހުޅުމީދޫގައި ހަދާ ޑިނގާ ފާމް ހެދުމަށް ބޭނުންވާ ދިރާސާތައް ކުރުމަށް ތައިލެންޑުގެ ޔުނިވާސިޓީ އަކުން މި މަހުގެ ތެރޭގައި ރާއްޖެ އަންނަން ހަމަޖެހިފައިވާ ކަމަށެވެ. މި މަސައްކަތަކީ ސައިރިކްސް ކޮލެޖުގެ އިޖުތިމާއީ ޒިންމާގެ ދަށުން ކުރިއަށް ގެންދާ ޕްރޮޖެކްޓެކެވެ.\nޑިނގާ ފާމާ ބެހޭގޮތުން ސައިރިކްސް ކޮލެޖުގެ ޗެއާމަން އަހުމަދު ޝަރީފް ވިދާޅުވީ ހުޅުމީދޫ ޖަމްއިއްޔާތަކާ ގުޅިގެން ޑިނގާ ފާމު ހިންގުމަށް ބޭނުންވާ ދިރާސާތައް ކުރުމަށް ތައިލެންޑުގެ މާހިރުންގެ ޓީމެއް މި ސެޕްޓެމްބަރު މަހުގެ ތެރޭގައި ރާއްޖެެ އަންނާނެ ކަމަށެވެ. އަދި މި ދިރާސާގެ ހުރިހާ ހަރަދެއް ކުރާނީ ސައިރިކްސް ކޮލެޖުގެ ސީއެސްއާރުގެ ދަށުން ކަމަށް ޝަރީފް ވިދާޅުވިއެވެ.\n"ތައިލެންޑްގެ އަވަށެއްގައި ހިންގާ މިފަދަ ޝްރިމްޕް ފާމްތައް ރާއްޖޭގެ ރަށްރަށުގައި ހައްދާ، ރާއްޖޭގެ ޓޫރިސްޓު ރިސޯޓުތަކަށް އަދި ރެސްޓޯރެންޓުތަކަށް ސަޕްލައި ކުރެވިދާނެ. އޭގެ އިތުރުން ބޭރުގެ ގައުމުތަކަށް އެކްސްޕޯޓުވެސް ކުރެވިދާނެ،"\nޝަރީފް ވިދާޅުވީ ޝްރިމްޕް ފާމް ގާއިމް ކުރުމަށް ބޭނުންވާ ތަޖްރިބާކާރުންގެ ދިރާސާއަށްފަހު އެ މަސައްކަތް އަމަލީގޮތުން ފަށައިގަނެވޭނެ ކަމަށެވެ. އަދި މި މަސައްކަތަށް ހުޅުމީދޫގެ ކުޅި ބޭނުން ކުރެވިދާނެ ކަމަށް އޭނާ ވިދާޅުވިއެވެ. މީގެ އިތުރުން ތަޖުރިބާކާރެއް ވަރަށް އަވަހަށް އައްޑުއަށް ވަޑައިގެން އެތަނުގެ ވެއްޔާއި ފެނުގެ ހާލަތު ބަލައި އެ މަސައްކަތް ކުރެވިދާނެތޯ ބައްލަވާނެ ކަމަށާއި ޕްރޮޖެކްޓުގެ އަނެއް ފިޔަވަހި ފަށައިގަންނާނީ އެ މަސައްކަތަށްފަހު ކަމަށް ޝަރީފް ވިދާޅުވިއެވެ.\nހަބަރު ވިޔަފާރި ސައިރިކްސް


lui thakeh dhinee lock down ah dhaan nujeheyne kamah visnai geneh noon - ameen\nކަރަންޓް ބިލް ފޯނަށް ފޮނުވުމަށް ސްޓެލްކޯއިން ...\nކޮވިޑް-19 ފެތުރުން ކޮންޓްރޯލް ކުރުމުގެ ގޮތުން ގްރޭޓަރ މާލެ ސަރަހައްދު ގައި އިއުލާން ކޮށްފައިވާ ލޮކްޑައުން އަށް ލުއިތަކެއް ދިނީ، އަލުން ފުލް ލޮކްޑައުނަކަށް ދާން ނުޖެހޭނެ ކަމަށް ވިސްނުން ބަހައްޓައިގެން ނޫން ކަމަށް ހެލްތް މިނިސްޓަރު އަބްދުﷲ އަމީން ވިދާޅުވެއްޖެ އެވެ.\nލޮކްޑައުން އަށް ދިން ލުއިތައް އިއުލާން ކުރެއްވުމަށް ބުދަ ދުވަހުގެރޭ ނެޝަނަލް އިމަރޖެންސީ އޮޕަރޭޝަން ސެންޓަރ (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި ހެލްތް މިނިސްޓަރު ވިދާޅުވީ، ލުއި ދިނުމުގެ މާނައަކީ ރާއްޖެއިން ކޮވިޑް-19 ނެތިގެން ދިޔުން ނޫން ކަމަށާއި، ބަލީގެ ނުރައްކާވެސް އަދިވެސް އެބައޮތް ކަމަށެވެ.\nއަމީން ވިދާޅުވި ގޮތުގައި، ބައްޔާއި ދެކޮޅަށް ކުރާ މަސައްކަތުގައި ރަނގަޅު ކުރިއެރުންތަކެއް ހޯދިފައިވަނީ، އެޅުނު ހަރުދަނާ ފިޔަވަޅުތަކުގެ ސަބަބުންނެވެ. ނަމަވެސް ބަލި އިތުރުވަމުންދާ ނިސްބަތުން ދެން އަޅަން ޖެހޭ ފިޔަވަޅުތައްވެސް އަޅާނެ ކަމުގެ ޔަގީންކަން ދެއްވަމުން މިނިސްޓަރު ވިދާޅުވީ، މިހާރު މިއޮތް ހާލަތަށް ބަދަލެއް އައިސްފިނަމަ އިތުރު ލޮކްޑައުން އަކަށް ދާން ޖެހިއްޖެ ހިނދެއްގައި އެކަންވެސް ކުރައްވާނެ ކަމަށެވެ.\nކުރިއަށް ދުވަސްތަކަކީ ގޮންޖެހުން ބޮޑު ދުވަސްތަކަކަށް ވުން އެކަށީގެންވާ ދުވަސްތަކެއްގެ ގޮތުގައި ސިފަކުރައްވަމުން މިނިސްޓަރު ވިދާޅުވީ، މަސައްކަތް ކުރަނީ އެފަދަ ދުވަސްތަކެއް ނާންނާނެ ކަމަކަށް ބަލައިގެން ނޫން ކަމަށެވެ.\nލުއި ދިނުމުގެ ސަބަބުން ބަލި ފެތުރުން ހުއްޓުނީ ކަމަކަށް ބަލައިގެން ނުވާނެ ކަމަށް ވިދާޅުވެ، އަމީން ވަނީ ވިދާޅުވާ ވިދާޅުވުން ތަކުރާރު ކުރައްވާފައި އެވެ.


Bayern In Ronaldo Beynun Nukuree Umurun Dhoshi Vumun! - Vaguthu\nބަޔާންއިން ރޮނާލްޑޯ ބޭނުން ނުކުރީ އުމުރުން ދޮށި ވުމުން\nޖަރުމަނުގެ ޗެމްޕިއަން ބަޔާން މިއުނިކަށް ކްރިސްޓިއާނޯ ރޮނާލްޑޯގެ ސޮއި ހޯދުމަށް ފުރުސަތު ލިބުނު ނަމަވެސް، އެޓީމުން އެކަން ނުކުރީ ރޮނާލްޑޯގެ އަގާއި އޭނާގެ އުމުރު ނުބައްދަލުވުމުން ކަމަށް ކްލަބުގެ ރައީސް އުލީ ހޮއިނޭސް ބުނެފިއެވެ.\nގިނަ އަހަރުތަކެއް ވަންދެން ރެއާލް މެޑްރިޑަށް ކުޅުމަށްފަހު ރޮނާލްޑޯ އެ ކްލަބު ދޫކޮށްލީ ނިމިދިޔަ ޓްރާންސްފާ ސީޒަންގައެވެ. 110 މިލިއަން ޑޮލަރުގެ ޓްރާންސްފާ ފީއަކަށް ރޮނާލްޑޯ ޔުވެންޓަސްއަށް ބަދަލުވެފައިވާ އިރު، އޭނާގެ އުމުރުން މިހާރު 33 އަހަރެވެ.\nރެއާލްއާއެކު ގިނަ ކާމިޔާބީތަކެއް ހޯދުމަށްފަހު ރޮނާލްޑޯ ޔުވެންޓަސްއަށް ބަދަލުވެފައިވާ އިރު، އޭނާއަށް ޔުވެންޓަސްގައި އެ ކުޅުން ނުދެއްކޭނެ ކަމަށް ގިނަ ބަޔަކު ދެކެމުންދިޔައެވެ. ހާއްސަކޮށް މީޑިއާތަކުން އެކަން ވަރަށް ބޮޑަށް ފާހަގަކުރިއެވެ. އެހެން ނަމަވެސް ޔުވެންޓަސްއާއެކުވެސް ރޮނާލްޑޯ އަންނަނީ ތަފާތު މޮޅު ކުޅުމެއް ދައްކަމުންނެވެ. މިހާތަނަށް އޭނާ ވަނީ ލީގުގައި 14 ގޯލް ޖަހައިފައެވެ.\nޔުވެންޓަސްއަށް ދިއުމުގެ ކުރިން ރޮނާލްޑޯގެ ސޮއި ހޯދުމުގ ފުރުސަތު ބަޔާންއަށްވެސް ލިބުނު ކަމަށް ކްލަބުން ބުނެފައިވާ އިރު، އެ ކްލަބުން ބުނެފައި ވަނީ ރޮނާލްޑޯއަށް ރެއާލްއިން ބޭނުންވި އަގާއި ރޮނާލްޑޯ މިހާރު ހުރި އުމުރާ ނުބައްދަލު ކަމަށެވެ.\n" ރޮނާލްޑޯގެ އުމުރުން މިހާރު 33 އަހަރު. އޭނާއަށް އެބަ ދޭން ޖެހޭ 100 މިލިއަން ޕައުންޑުގެ ޓްރާންސްފާ ފީއެއް. އެ އަގުގައި އަހަރެމެން ރޮނާލްޑޯ ގެންނާނީ އޭނާގެ އުމުރުން 24 އަހަރު ނަމަ." ބަޔާންގެ ޗީފް ބުނެފައިވެއެވެ.\nރޮނާލްޑޯއާއެކު ޔުވެންޓަސްއިން ޗެމްޕިއަންސް ލީގު ނެގުމަށް މިސްރާބު ޖަހާފައިވާ އިރު، ރޮނާލްޑޯ ނެތްތަން ރެއާލްގެ ޓީމުން އަންނަނީ ފެންނަމުންނެވެ. އެގޮތުން ޗެމްޕިއަންސް ލީގާއި ސްޕެނިޝް ލީގުގައިވެސް ރެއާލްގެ ފަރާތުން ފެންނަނީ ދަށް ކުޅުމެކެވެ.\nޑިސެމްބަރު 7, 2018 11:40\n33 އަހަރުވިއެއް ކަމަކު ކުޅެލަނީ 20 އަހަރުގެ މީހެއްހެން. ބަޔާން ގެ ރައީސް ތިހުރީ މޮޔަވެފަ.


Male' Sharahahdhuge curfew ithuru hafthaa akah\nމާލޭ ސަރަހައްދުގެ ކާފިއު\nމާލެ ސަރަހައްދުގެ ކާފިއު އިތުރު ހަފްތާއަކަށް\nކާފިއު ވަގުތު މަގުމަތީ އުޅޭ ބަޔަކާ ފުލުހުން އަދި ސިފައިން ސުވާލު ކުރަނީ: މާލެ ސަރަހައްދުގައި އިތުރު ހަފްތާއަކަށް ކާފިއު ހިންގާނެ -- އަވަސް ފޮޓޯ\nރާއްޖޭގައި ކޮވިޑް-19 ޖެހޭ މީހުންގެ އަދަދު އިތުރުވަމުންދާތީ ބަލި ފެތުރުން ކޮންޓްރޯލް ކުރުމަށް މާލެ ސަރަހައްދުގައި އެޅި ފިޔަވަޅުތައް ހަފްތާއަށް އިތުރުކޮށްފި އެވެ.\nޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު ސޮއިކުރައްވާ ދެންމެ ނެރެފައިވާ އެންގުމުގައި ބުނެފައިވަނީ ކޮވިޑް-19 އިން ރައްކާތެރިވުމަށް މެއި މަހުގެ 11 ވަނަ ދުވަހު އެޅި ފިޔަވަޅުތައް ހަފްތާގެ މުއްދަތަށް އިތުރުކުރާ ކަމަށެވެ.\nމިދިޔަ ބުދަ ދުވަހުން ފެށިގެން މާލެ ސަރަހައްދުގައި (މާލެ، ހުޅުމާލެ، ވިލިމާލެ) ހަވީރު ހަތަރަކުން ފަތިހު ހަތަރަކާ ދެމެދު ބޭރަށް ނިކުމެ އުޅުން ވަނީ މަނާ ކޮށްފައެވެ. އަދި މިސްކިތްތަކުގައި ޖަމާއަތުގައި ނަމާދު ކުރުން ހުއްޓާލާ ސުކޫލުތަކާއި ކޮލެޖް އަދި ޔުނިވާސިޓީތައް ވަނީ ބަންދުކޮށްފައެވެ. މީގެ އިތުރުން ކާބޯތަކެތީގެ ހިދުމަތްދޭ ތަންތަނުގެ އެތެރޭގައި ތިބެގެން ކެއިން ބުއިމުގެ ހިދުމަތް ދިނުންވެސް ވަނީ މަނާކޮށްފައެވެ.\nރާއްޖޭގައި ކޮވިޑް ބަލި ވަރަށް ބޮޑަށް ފެތުރި ރާއްޖެ އޮތީ ކޮވިޑްގެ ހަތަރުވަނަ ރާޅެއްގެ ނުރައްކަލުގަ އެވެ. މިދިޔަ 24 ގަޑިއިރު ރާއްޖެއިން އިތުރު 1433 މީހަކު ކޮވިޑް-19 އަށް ޕޮޒިޓިވްވި އެވެ. އިއްޔެ ޕޮޒިޓިވްވި މީހުންނާއެކު ރާއްޖޭގެ ކޮވިޑް ނަންބަރު ވަނީ 44،956 އަށް އަރާފަ އެވެ. މި ބަލީގައި 104 މީހަކު ވަނީ މަރުވެފައެވެ. އެއީ މި މަހުގެ 31 ވަނަ މަރެވެ. މި އަހަރުގެ 53 ވަނަ މަރެވެ.\nމެއި9- 1091 މީހަކު ޕޮޒިޓިވް\nމެއި 10 - 1204 މީހަކު ޕޮޒިޓިވް\nމެއި 11 - 1501 މީހަކު ޕޮޒިޓިވް\nމެއި 12 - 1572 މީހަކު ޕޮޒިޓިވް\nމެއި 13 - 1216 މީހަކު ޕޮޒިޓިވް\nމެއި 14 - 1467 މީހަކު ޕޮޒިޓިވް\nމެއި 15 - 1007 މީހަކު ޕޮޒިޓިވް\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 16،997 މީހުންނެވެ. މިހާތަނަށް 28،849 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 268 މީހަކަށް ދަނީ ފަރުވާ ދެމުންނެވެ.\nއޭގެ ތެރެއިން 15 މީހަކު އޮތީ އައިސީޔޫގައެވެ. 10 މީހަކު ވަނީ ވެންޓިލޭޓަރުގައެވެ.\nއެޗްޕީއޭ މިނިސްޓްރީ އޮފް ހެލްތު ކޮރޯނާ ވައިރަސް + ކޮވިޑް-19 މާލޭ ސަރަހައްދުގެ ކާފިއު މައިމޫނާ އަބޫބަކުރު


Hageegathaai hilaafu vaahaka dhahkaigen EC ge agu vahtaalumah massaikaiy nukurumah govaalaifi - vNews.mv\nހަގީގަތާއި ހިލާފު ވާހަކަ ދައްކައިގެން އީސީގެ އަގު ވައްޓާލުމަށް މަސައްކަތް ނުކުރުމަށް ގޮވާލައިފި\nމަރްޔަމް ލީން Male' | 21 November 2020, 19:03\nހަގީގަތާއި ހިލާފު ވާހަކަ ދައްކައިގެން އީސީގެ އަގުވައްޓާލުމަށް މަސައްކަތް ނުކުރުމަށް އެކޮމިޝަނުން ގޮވާލައިފިއެވެ.\nއިލެކްޝަންސް ކޮމިޝަނުގެ ރައީސް އަހުމަދު ޝަރީފް ކުރެއްވި ޓްވީޓެއްގައި، މިކަމަށް ގޮވާލާފައި މިވަނީ އީީސީގެ ކުރީގެ މެމްބަރެއްގެ ފުރައްސާރައާ ހެދި އެ ކޮމިޝަނުގެ މުވައްޒަފަކު މަރުވާން އުޅުނު ކަމަށްބުނެ، ކޮމިޝަނުގެ މެމްބަރަކާ ހަވާލާދެއްވައި މަޖިލީހުގެ މިނިވަން މުއައްސަސާތަކާބެހޭ ކޮމިޓީގެ މެމްބަރަކު އޮންލައިން ނޫހަކަށް ދެއްވި މައުލޫމާތުތަކާ ގުޅިގެންނެވެ.\nޝަރީފް ކުރެއްވި ޓުވީޓްގައިވަނީ، އެވާހަކަތަކަކީި ސިއްރުކޮށްގެން ބޭއްވުނު ކޮމިޓީއެއްގައި ދެއްކުނު ވާހަކަތަކެއް ކަމަށެެވެ. އެވާހަކަތައް ހަގީގަތަކަށް ހަދައިގެން، ކޮމިޓީގެ މެމްބަރަކަށް އެކޮމިޓީގެ ނަމުގައި ވާހަކަ ދެއްކިދާނެތޯ ޝަރީފް ވަނީ ސުވާލުކުރައްވާފައެވެ.\nއީސީގެ މެމްބަރުގެ ގޮތުގައި ހުންނެވި އެކޮމިޝަންގެ ނައިބް ރައީސް އަހުމަދު އަކްރަމް ވަނީ އޭނާގެ މައްޗަށް ތުހުމަތުކޮށް ރައްޔިތުންގެ މަޖިލީހުގެ މިނިވަން މުޢައްސަސާތަކާ ބެހޭ ކޮމެޓީއަށް ހުށަހެޅިފައިވާ މައްސަލައަކާ ގުޅިގެން އެކޮމެޓީން އޭނާ މަޤާމުން ވަކިކުރުމަށް ފެންނަކަމަށް ނިންމާފައިވާކަމުގެ މައުލޫމާތު ލިބިގެން، އަމިއްލައަށް އިސްތިއުފާ ދެއްވާފައެވެ.\nމަޤާމުން އިސްތިއުފާދެއްވާ އަކްރަމު ނެރެފައިވާ ބަޔާނެއްގައިވަނީ، މިނިވަން މުޢައްސަސާތަކާ ބެހޭ ކޮމިޓީގެ އިތުބާރެއް ނެތި މިނިވަން މުއައްސަސާއެއްގެ މެންބަރެއްގެ ގޮތުގައި ދެމި ހުރުމަކީ ރަނގަޅު ގޮތް ކަމަށް ދެކެވަޑައިނުގަންނަވާކަމަށެވެ.\nއަކްރަމް ވަކިކުރަން މިނިވަން މުއައްސަސާތަކުގެ ކޮމިޓީން ނިންމީ ޖިންސީ ފުރަައްސާރަ ކުރިކަމަށް ތުހުމަތުކޮށް އޭނާއާ ދެކޮޅަށް އީސީގެ އަންހެން މުވައްޒަފުންތަކެއް ހުށަހެޅި މައްސަލަތަކެއް ބެލުމަށް ފަހު އެވެ.\nސިއްރު ކޮށްގެން ބާއްވާ ކޮމެޓީގެ ވާހަކަތައް މެންބަރުން ނޫސްތަކަށް ދިނީމަ މިވަނީ ކޮންފަދަ ސިއްރަކަށް. ކީކޭ ދެން ބުނާަނީ.


Madey ge Bodu Ehee Eh MNDF Ah | Kuhli Habaru\nހުޅުމާލޭގައި އިމާރާތް ކުރަމުން ގެންދާ ކޭޕާކް ރެސިޑެންސްގެ ވެރިޔާ ހަސަން މަމްދޫހް (މަންޑޭ) އެމްއެންޑީއެފް އާއި އައިޖީއެމްއެޗަށް ގިނަ އަދަދެއްގެ މާސްކާއި ސެނެޓައިޒާ އަދި ރައްކާތެރިކަމުގެ ގޮތުން ބޭނުންކުރާ ގޯން ހެދުން ހަދިޔާ ކޮށްފިއެވެ.\nހަމްބޯ ކުންފުނީގެ ވެރިޔާ، މަންޑޭގެ ފަރާތްޕުޅުން މިރޭ އައިޖީއެމްއެޗާއި އެމްއެންޑީއެފްއަށް ހަދިޔާކޮށްފައި ވަނީ ކޮންމެ އިދާރާއަކަށް 100 ފުޅި ސެނެޓައިޒާ އާއި 1000 މާސްކާއި 100 ސެޓް ހެދުމެވެ. އެ ތަކެތި ހަވާލުކޮށް ދެއްވީވެސް އޭނާ އެވެ.\nމިރޭ މަންޑޭ ވިދާޅުވީ މި ވަވުތަކީ ރައްޔިތުންނާއި ގައުމަށް އެހީވެ ދިނުމުގެ ގޮތުން ހުރިހާ ވިޔަފާރިވެރިން ވެސް ސަރުކާރާއެކުގައި ކުރިޔަށް ދާންޖެހޭ ވަގުތު ކަމަށާއި އޭނާގެ ފަރާތުން އެކި ފަރާތްތަކަށް އެހީތެރި ވެދޭން ފެށީ ސަރުކާރުން ކޮވިޑް-19 އާ ދެކޮޅަށް ކުރާ މަސައްކަތުގައި ބައިވެރިވާން ވެގެން ކަމަށެވެ.\n”އަޅުގަނޑަށް ހީވަނީ މިއީ އެންމެ ބޮޑަށް ވިޔަފާރިވެރިންގެ ބޭނުން ގައުމަށާއި ރައްޔިތުންނަށް ޖެހެނޭ ވަގުތުހެން. އަދި މިއީ އެހީތެރިވެ ދިނުމުގައި ސަރުކާރާއެކު ކުރިޔަށް ދާންވީ ވަގުތުހެން، އެހެން ވެެގެން އަޅުގަނޑަށް ވެވެން އޮތް އެހީއެއް ވަމުން މިދަނީ،“ އޭނާ ވިދާޅުވި އެވެ.\nމިރޭ އައިޖީއެމްއެޗާއި އެމްއެންޑީއެފް އަށް މި ތަކެތި ހަދިޔާ ކުރި އިރު މީގެ ދެ ދުވަސް ކުރީން އޭނާ ވަނީ ނޭޝަނަލް އެމަޖެންސީ އޮޕަރޭޝަން ސެންޓަރު (އެންއީއޯސީ) އާއި ދެކުުނުގެ ދެ އަތޮޅަކަށް ވެސް ގިނަ އަދަދެއްގެ މާސްކާއި ސެނެޓައިޒާ ހަދިޔާ ކުރައްވާފަ އެވެ.\nއެ ފަހަރު އެންއީއޯސީން 2000 މާސްކާއި 100 ފުޅި ސެނެޓައިޒާ މަންޑޭ ހަދިޔާ ކުރެއްވި އެވެ. އަދި އައްޑޫ ސިޓީއަށް 1500 މާސްކާއި 96 ފުޅި ސެނެޓައިޒާ ވަނީ ހަދިޔާ ކުރެއްވި އިރު ގއ. އަތޮޅަށް 500 މާސްކާއި 96 ފުޅި ސެނެޓައިޒާ ވަނީ ހަދިޔާ ކުރެއްވި އެވެ.\nމަންޑޭ ވަނީ މީގެ ކުރިން ވެސް މިފަދަ އެހީތެރިކަން އެކި ފަރާތްތަކަށް ފޯރުކޮށް ދެއްވާފަ އެވެ. އަދި ރާއްޖެއަށް އިންވެސްޓަރުން ގެނައުމަށް ވެސް ގިނަ މަސައްކަތްތަކެއް އޭނާ ދަނީ ކުރައްވަމުންނެވެ.


Covid-19 ah Ithuru Dhivessaku anekkaves positive vejje\nއިތުރު ދިވެއްސަކު އަނެއްކާވެސް ޕޮޓިވްވެއްޖެ އެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ބުނީ ވެލިދޫ އައިސޮލޭޝަން ފެސިލިޓީގައި އައިސޮލޭޓް ކޮށްފައިވާ ދިވެއްސެއްގެ ފަރާތުން ކޯވިޑް19 ގެ އަލާމާތްތައް ފެނި، ސާމްޕަލް ނަގައި ހެދި ޓެސްޓުގެ ނަތީޖާ ޕޮޒިޓިވް ވެފައިވާ ކަމަށެވެ.\nމި މީހާއަކީވެސް އިނގިރޭސި ވިލާތުން އެނބުރި އައި މި މީހެއް ކަމަށް އެޗްޕީއޭއިން ބުނެއެވެ. މިއީ މި ބައްޔަށް ޕޮޒިޓިވްވި ހަތަރުވަނަ ދިވެހި މީހާއެވެ.\nމީގެ ކުރިން ޕޮޒިޓިވްވި ތިން މީހުންނަކީވެސް އިނގިރޭސިވިލާތުން ރާއްޖެ އައި މީހުންނެވެ.\nރާއްޖެއިން ކޮވިޑް19 ޖެހިފައިވާ މީހަކު ފެނުނުތާ އެތައް ދުވަހެއް ފަހުން ރާއްޖެއިން ފުރަތަމަ ފަހަރަށް މި ބައްޔަށް ދިވެއްސަކު ޕޮޒިޓިވްވެފައިވާކަން ސަރުކާރުން ހާމަކުރީ މިދިޔަ ހުކުރު ދުވަހު މެންދުރުފަހު ބޭއްވި ނޫސްވެރިންގެ ބައްދަލްވުމުގައި ހެލްތް މިނިސްޓަރު އަބްދުﷲ އަމީނެވެ.\nރާއްޖޭގައި ޖުމްލަ 19 މީހަކު ކޮވިޑް-19 އަށް ޕޮޒިޓިވްވެފައިވާއިރު، ހަތަރު ދިވެހިން ފިޔަވައި އޭގެ ތެރޭގައި ހިމެނެނީ ހުސް ބިދޭސީންނެވެ. ނަމަވެސް، އެ މީހުންގެ ތެރެއިން މިހާތަނަށް 13 މީހަކު ވަނީ ބަލިން ރަނގަޅުވެފަ އެވެ. އަދި އިޓަލީގެ ދެ މީހެއްގެ ނަތީޖާ ލިބުނުއިރު ވަނީ ފުރައިގެން ގޮސްފައެވެ. އެހެން ކަމުން ރާއްޖޭގައި މިވަގުތު މި ބައްޔަށް ފަރުވާ ދެމުން ގެންދަނީ ހަތަރު ދިވެހިންނަށެވެ.\nސަރުކާރުން މިހާރު ވަނީ އިނގިރޭސިވިލާތުން މީގެކުރިން އައިސްފައިވާ ދިވެހިންނާއި އެމީހުން ކޮންޓެކްޓްވި އެންމެން ކޮވިޑް-19 އަށް ޓެސްޓް ކުރުމުގެ މަސައްކަތް ފަށާފައެވެ.\nމިހާރު ރާއްޖެއިން ބޭރުން އަންނަ ކޮންމެ ދިވެއްސަކު ވެސް 14 ދުވަހު ކަރަންޓީނަށް ދާން ޖެހެ އެވެ.\nއެ ފިޔަވަޅު ސަރުކާރުން އެޅުމުގެ ކުރިން ވެސް އިނގިރޭސިވިލާތުން ރާއްޖެއަށް ދިވެހިން އައިސްފައިވެ އެވެ. އިނގިރޭސިވިލާތުން އައި ދިވެހިންތަކެއް ޕޮޒިޓިވްވެފައިވާތީ ރައްކާތެރިކަމުގެ ފިޔަވަޅެއްގެ ގޮތުން އެމީހުން ވެސް ޓެސްޓް ކުރުމަށް ނިންމީ ކަމަށް ކޮވިޑް-19 އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު ރޭ ވިދާޅުވި އެވެ.\nރޭ ބޭއްވި ނޫސްވެރިންގެ ބައްދަލުވުމުގައި މަބުރޫކު ވިދާޅުވީ މި މަހުގެ 14 ވަނަ ދުވަހުން ފެށިގެން 19 ވަނަ ދުވަހާ ހަމައަށް އިނގިރޭސިވިލާތުން ރާއްޖެ އައިސްފައިވާ ހުރިހާ ދިވެހިން ވެސް ޓެސްޓް ކުރާނެ ކަމަށެވެ. އަދި އެމީހުންނާ ކޮންޓެކްޓްވި މީހުން ހޯދުމުގެ މަސައްކަތް ވެސް ކުރަމުންދާ ކަމަށާއި އެމީހުން ވެސް ޓެސްޓް ކުރާނެ ކަމަށެވެ. އެ މީހުންގެ އަދަދު 50 ވުރެ އިތުރު ކަމަށްވެސް މަބުރޫކް ވިދާޅުވިއެވެ.\nސަރުކާރުން ވަނީ މިހާރު ކަރަންޓީނު ފެސިލިޓީތަކުގައި ތިބި އެންމެން ވެސް ޓެސްޓް ކުރުމަށް ނިންމާފަ އެވެ. އެމީހުންގެ ފަރާތުން އަލާމާތް ނުފެނުނު ނަމަވެސް ކަރަންޓީނުން ދޫކޮށްލާނީ ޓެސްޓަށްފަހު އެވެ.\nރާއްޖޭގައި ކޮވިޑް-19 ޖެހޭ މީހުންގެ އަދަދު އިތުރުވުމުގެ ފުރުސަތު ބޮޑު ކަމަށް ބެލެވޭ ކަމަށް ނޭޝަނަލް އިމާޖެންސީ އޮޕަރޭޝަންސް ސެންޓަރުގެ ޓެކްނިކަލް އެޑްވައިޒަރީ ގްރޫޕް (ޓެގް) އިން ވަނީ ބުނެފައެވެ.\nރާއްޖޭގައި މި ބަލި ފެތުރުމުގެ ފުރުސަތު ބޮޑު ކަމަށް ބެލެވޭތީ އެކަމާއި ގުޅޭގޮތުން ނޭޝަނަލް އިމާޖެންސީ އޮޕަރޭޝަންސް ސެންޓަރުގެ ޓެކްނިކަލް އެޑްވައިޒަރީ ގްރޫޕުން ވަނީ ސަރުކާރަށް ފަންނީ ލަފައެއް ދީފައެވެ. އެ ލަފަޔާ ގުޅިގެން މަޝްވަރާ ކުރުމަށްފަހު އިއްޔެ ބޭއްވި ވަޒީރުންގެ މަޖިލީހުގެ ޖަލްސާގައި ވަނީ އިތުރު އެއް ހަފުތާއަށް ސަރުކާރު ބަންދު ކުރަން ވެސް ނިންމާފަ އެވެ. އަދި ސްކޫލްތަކާއި ކޮލެޖުތަކާއި، ޔުނިވާސިޓީތަކުގެ ކިޔެވުން ބަންދުކުރަން ވެސް ވަޒީރުންގެ މަޖިލީހުން ނިންމި އެވެ.\nއެޗްޕީއޭ ޑަބްލިޔޫއެޗްއޯ މިނިސްޓްރީ އޮފް ހެލްތު + ހެލްތް މިނިސްޓަރު އަބްދުﷲ އަމީން ކޮވިޑް-19\nމިއަދު އެކަނި 81 މީހުން ޕޮޒިޓިވް ވެއްޖެ